രാഷ്ട്രീയ പാർട്ടികൾക്കുള്ള സംഭാവനകൾക്ക് ആദായനികുതിയിൽ കിഴിവ് : Deepika.com Business News | deepika business\nരാഷട്രീയപാർട്ടികൾക്കു സംഭാവന നൽകിയാൽ ആദായനികുതി നിയമം അനുസരിച്ച് വരുമാനത്തിൽനിന്നു പ്രസ്തുത തുകയ്ക്കു കിഴിവ് ലഭിക്കുന്നതാണ്. രാഷ്ട്രീയപാർട്ടികൾക്കു ലഭിക്കുന്ന സംഭാവനകൾക്കു പ്രോത്സാഹനം നൽകുന്നതിനാണ് ഈ കിഴിവ് ലഭ്യമാക്കുന്നത്. ഇന്ത്യൻ കന്പനികൾക്കും വ്യക്തികൾക്കും സംഭാവന നൽകുന്നതിനു കിഴിവ് ലഭ്യമാണ്.\nകന്പനികൾക്കു ലഭിക്കുന്ന ആനുകൂല്യങ്ങൾ\nആദായനികുതി നിയമം 80 ജിജിബി അനുസരിച്ച് രാഷ്ട്രീയപാർട്ടികൾക്കും ഇലക്ടറൽ ട്രസ്റ്റുകൾക്കും കന്പനികൾ നൽകുന്ന സംഭാവനകൾ പൂർണമായും വരുമാനത്തിൽനിന്നു കിഴിക്കാവുന്നതാണ്. ജനപ്രാതിനിധ്യനിയമത്തിലെ 29 എ വകുപ്പനുസരിച്ച് രജിസ്ട്രേഷൻ എടുത്തിട്ടുള്ള അംഗീകൃത രാഷ്ട്രീയ പാർട്ടികൾ ആയിരിക്കണം. ഇലക്ടറൽ ട്രസ്റ്റുകൾക്കും കന്പനികളിൽനിന്നും പണം സ്വീകരിക്കാനും അത് രാഷ്ട്രീയപാർട്ടികൾക്കു കൊടുക്കാനും സാധിക്കും.\nരാഷ്ട്രീയപാർട്ടികൾക്കു പണം കൊടുക്കുന്നതിനു ചില നിബന്ധനകൾ കന്പനികൾ പാലിക്കേണ്ടതുണ്ട്. അതേപ്പറ്റി ചുരുക്കത്തിൽ സൂചിപ്പിക്കുന്നു.\n1. പണം കാഷ് ആയി നൽകാൻ പാടില്ല. അക്കൗണ്ട് പേയി ചെക്കായോ ബാങ്ക് ഡ്രാഫ്റ്റായോ ഇലക്ട്രോണിക് മാർഗത്തിലൂടെയോ പണം നൽകാവുന്നതാണ്.\n2. ആദായനികുതിനിയമത്തിൽ രാഷ്ട്രീയ പാർട്ടികൾക്കു കന്പനികളിൽനിന്നു സ്വീകരിക്കാവുന്ന സംഭാവനകൾക്ക് ഉയർന്ന പരിധി നിശ്ചയിച്ചിട്ടില്ല. എന്നാൽ കന്പനികൾക്കു കഴിഞ്ഞ മൂന്നു വർഷത്തെ ശരാശരി ലാഭത്തിന്‍റെ 7.5 ശതമാനത്തിൽ കൂടുതൽ തുക സംഭാവന ചെയ്യാൻ പാടില്ല. എന്നു മാത്രവുമല്ല നൽകുന്ന തുകയെപ്പറ്റിയും പാർട്ടിയെപ്പറ്റിയും കന്പനിയുടെ വാർഷിക അക്കൗണ്ടിൽ കാണിച്ചിരിക്കണം.\n3. കന്പനികൾ പാർട്ടികൾക്കു നേരിട്ടു സംഭാവന ചെയ്യുന്നതിനു പകരം ഇലക്ടറൽ ബോണ്ട് വഴി സംഭാവന നൽകുകയാണെങ്കിൽ രാഷ്ട്രീയ പാർട്ടിയുടെ പേര് വാർഷിക അക്കൗണ്ടിൽ സൂചിപ്പിക്കേണ്ടതില്ല. മറിച്ച്., നൽകിയ തുക മാത്രം വെളിപ്പെടുത്തിയാൽ മതി.\n4. രാഷ്ട്രീയ പാർട്ടികൾക്കു വേണ്ടി കന്പനികൾ പത്രങ്ങളിലും മാസികകളിലും മറ്റും പരസ്യങ്ങൾ നല്കിയാലും അത് ആദായനികുതി നിയമം 80 ജിജിബി അനുസരിച്ച് പാർട്ടിക്കുള്ള സംഭാവന ആയി കണക്കാക്കുന്നതും വരുമാനത്തിൽനിന്നു കിഴിവ് ലഭിക്കുന്നതുമാണ്.\n5. ഗവണ്‍മെന്‍റ് കന്പനികൾക്കും, പ്രവർത്തനം തുടങ്ങി മൂന്നു വർഷം പൂർത്തിയാകാത്ത കന്പനികൾക്കും സംഭാവന നൽകുവാൻ അധികാരമില്ല. അവയ്ക്ക് ആദായനികുതി നിയമം 80 ജി.ജി.ബി. അനുസരിച്ചുള്ള കിഴിവ് ലഭ്യമല്ല.\n6. ഇന്ത്യയിൽ രജിസ്റ്റർ ചെയ്തിട്ടുള്ള കന്പനികൾ ആയിരിക്കണം സംഭാവന നൽകേണ്ടത്\n7. എത്ര പാർട്ടികൾക്കു വേണമെങ്കിലും സംഭാവന നൽകുന്നതിനു കന്പനിക്ക് അധികാരം ഉണ്ട്. എല്ലാവർക്കുമായി കൊടുത്ത ആകെ തുകയ്ക്ക് കന്പനിക്ക് ആദായനികുതി നിയമം അനുസരിച്ചു വരുമാനത്തിൽനിന്നു കിഴിവ് എടുക്കാവുന്നതാണ്. എന്നാൽ രാഷ്ട്രീയ പാർട്ടികൾ ജനപ്രാതിനിധ്യ നിയമം അനുസരിച്ച് രജിസ്ട്രേഷൻ എടുത്തിട്ടുള്ള അംഗീകൃത പാർട്ടി ആയിരിക്കണമെന്ന് നിർബന്ധമുണ്ട്.\nആദായനികുതി നിയമം 80 ജിജിസി അനുസരിച്ച് വ്യക്തികൾ രാഷ്ട്രീയപാർട്ടികൾക്കു നൽകുന്ന സംഭാവനകൾക്കു വരുമാനത്തിൽനിന്നു പരിധിയില്ലാത്ത കിഴിവിന് അർഹതയുണ്ട്. എന്നാൽ ഇവിടെയും ചില നിബന്ധനകൾ പാലിക്കേണ്ടതുണ്ട്.\n1. 80 ജിജിസി അനുസരിച്ച് വ്യക്തികൾക്കു മാത്രമാണ് ആനുകൂല്യത്തിന് അർഹത ഉള്ളത്.\n2. പാർട്ടികൾക്ക് നൽകുന്ന തുകയ്ക്കോ പാർട്ടികളുടെ എണ്ണത്തിനോ പരിധി നിശ്ചയിച്ചിട്ടില്ല. എന്നാൽ പാർട്ടികൾ ജനപ്രാതിനിധ്യ നിയമത്തിലെ 29 എ പ്രകാരം രജിസ്ട്രേഷൻ എടുത്തിട്ടുള്ളവർ ആയിരിക്കണം എന്ന കാര്യം നിർബന്ധമാണ്.\n3. വ്യക്തികൾക്കും ഇലക്ടറൽ ട്രസ്റ്റുകളിലേക്കു സംഭാവന ചെയ്യാവുന്നതാണ്.\n4. 80 ജിജിസിപ്രകാരം നൽകുന്ന സംഭാവനകൾക്ക് വരുമാനത്തിൽനിന്ന് 100 ശതമാനവും കിഴിവ് ലഭിക്കുന്നതാണ്.\n5. എന്നാൽ രാഷ്ട്രീയ പാർട്ടികൾക്കു വിദേശങ്ങളിൽനിന്നുള്ള പൗരന്മാരുടെ പക്കൽനിന്നും വിദേശ കന്പനികളുടെ പക്കൽനിന്നും വിദേശത്തുള്ള ട്രസ്റ്റുകളുടെ പക്കൽനിന്നും സംഭാവനകൾ സ്വീകരിക്കുന്നതിന് വിലക്കുണ്ട്.\nനികുതിയൊഴിവുണ്ടെങ്കിൽ രാഷ്ട്രീയ പാർട്ടികൾ ആദായനികുതി റിട്ടേണുകൾ നൽകണം\nഎല്ലാ അംഗീകൃത രാഷ്ട്രീയ പാർട്ടികളും ജനപ്രാതിനിധ്യനിയമം അനുസരിക്കേണ്ടതുണ്ട്. അംഗീകാരം ലഭിക്കുന്നതിന് തെരഞ്ഞെടുപ്പു കമ്മീഷൻ മുന്പാകെ അപേക്ഷ സമർപ്പിക്കേണ്ടതുണ്ട്. പാർട്ടി ഉണ്ടാക്കിയ ശേഷമാണ് ഇലക്ഷൻ കമ്മീഷന്‍റെ അംഗീകാരം ലഭിക്കുന്നതിനുവേണ്ടി അപേക്ഷിക്കുന്നത്.\nഅപേക്ഷ ലഭിച്ചുകഴിയുന്പോൾ ജനപ്രാതിനിധ്യനിയമം 29 എ അനുസരിച്ച് ഇലക്ഷൻ കമ്മീഷണർ രാഷ്ട്രീയപാർട്ടികൾക്ക് അംഗീകാരം നൽകും. ഇങ്ങനെ രജിസ്ട്രേഷൻ ലഭിച്ച പാർട്ടികൾക്കു കന്പനികളുടെ പക്കൽനിന്നും വ്യക്തികളുടെ പക്കൽനിന്നും സംഭാവനകൾ സ്വീകരിക്കാവുന്നതാണ്. എന്നാൽ വിദേശസംഭാവനകൾ സ്വീകരിക്കുന്നതിൽ രാഷ്ട്രീയപാർട്ടികൾക്ക് വിലക്കുണ്ട്.\nറിട്ടേണും നികുതിയും നൽകണമോ\nരാഷ്ട്രീയ പാർട്ടികൾക്കു കൊമേഴ്സ്യൽ ഇടപാടുകൾ നടത്തുന്നതിനും അതുവഴി ലാഭം ഉണ്ടാക്കുന്നതിനും വിലക്കുണ്ട്. അതുകൊണ്ട് ഇവർക്ക് വരുമാനം ഇല്ല എന്ന് ചിന്തിക്കരുത്. ഇവർക്കു കന്പനികളുടെയും വ്യക്തികളുടെയും പക്കൽനിന്നും സംഭാവനകൾ സ്വീകരിക്കുന്നതിനും സ്ഥലവും കെട്ടിടങ്ങളും സ്വന്തമാക്കുന്നതിനും അവയിൽനിന്നു വാടക ലഭിക്കുന്നതിനും ഉള്ള അധികാരവും അനുവാദവും ഉണ്ട്. അംഗത്വഫീസും കൂപ്പണ് വില്പനയും അനുവദനീയമായ വരുമാനമാർഗങ്ങൾ ആണ്.\nഎന്നാൽ രാഷ്ട്രീയ പാർട്ടികൾക്കു വാടകയിൽനിന്ന് ലഭിക്കുന്ന വരുമാനത്തിനും മൂലധനനേട്ടത്തിനും സംഭാവനകൾക്കും പലിശയ്ക്കും എല്ലാം നികുതി നിയമം 13 എ അനുസരിച്ച് നികുതിയിൽനിന്ന് ഒഴിവുണ്ട്.\nനികുതിയൊഴിവ് ലഭിക്കുന്നതിനുള്ള നിബന്ധനകൾ\n1. ജനപ്രാതിനിധ്യ നിയമം 29 എ അനുസരിച്ച് രജിസ്ട്രേഷൻ എടുത്തിരിക്കണം.\n2. വരുമാനം കൃത്യമായി മനസിലാക്കുന്നതിന് ആവശ്യമായ കണക്കു ബുക്കുകൾ സൂക്ഷിക്കണം.\n3. ഇരുപതിനായിരം രൂപയിൽ കൂടുതൽ പണമായി സംഭാവന നൽകുന്നവരുടെ പേരും അഡ്രസും ചേർത്ത് രജിസ്റ്ററുകൾ സൂക്ഷിക്കണം. എന്നാൽ ഇലക്ടറൽ ബോണ്ട് ആണ് ലഭിക്കുന്നതെങ്കിൽ പേരും അഡ്രസും സൂക്ഷിക്കേണ്ടതില്ല.\n4. കണക്കുകൾ ചാർട്ടേഡ് അക്കൗണ്ടൻറ് ഓഡിറ്റ് ചെയ്തിരിക്കണം.\n5. രണ്ടായിരം രൂപയിൽ കൂടുതലുള്ള സംഭാവനകൾ കാഷ് ആയി വാങ്ങരുത്. ഇങ്ങനെയുള്ള സംഭാവനകൾ ചെക്കായോ ഡ്രാഫ്റ്റായോ ഇലക്ട്രോണിക് മാർഗത്തിലൂടെയോ മാത്രമേ സ്വീകരിക്കാൻ പാടുള്ളൂ.\n6. റിട്ടേണുകൾ ഫയൽ ചെയ്യുന്നതിനുള്ള നിർദിഷ്ട തീയതിക്കു മുന്പുതന്നെ 20,000 രൂപയിൽ കൂടുതൽ തുകയ്ക്കുള്ള സംഭാവനകൾ നൽകിയവരുടെ പേരും അഡ്രസും ഇലക്ഷൻ കമ്മീഷനിൽ നൽകിയിരിക്കണം.\nരാഷ്ട്രീയ പാർട്ടികൾ റിട്ടേണുകൾ ഫയൽ ചെയ്യണമോ\nരാഷ്ട്രീയ പാർട്ടികൾക്ക് പൂർണമായും നികുതിയിൽനിന്ന് ഒഴിവുണ്ടെങ്കിലും റിട്ടേണുകൾ ഫയൽ ചെയ്യേണ്ടതുണ്ട്. മൊത്ത വരുമാനം 13 എയിലെ കിഴിവിനു മുന്പ് നിലവിൽ 2,50,000 രൂപയിൽ കൂടുതൽ ആണെങ്കിൽ റിട്ടേണുകൾ നൽകണം.\nരാഷ്ട്രീയ പാർട്ടിയുടെ ചീഫ് എക്സിക്യൂട്ടീവ് ആണ് ആദായനികുതി റിട്ടേണിൽ ഒപ്പിടേണ്ടത്. റിട്ടേണിനൊപ്പം 20000 രൂപയിൽ കൂടുതൽ നൽകിയിട്ടുള്ളവരുടെ പേരും വിലാസവും ഉൾപ്പെടുന്ന ലിസ്റ്റ് സമർപ്പിക്കണം. റിട്ടേണുകൾ ഐടിആർ7 ൽ ആണ് സമർപ്പിക്കേണ്ടത്.


ഇന്ത്യയും ചൈനയും അതിര്‍ത്തി സംഘര്‍ഷത്തില് ആശങ്ക അറിയിച്ച് ഐക്യരാഷ്ട്രസംഘടന. | നേര്‍രേഖ24X7\nഇന്ത്യയും ചൈനയും അതിര്‍ത്തി സംഘര്‍ഷത്തില് ആശങ്ക അറിയിച്ച് ഐക്യരാഷ്ട്രസംഘടന.\nജനീവ: ഇന്ത്യയും ചൈനയും അതിര്‍ത്തി സംഘര്‍ഷത്തില് ആശങ്ക അറിയിച്ച് ഐക്യരാഷ്ട്രസംഘടന. ഇരുരാജ്യങ്ങളും സംയമനം പാലിക്കണം. രണ്ടുപക്ഷങ്ങളും പരമാവധി സംയമനം പാലിക്കണമെന്ന് യുഎന് അധ്യക്ഷന് അന്റോണിയോ ഗുട്ടറസ് പറഞ്ഞു.\nഇന്ത്യയുടെയും ചൈനയുടെയും ഇടയിലുള്ള യഥാര്‍ഥ നിയന്ത്രണ രേഖയിലുണ്ടായ ഏറ്റുമുട്ടലിലും മരണങ്ങളിലും ആശങ്കയുണ്ട്. ഇരുവിഭാഗങ്ങളും പരമാവധി സംയമനം പാലിക്കണമെന്ന് ആവശ്യപ്പെടുകയാണ്. പ്രശ്‌നപരിഹാരത്തിന് ഇരു രാജ്യങ്ങളും ശ്രമം നടത്തിവരികയാണെന്നാണ് റിപ്പോര്‍ട്ടുകള്. ഇത് നല്ല ലക്ഷണമാണെന്നും യുഎന് അധ്യക്ഷന്റെ വക്താവ് എറി കനേക്കോ പറഞ്ഞു.\nഅതേസമയം, അതിര്‍ത്തിയിലെ സാഹചര്യം സൂക്ഷ്മമായി നിരീക്ഷിക്കുകയാണെന്ന് അമേരിക്ക പ്രതികരിച്ചു. ജവാന്‍മാരുടെ വീരമൃത്യുവില് അനുശോചിക്കുന്നു. സാഹചര്യം നിരീക്ഷിച്ച് വരികയാണെന്നും യുഎസ് വിദേശകാര്യമന്ത്രാലയം വക്താവിന്‍റെ ഉദ്ധരിച്ച് വാര്‍ത്താ ഏജന്‍സിയായ എഎന്‍ഐ റിപ്പോർട്ട് ചെയ്തു.\nലഡാക്കിലെ ഗാല്‍വന് താഴ്വരയില് തിങ്കളാഴ്ച രാത്രി ചൈനീസ് സൈന്യവുമായുണ്ടായ ഏറ്റുമുട്ടലില് കേണലടക്കം 20 ഇന്ത്യന്‍സൈനികരാണ് വീരമൃത്യു വരിച്ചത്. ചൈനയുടെ നാല്‍പ്പതിലേറെ സൈനികരും സംഘര്‍ഷത്തില് കൊല്ലപ്പെട്ടതായി സര്‍ക്കാര്‍വൃത്തങ്ങളെ ഉദ്ധരിച്ച് വാര്‍ത്താ ഏജന്‍സി എ.എന്.ഐ. റിപ്പോര്‍ട്ട് ചെയ്തു.\nനേര്‍രേഖ24X7: ഇന്ത്യയും ചൈനയും അതിര്‍ത്തി സംഘര്‍ഷത്തില് ആശങ്ക അറിയിച്ച് ഐക്യരാഷ്ട്രസംഘടന.


കൊവിഡ് പ്രതിരോധ വാക്‌സിനായ കോവാക്‌സിന്റെ നിരക്ക് ഭാരത് ബയോടെക്ക് പ്രഖ്യാപിച്ചു. സംസ്ഥാന സര്‍ക്കാരുകള്‍ക്ക് ഒരു ഡോസിന് 600 രൂപനിരക്കിലും സ്വകാര്യ ആശുപത്രികള്‍ക്ക് 1,200 രൂപയ്ക്കുമാണ് വാക്‌സിന് വില്‍ക്കുക എന്നും കമ്പനി അറിയിച്ചു. സിറം ഇന്‍സ്റ്റിറ്റ്യൂട്ട് നിര്‍മ്മിക്കുന്ന കൊവിഷീല്‍ഡ് വാക്‌സിന്റെ നിരക്ക് നേരത്തെ പ്രഖ്യാപിച്ചിരുന്നു. കേന്ദ്രസര്‍ക്കാരിന് 150 രൂപ, സംസ്ഥാന സര്‍ക്കാരുകള്‍ക്ക് 400 രൂപ, ആശുപത്രികള്‍ക്ക് 600 രൂപ എന്നിങ്ങനെയുള്ള നിരക്കിലാണ് നിലവില് വാക്സിന് ലഭ്യമാകുന്നത്. വാക്സിന്റെ വില വ്യത്യാസം ചൂണ്ടാക്കാട്ടി വാക്സിന് നിര്‍മ്മാതാക്കള്‍ക്കുനേരെ രാജ്യത്തെമ്പാടുനിന്നും രൂക്ഷവിമര്‍ശനങ്ങളുയര്‍ന്ന പശ്ചാത്തലത്തിലാണ് […]\n24 April 2021 11:46 AM GMT\nകൊവിഡ് പ്രതിരോധ വാക്‌സിനായ കോവാക്‌സിന്റെ നിരക്ക് ഭാരത് ബയോടെക്ക് പ്രഖ്യാപിച്ചു. സംസ്ഥാന സര്‍ക്കാരുകള്‍ക്ക് ഒരു ഡോസിന് 600 രൂപനിരക്കിലും സ്വകാര്യ ആശുപത്രികള്‍ക്ക് 1,200 രൂപയ്ക്കുമാണ് വാക്‌സിന് വില്‍ക്കുക എന്നും കമ്പനി അറിയിച്ചു.\nസിറം ഇന്‍സ്റ്റിറ്റ്യൂട്ട് നിര്‍മ്മിക്കുന്ന കൊവിഷീല്‍ഡ് വാക്‌സിന്റെ നിരക്ക് നേരത്തെ പ്രഖ്യാപിച്ചിരുന്നു. കേന്ദ്രസര്‍ക്കാരിന് 150 രൂപ, സംസ്ഥാന സര്‍ക്കാരുകള്‍ക്ക് 400 രൂപ, ആശുപത്രികള്‍ക്ക് 600 രൂപ എന്നിങ്ങനെയുള്ള നിരക്കിലാണ് നിലവില് വാക്സിന് ലഭ്യമാകുന്നത്. വാക്സിന്റെ വില വ്യത്യാസം ചൂണ്ടാക്കാട്ടി വാക്സിന് നിര്‍മ്മാതാക്കള്‍ക്കുനേരെ രാജ്യത്തെമ്പാടുനിന്നും രൂക്ഷവിമര്‍ശനങ്ങളുയര്‍ന്ന പശ്ചാത്തലത്തിലാണ് സെറം ഇന്‍സ്റ്റിറ്റ്യൂട്ടിന്റെ പ്രതികരണം. മുന്‍കൂര് പണം നല്‍കിയ രാജ്യങ്ങള്‍ക്കാണ് വാക്സിന് കുറഞ്ഞ വിലയ്ക്ക് നല്‍കുന്നതെന്നും മറ്റ് പല ചികിത്സാരീതികളേക്കാളും കുറഞ്ഞ തുക മാത്രമാണ് വാക്സിനായി ചെലവാക്കേണ്ടി വരുന്നതെന്നും സെറം ഇന്‍സ്റ്റിറ്റ്യൂട്ട് വ്യക്തമാക്കുകയും ചെയ്തിരുന്നു.\nമുഖ്യമന്ത്രിയുടെ വാക്കുകള്: ”വന്ന അറിയിപ്പ് പ്രകാരം സ്വകാര്യ ആശുപത്രികള് കൊവിഷീല്‍ഡ് വാക്സിന് ഒരു ഡോസിന് 600 രൂപ നല്‍കണമെന്നാണ് തീരുമാനം. ഇതോടെ ലോകത്ത് ഏറ്റവും വലിയ വിലയില് വാക്സിന് നല്‍കുന്ന രാജ്യമായി ഇന്ത്യ മാറുമെന്നാണ് പുറത്തുവന്ന വാര്‍ത്തകള്. ഓരേ വാക്സിന് ഇവിടെ മൂന്നു വിലയാണ് നിശ്ചയിച്ചിരിക്കുന്നത്. കേന്ദ്രത്തിന് 150 രൂപ, സംസ്ഥാനത്തിന് 400, സ്വകാര്യ ആശുപത്രികള്‍ക്ക് 600 രൂപ.”\n”18 വയസിന് മുകളില് പ്രായമുള്ളവര്‍ക്ക് വാക്സിന് എന്ന പ്രഖ്യാപനത്തിന് പിന്നാലെയാണ് വില നിശ്ചയിച്ചത്. 600 രൂപ എന്നത് 8 ഡോളര്. രാജ്യന്തര മാര്‍ക്കറ്റില് ഇതുവരെ വാക്സിന് ഈടാക്കിയ ഏറ്റവും ഉയര്‍ന്ന നിരക്കാണിതെന്നാണ് വാര്‍ത്തകള്. സംസ്ഥാനങ്ങള്‍ക്ക് സിറം നിശ്ചയിച്ച ഡോസിന് 400 വില പോലും യുകെ, യുഎസ്, യൂറോപ്യന് യൂണിയന് എന്നിവിടങ്ങളില് സര്‍ക്കാരുകള് നേരിട്ട് വാങ്ങുന്ന വിലയേക്കാള് കൂടുതലാണ്. ബംഗ്ലാദേശ്, സൗദി അറേബ്യ, ദക്ഷിണാഫ്രിക്ക എന്നീ രാജ്യങ്ങള് ഇതിലും കുറഞ്ഞ വിലയാണ് സിറം ഇന്‍സ്റ്റ്യൂട്ടിന് നല്‍കുന്നതെന്നും റിപ്പോര്‍ട്ടില് പറയുന്നുണ്ട്.”\n”ഈ രാജ്യങ്ങളില് മികതിലും സര്‍ക്കാര് ചിലവ് ഏറ്റെടുത്ത് കൊണ്ട് വാക്സിന് ജനങ്ങള്‍ക്ക് സൗജന്യമായാണ് നല്‍കുന്നത്. ഇവിടെ സിറം ഇന്‍സ്റ്റ്യൂട്ടില് നിന്ന് നേരിട്ട് ബംഗ്ലാദേശ് വാക്സിന് വാങ്ങുന്നു. അത്4ഡോളാര് നല്‍കിയിട്ടാണ്. ഏകദേശം 300 രൂപ. ഡോസിന് 150 രൂപ നിരക്കില് തന്നെ ലാഭമുണ്ടാക്കുമെന്നാണ് വാക്സിന് വിതരണം ആരംഭിക്കും മുന്‍പ് സിറം അഭിപ്രായപ്പെട്ടത്. അന്ന് ലാഭമുണ്ടെന്ന് പറഞ്ഞ് ആ നിരക്ക് എന്തുകൊണ്ട് പിന്നെ മാറിയത് എന്തുകൊണ്ടെന്ന് അറിയില്ല. പക്ഷെ നാം സ്വീകരിക്കുന്ന നില വാക്സിന് വില ഈടാക്കുന്നത് ന്യായമല്ല എന്നത് തന്നെയാണ്. പ്രഖ്യാപിച്ചത് ന്യായ വിലയുമല്ല. ഈ വസ്തുതകള് ചൂണ്ടിക്കാണിച്ച് പ്രധാനമന്ത്രിക്ക് ഇന്നും കത്ത് അയച്ചു. സംസ്ഥാനങ്ങള്‍ക്ക് സൗജന്യമായും സ്വകാര്യമേഖലയ്ക്ക് താങ്ങാവുന്ന വിലയ്ക്കും വാക്സിന് ലഭ്യമാക്കാന് പ്രധാനമന്ത്രി ഇടപെടണം എന്നാണ് സംസ്ഥാനത്തിന്റെ ആവശ്യം.’


akhilesh+aji+suicide+reason | ഒന്നര ലക്ഷം രൂപയ്ക്ക് മേൽ വിലവരുന്ന റോയൽ എൻഫീൽഡ് ബുള്ളറ്റുകൾ ഉൾപ്പെട അഞ്ച് ബൈക്കുകളും ഒരു കാറും സ്വന്തമായുള്ള 19കാരൻ ഹാര്‍ലി ഡേവിഡ്സണ് വാങ്ങിനല്‍കാത്തതിൽ മനംനൊന്ത് ജീവനൊടുക്കിയ സംഭവത്തിൽ ദുരൂഹതയേറുന്നു: അഖിലേഷിന്റെ ആത്മഹത്യക്ക് പിന്നിൽ ബൈക്ക് ഭ്രമം അല്ലെന്നും, പ്രണയത്തെ ചൊല്ലിയുള്ള വിഷയമാണെന്നും സുഹൃത്തുക്കൾ: അസ്വാഭാവിക മരണത്തിന് കേസെടുത്ത പോലീസ് മൊബൈൽ ഫോണുകൾ ഫോറൻസിക്ക് പരിശോധനയ്ക്ക് അയച്ചു - Malayalivartha.com Widgets Magazine\n21 NOVEMBER 2019 01:36 PM IST\nഹാര്‍ലി ഡേവിഡ്സണ് വാങ്ങിനല്‍കാത്തതിൽ മനംനൊന്ത് വിദ്യാര്‍ത്ഥി ജീവനൊടുക്കിയ സംഭവത്തിൽ ദുരൂഹതയേറുന്നു. തമ്പാനൂർ സ്വകാര്യ കോളേജിലെ രണ്ടാംവര്‍ഷ വിദ്യാര്‍ത്ഥിയായിരുന്ന കാട്ടായിക്കോണത്തിന് സമീപം നരിയ്ക്കലില് വാടകയ്ക്ക് താമസിക്കുന്ന നെടുമങ്ങാട് ആനാട് നാഗച്ചേരി പടന്നയില് ശ്രീനിലയത്തില് അജികുമാറിന്റെയും ലേഖയുടെയും മകന് അഖിലേഷ് അജിയെയാണ് വാടക വീട്ടിലെ കിടപ്പുമുറിയില് കഴിഞ്ഞ ദിവസം തൂങ്ങിമരിച്ച നിലയിൽ കണ്ടെത്തിയത്.\nഒന്നര ലക്ഷം രൂപയ്ക്കു മേൽ വിലവരുന്ന റോയൽ എൻഫീൽഡ് ബുള്ളറ്റുകൾ ഉൾപ്പെട അഞ്ച് ബൈക്കുകളും ഒരു കാറും സ്വന്തമായുള്ള അഖിലേഷ് ഇതൊന്നും പോരാഞ്ഞിട്ട് ലക്ഷങ്ങൾ വിലമതിക്കുന്ന സൂപ്പർബൈക്ക് വാങ്ങിച്ചു നൽകാത്തതിൽ മനംനൊന്ത് ആത്മഹത്യ ചെയ്തുവെന്നാണ് പ്രചരിക്കുന്നത്. എന്നാൽ ഒരുമുഴം കയറിൽ ജീവനൊടുക്കാൻ മാത്രമുള്ള പ്രശ്നമാണോ ഇതെന്നാണ് സോഷ്യൽ മീഡിയ ഉൾപ്പെടെ ചോദിക്കുന്നത്?\nവിലകൂടിയ റോയൽ എൻഫീൽഡ് ബുള്ളറ്റുകൾ ഉൾപ്പെട അഞ്ച് ബൈക്കുകളും കാറും സ്വന്തമായുള്ളപ്പോഴും 14 ലക്ഷം രൂപ വിലവരുന്ന ഹാർലി ഡേവിസൻ ബൈക്ക് വേണമെന്ന് അഖിലേഷ് ഏറെക്കാലമായി നിർബന്ധം പിടിക്കുകയായിരുന്നു. എന്നാൽ സാമ്പത്തിക ഞെരുക്കത്തിനിടയിൽ തത്കാലം ആ ആവശ്യം നടപ്പില്ലെന്ന് അച്ഛൻ അജികുമാർ അഖിലേഷിനോട് പറഞ്ഞു. ഒരു വർഷത്തിനുശേഷം ഇത് വാങ്ങിക്കൊടുക്കാമെന്നും പറഞ്ഞിരുന്നു. എന്നാൽ കഴിഞ്ഞ ദിവസം രാത്രിയിൽ ഇതേച്ചൊല്ലി വീട്ടിൽ അഖിലേഷ് വഴക്കുണ്ടാക്കിയിരുന്നു. അതിരാവിലെ എഴുന്നേൽക്കാറുള്ള അഖിലേഷ് കഴിഞ്ഞ ദിവസം ഒമ്പത് മണിയായിട്ടും മുറിയിൽനിന്ന് പുറത്തുവരാത്തതിനെ തുടർന്ന് നടത്തിയ പരിശോധനയിലാണ് മുറിയിലെ ഫാനില് തൂങ്ങിയനിലയില് കാണുന്നത്. കാട്ടായിക്കോണത്ത് അഖില ട്രേഡേഴ്സ് എന്ന സ്ഥാപനം നടത്തുന്ന ഇവര് കുടുംബമായി നരിയ്ക്കലില് വാടകവീട്ടിലാണ് താമസം.\nകുട്ടിക്കാലം മുതൽക്കേ ബൈക്കുകളോട് വലിയ ഇഷ്ടം പുലർത്തിയിരുന്നയാളായിരുന്നു അഖിലേഷ്. ഇതിനോടകം ആറ് ബൈക്കുകൾ സ്വന്തമായി ഉണ്ടായിരുന്നു. ഇതിൽ രണ്ടെണ്ണം റോയൽ എൻഫീൽഡ് ബുള്ളറ്റ് ആയിരുന്നു. ഇതുകൂടാതെ ഒരു ബൈക്കും രണ്ട് സ്കൂട്ടറുകളും അഖിലേഷിന് ഉണ്ടായിരുന്നു. എന്നാൽ അഖിലേഷിന്റെ ആത്മഹത്യക്ക് പിന്നിൽ ബൈക്ക് ഭ്രമം അല്ലെന്നും, പ്രണയ ബന്ധത്തെ ചൊല്ലിയുണ്ടായ വിഷയങ്ങളാണ് ആത്മഹത്യയിലേക്ക് നയിച്ചതെന്നുമാണ് അഖിലേഷുമായി അടുപ്പം സൂക്ഷിക്കുന്ന സുഹൃത്തുക്കൾ ആരോപിക്കുന്നത്.\nവാട്സാപ്പിലും ഫേസ്ബുക്കിലും പ്രചരിക്കുന്ന വാർത്തകളുമായി ബന്ധപ്പെട്ട് ഒരു പരാതിയും ബന്ധുക്കൾ നൽകിയിട്ടില്ലെന്നാണ് പോത്തൻകോട് എസ് ഐ അജേഷ് വ്യക്തമാക്കുന്നത്. മാനസിക വിഷമമാണ് മരണത്തിന് പിന്നിലെന്നാണ് ബന്ധുക്കൾ സൂചിപ്പിക്കുന്നത്. അഖിലേഷിന്റേത് തൂങ്ങിമരണം തന്നെയാണെന്ന് സ്ഥിരീകാരിച്ചിട്ടുണ്ട്. അഖിലേഷ് ഉപയോഗിച്ചിരുന്ന മൊബൈൽ ഫോണുകൾ ഫോറൻസിക്ക് പരിശോധനയ്ക്ക് അയച്ചിട്ടുണ്ട്. തിരുവനന്തപുരം മെഡിക്കൽ കോളേജിൽ പോസ്റ്റുമോർട്ടത്തിനുശേഷം അഖിലേഷിന്‍റെ മൃതദേഹം വീട്ടുവളപ്പിൽ സംസ്ക്കരിച്ചു. സംഭവത്തിൽ അസ്വാഭാവിക മരണത്തിന് പോത്തൻകോട് പൊലീസ് കേസെടുത്തു.\nനിശാ പാര്‍ട്ടിയിലൂടെ വിവാദമായി തണ്ണിക്കോട് ഗ്രൂപ്പിന് ക്വാറി ലൈസന്‍സ് നല്‍കിട്ടില്ലെന്ന് പഞ്ചായത്ത്; അപ്പോള് മന്ത്രി എം.എം മണി ഉദ്ഘാടനം ചെയ്ത് അനധികൃത ക്വാറിയോ? കള്ളകടത്തുകാരനും ക്വാറി മുതലളിക്കും ഒപ (26 minutes ago)\nവീണ്ടും കോവിഡ് മരണം; കൊല്ലത്ത് കോവിഡ് നിരീക്ഷണത്തിലിരിക്കെ മരിച്ച യുവാവിനാണ് രോഗം സ്ഥിരീകരിച്ചു (29 minutes ago)\nകോടികൾ വിലമതിക്കുന്ന സ്വർണക്കടത്ത്; സ്വപ്ന സുരേഷ് സ്വർണം കടത്തിയത് പത്ത് തവണ, യുഎഇ കോൺസുലേറ്റിലെ ചില ഉന്നതരുടെ പങ്കാളിത്തവും കസ്റ്റംസ് പരിശോധിക്കുന്നു (29 minutes ago)\nഐടി സെക്രട്ടറി സ്ഥാനവുംപോയി ; എം.ശിവശങ്കറിനെ ഐടി സെക്രട്ടറി സ്ഥാനത്തുനിന്നും മാറ്റി; നടപടി മുഖ്യമന്ത്രിയുടെ സെക്രട്ടറി സ്ഥാനത്തുനിന്ന് നീക്കിയതിനു പിന്നാലെ; ശുചിത്വ മിഷൻ എക്സിക്യൂട്ടിവ് ഡയറക്ടർ മിർ മു (46 minutes ago)\nഅന്നത്തെ ആ വാക്കുകൾ പിണറായി പാലിച്ചേ മതിയാകൂ; വൈകാതെ ആ സത്യവും പുറത്ത് വരും; ആരോപണവുമായി ബി ഗോപാലകൃഷ്ണന് (49 minutes ago)


ആ പാട്ട് താൻ പാടേണ്ടിയിരുന്നില്ലെന്ന് ചിത്ര; സ്തബ്ധമായി സദസ്സ്; വികാരനിർഭരം ഈ നിമിഷം!| Incredible Performance\nആ പാട്ട് താൻ പാടേണ്ടിയിരുന്നില്ലെന്ന് ചിത്ര; സ്തബ്ധമായി സദസ്സ്; വികാരനിർഭരം ഈ നിമിഷം!\nമനോരമ ലേഖകൻ August 15, 2019 11:26 AM IST\nഎത്ര കേട്ടാലും മതിവരാത്ത ചിലപാട്ടുകളുണ്ട്. വരികളും സംഗീതവും ആലാപനവും ഒരു പോലെ ഹൃദയത്തെ സ്പര്‍ശിച്ച പാട്ടുകൾ. കാലമെത്രകഴിഞ്ഞാലും അവ മനസ്സിലങ്ങനെ നിറഞ്ഞു നിൽക്കും. അത്തരം ഒരു ഗാനമാണ് ‘മണിവത്തൂരിലെ ആയിരം ശിവരാത്രികൾ’ എന്ന ചിത്രത്തിലെ ‘നെറ്റിയിൽ പൂവുള്ള സ്വർണചിറകുള്ള പക്ഷി’. ഈ ഗാനവുമായി എത്തി ആസ്വാദക മനം കവരുകയാണ് കൃഷ്ണശ്രീ എന്ന കൊച്ചു മിടുക്കി. മഴവിൽ മനോരമ പാടാം നമുക്കു പാടാം വേദിയിലായിരുന്നു കൃഷ്ണശ്രീയുടെ അവിസ്മരണീയമായ ആലാപനം.\nമനമുരുകി മിൻഹയുടെ ‘കൃഷ്ണാ’ വിളി; ചേർത്തുപിടിച്ച് ചിത്ര; കണ്ണീരണിഞ്ഞ് സദസ്സ്\nപത്തുവയസ്സുകാരി കൃഷ്ണശ്രീയുടെ ആലാപനം അക്ഷരാർഥത്തിൽ സദസ്സിനെ സ്തബ്ധമാക്കുകയായിരുന്നു. വിധികർത്താക്കളടക്കമുള്ളവര് കൃഷ്ണശ്രീയുടെ ആലാപന മാധുരിയിൽ അലിഞ്ഞു. ഈ പാട്ടു യഥാർഥത്തിൽ പാടിയ ചിത്രയുടെ അഭിപ്രായം ഇങ്ങനെയായിരുന്നു. ‘ഈ ഗാനം ഞാൻ പാടേണ്ടിയിരുന്നില്ല. മോളു പാടിയാൽ മതിയായിരുന്നു എന്നു തോന്നി. അത്രയും മനോഹരമായിരുന്നു ആലാപനം.’\nമനോഹരമായി പാടി. ഇത്രയും ചെറുപ്രായത്തിൽ ഈ ജ്ഞാനം ദൈവത്തിന്റെ അനുഗ്രഹമാണെന്നായിരുന്നു ശരത്തിന്റെ പ്രതികരണം. എം.ബി. ശ്രീനിവാസൻ സംഗീതം നൽകിയ ഗാനം യേശുദാസും ചിത്രയും ആലപിച്ചിരിക്കുന്നു. ഒ.എൻ.വി. കുറുപ്പിന്റെതാണു വരികൾ. പരിപാടിയിൽ മുഴുവൻ മാർക്കും വാങ്ങിയാണ് കൃഷ്ണശ്രീ വേദി വിട്ടത്.


balabhasker death കലാഭവൻ സോബിയുടെ അവകാശ വാദത്തിന് വിരുദ്ധമായ മൊഴികളും; അപകട സ്ഥലത്ത് സിബിഐ പരിശോധന നടത്തി\nകലാഭവൻ സോബിയുടെ അവകാശ വാദത്തിന് വിരുദ്ധമായ മൊഴികളും; അപകട സ്ഥലത്ത് സിബിഐ പരിശോധന നടത്തി\nവയലിനിസ്റ്റ് ബാലഭാസ്‌കറിന്റെ അപകട മരണം അന്വേഷിക്കുന്ന സിബിഐ സംഘം അപകടം നടന്ന സ്ഥലത്ത് തെളിവെടുപ്പ് നടത്തി. അപടകത്തിൽ ദുരൂഹത ആരോപിച്ചു രംഗത്ത് എത്തിയ കലാഭവൻ സോബിയെ അപകടസ്ഥലത്ത് എത്തിച്ചാണ് അന്വേഷണ സംഘം തെളിവ് ശേഖരിച്ചത്. സോബിയുടെ അവകാശവാദത്തിന് വിരുദ്ധമായ ചില മൊഴികളാണ് അപകടസ്ഥലത്ത് ഉണ്ടായിരുന്ന മറ്റുള്ളവർ സിബിഐക്ക് നൽകിയത്.\nബാലഭാസ്‌കറിന്റെ മരണത്തിന് ഇടയാക്കിയ അപകടം ആസൂത്രിതമാണെന്ന കലാഭവൻ സോബിയുടെ വെളിപ്പെടുത്തൽ സംബന്ധിച്ച് ശാസ്ത്രീയ തെളിവെടുപ്പാണ് അന്വേഷണ സംഘം നടത്തിയത്. ക്രൈംബ്രാഞ്ചിന് നൽകാത്ത പുതിയൊരു മൊഴിയും സോബി സിബിഐക്ക് നൽകിയിരുന്നു. ഇതിന്റെ ആധികാരികതയും അന്വേഷണ സംഘം പരിശോധിച്ചു. അപകടം നടന്ന സ്ഥലത്തിന് ഒരുകിലോമീറ്റർ അകലെയുള്ള പെട്രോൾ പമ്പിന് സമീപത്തുവച്ച് ബാലഭാസ്‌കറും കുടുംബവും സഞ്ചരിച്ച വാഹനത്തെ ഒരു സംഘം ആക്രമിച്ചുമെന്നും പിൻഭാഗത്തെ ഗ്ലാസ് ഇരുമ്പ് ദണ്ഡുപയോഗിച്ചു അടിച്ചു തകർക്കുന്നത് താൻ കണ്ടെന്നും സോബി സിബിഐ സംഘത്തിന് മൊഴി നൽകി. ഇതിന് ശേഷം കൃത്രിമമായി അപകടം സൃഷ്ടിക്കുകയായിരുന്നു എന്നുമാണ് സോബിയുടെ മൊഴി. ബാലഭാസ്‌കറിന്റേത് ആസൂത്രിത കൊലപാതകമാണെന്നും സോബി ആവർത്തിച്ചു.\nഎന്നാൽ സോബിയുടെ മൊഴിക്ക് വിരുദ്ധമായാണ് അപകടവേളയിൽ രക്ഷാപ്രവർത്തനത്തിലേർപ്പെട്ടിരുന്ന പലരും സിബിഐയോട് കാര്യങ്ങൾ വിശദീകരിച്ചത്. വാഹനത്തിന്റെ ഗ്ലാസുകൾ തകർന്നിരുന്നില്ലെന്നും രക്ഷാപ്രവർത്തന വേളയിൽ തങ്ങളാണ് ഗ്ലാസുകൾ തകർത്തതെന്നുമാണ് ഇവരുടെ മൊഴി.\nആറ്റിങ്ങൽ മുതൽ ബാലഭാസ്‌കറിന്റെ വാഹനത്തിന് പിന്നാലെ വന്ന കെഎസ്ആർടിസി ഡ്രൈവർ, സാധാരണ അപകടമാണ് നടന്നതെന്ന മുൻ വാദം സിബിഐക്ക് മുന്നിലും ആവർത്തിച്ചു. അപകടം നടന്ന സ്ഥലത്തും സമീപപ്രദേശങ്ങളിലുമായി അഞ്ചുമണിക്കൂറോളമാണ് സിബിഐ സംഘം തെളിവെടുപ്പ് നടത്തിയത്.\nStory Highlights – Balabhasker death, CBI, Kalabhavan sobi\nRead more on: Balabhaskar's death


സിംപിള് ഫ്രോക്ക് – Koottukari\n13 October 2020 13 October 2020 Krishna R\t0 Comments\tfrock, KIDS, simple stiching\nവളരെ ലളിതമായി കുട്ടികൾക്ക് എങ്ങനെ ഒരു ഫ്രോക്ക് സ്റ്റിച്ച് ചെയ്യാ൦, എന്നതാണ് കൂട്ടുകാരിയിലൂടെ പരിചയപ്പെടുത്തുന്നത്.\nഅതിനു വേണ്ടത് ഒന്നര മീറ്റർ മെറ്റീരിയലാണ്. 47 ഇഞ്ച് വീതി 23 ഇഞ്ച് നീളത്തിൽ തുണി ആദ്യ൦ മുറിച്ചെടുക്കുക.താഴെ കാണിച്ചിരിക്കുന്നതുപോലെ തുണി നാലായി മടക്കുക.\nനെക്ക് ഭാഗത്തെ വീതി രണ്ടിഞ്ചു൦ നീള൦3 ഇഞ്ചുമാണ് വേണ്ടത്. ഷോൾഡർ ഭാഗത്തിന് 5.5ഇഞ്ചു൦ ആ൦ ഹോൾ6ഇഞ്ചു൦ വേണ൦. ചെസ്റ്റ് നീള൦ വേണ്ടത്6ഇഞ്ചാണ്.\nഫുൾ ചെസ്റ്റ് വീതി 24 ഇഞ്ചുമാണ് വേണ്ടത്. ഷോൾഡറിൽ നിന്നുള്ള വേസ്റ്റ് നീള൦ 10 ഇഞ്ചു൦ വീതി 20 ഇഞ്ചിൽ നിന്ന്4ഉ൦ എടുക്കുക. ഫ്ലയറിനു മുഴുവനായി വേണ്ടത് 36 ഇഞ്ചാണ്. തുണിയിൽ ഇതെല്ലാം അടയാളപ്പെടുത്തിയതിനുശേഷ൦ മുറിച്ചെടുക്കുക.\nബാക്കും ഫ്രണ്ടും കട്ട് ചെയ്യുന്നത് പൂര്‍ത്തിയായി അത് മാറ്റി വച്ചതിന് ശേഷം സ്റ്റിച്ച് ചെയ്യാം. നേരത്തെ കട്ട് ചെയ്തഭാഗം അതായത് ഫ്രണ്ടിലെ പാര്‍ട്ട് എടുക്കുക. നാലിഞ്ച് നീളത്തിലുള്ള കട്ടിംഗിന് പ്ലാക്കറ്റ് വച്ചുകൊടുക്കുക. ശേഷം ഷോള്‍ഡറുകള് തമ്മില് യോജിപ്പിക്കുക. ബയാസ് ബാന്‍റിംഗ് വച്ച് നെക്ക് ഫിനിഷ് ചെയ്യുക. അതേ ബയാസ് ടേപ്പ് വച്ച് ആം ഹോള് ഫിനിഷ് ചെയ്യുക.\nവശങ്ങള് തമ്മില് യോജിപ്പിച്ചുകൊടുക്കാം. ഫ്രോക്കിന്‍റെ അടിഭാഗം ഇന്‍റര് ലോക്ക് ചെയ്തുകൊടുക്കുക. പ്രസ് ബട്ടന് പ്ലാക്കറ്റിന്‍റെ ഭാഗത്ത് പിടിപ്പിച്ചുകൊടുക്കാം. അടിയിലുള്ള ഭാഗം ഒരിഞ്ച് അളവിൽ ഷേപ്പ് ചെയ്തു കൊടുക്കണ൦.\n. നമ്മുടെ കുട്ടി ഉടുപ്പ് പൂര്‍ത്തിയായി.\nവിവരങ്ങള്‍ക്ക് കടപ്പാട്; ബിനുപ്രിയ ഫാഷന്‍ഡിസൈനര്\nതയ്യാറാക്കിയത് ; ജ്യോതിബാബു\n← പാര്‍വ്വതി തിരുവോത്ത് അമ്മയില് നിന്ന് രാജിവച്ചു\nസംസ്ഥാന ഫിലിം അവാര്‍ഡ് പ്രഖ്യാപിച്ചു; മികച്ച നടി കനികുസൃതി,നടന് സുരാജ്, →\nഒമിക്രോൺ : ചർമ്മത്തിലെ തിണർപ്പുകൾ നിസ്സാരമായി കാണരുതെന്ന് ആരോഗ്യവിദഗ്ധർ!!!\n3 January 20223January 2022 Jisha Mariya\t0\nകോവിഡ്കാലത്ത് കർക്കടകം കടന്നുവരുമ്പോൾ


സഹിക്കുന്ന പാവങ്ങളുടെ പിതാവ്.\nലീമായിലെ പാവങ്ങളെയും രോഗികളെയും സഹായിക്കുന്നതിൽ മാർട്ടിൻ പ്രദർശിപ്പിച്ചിരുന്ന ശ്രദ്ധയും താൽപര്യവും പലപ്പോഴും ആശ്രമാംഗങ്ങളിൽ അസൂയ ഉളവാക്കിയിരുന്നു. ഒരിക്കൽ തെരുവിൽ നിന്നു വ്രണം ഒലിക്കുന്ന ഒരു രോഗിയുമായി മാർട്ടിൻ ആശ്രമത്തിലെത്തി. നഗ്നനായിരുന്ന ആ വൃദ്ധന്റെ ശരീരത്തിൽ നിന്നു പുഴുക്കൾ പുറത്തു വന്നിരുന്നു. രോഗിയുടെ പിതാവസ്ഥ കണ്ടു മറ്റു ആശ്രമാംഗങ്ങൾ ഭയപ്പെട്ടു പിന്മാറുകയും മാർട്ടിനെ ശകാരിക്കുകയും ചെയ്തു. മാർട്ടിൻ സ്വന്തം കട്ടിലിൽ ആ പടുവൃദ്ധനെ കിടത്തി ശുശ്രൂഷിച്ചു. ഒരു സഹായത്തിനും തിരിഞ്ഞു നോക്കാതിരുന്ന സഹോദരനോടു വിശുദ്ധൻ ഇപ്രകാരം പറഞ്ഞു. “എന്റെ പ്രിയ സഹോദരാ, വൃത്തിയെക്കാൾ കാരുണ്യമാണ് കൂടുതല് അഭിലഷണീയം. ഒരല്പം സോപ്പു കൊണ്ട് എന്റെ കിടക്ക വിരി എനിക്കു വൃത്തിയാക്കാൻ സാധിക്കും, പക്ഷേ നിർഭാഗ്യവാനായ ആ മനുഷ്യനെ സഹായിക്കാതെ നിഷ്‌ഠുരമായി ഞാൻ പെരുമാറിയാൽ അതു എന്റെ ആത്മാവിൽ സൃഷ്ടിക്കുന്ന കറ ഇല്ലാതാക്കുവാൻ കണ്ണീരിന്റെ ഒരു മലവെള്ളപ്രവാഹം ഒഴിക്കിയാലും മതിയാവുകയില്ല.”\nമരണവും വിശുദ്ധ പദവി പ്രഖ്യാപനവും.\nTagged as: Fr Jaison Kunnel MCBS, Saints, St. Martin de Porres


പ്രവാസി വ്യവസായിയെ തട്ടിക്കൊണ്ടുപോകാന് ശ്രമി്ച്ച കേസില് ബിജെപി നേതാവ് പിടിയില് | Arabia Newspaper Malayalam\nപ്രവാസി വ്യവസായിയെ തട്ടിക്കൊണ്ടുപോകാന് ശ്രമി്ച്ച കേസില് ബിജെപി നേതാവ് പിടിയില്\nപ്രവാസി വ്യവസായി കെടി റബീഹുള്ളയെ തട്ടിക്കൊണ്ടു പോകാന് ശ്രമിച്ച കേസില് ബിജെപി ദേശീയ നേതാവടക്കം ഏഴു പേരെ പോലീസ് അറസ്റ്റു ചെയ്തു.\nവീട്ടില് അതിക്രമിച്ചു കയറുകയും മുന്നില് പാര്‍ക്കു ചെയ്തിരുന്ന കാര് അടിച്ചു തകര്‍ക്കുകയും ചെയ്തതായി പരാതി ഉണ്ട്. ബിജെപി ന്യുനപക്ഷ മോര്‍ച്ച ദേശീയ വൈസ് പ്രസിഡന്റ് അസ്ലം കുരിക്കളും ഗണ്‍മാന് കേശവമൂര്‍ത്തി. സുഹുത്തക്കളായ റിയാസ്, അര്‍ഷാദ് ഉസ്മാന്, രമേശ് , സുനില് എന്നിവരാണ് പോലീസിന്റെ പിടിയിലുള്ളത്.\nഭീഷണിപ്പെടുത്തല്, തട്ടിക്കൊണ്ടു പോകല്, അതിക്രമിച്ചു കടക്കല് എന്നീ വകുപ്പുകള് പ്രകാരമാണ് കേസ് തോക്കുകാണിച്ച് കാവല്‍ക്കാരെ ഭീഷണിപ്പെടുത്തിയാണ് സംഘാംഗങ്ങള് വീട്ടില് കയറിയത്.\nബിസിനസ് സംബന്ധിച്ച തര്‍ക്കങ്ങളാണഅ റബീഹുള്ളയെ തട്ടിക്കൊണ്ടുപോകാന് കാരണമായതെന്ന് പോലീസ് പറയുന്നു.\nകുറച്ചു ദിവസമായി റബീഹുള്ളയെ സംബന്ധി്ച് വിവരങ്ങള് ഇല്ലായിരുന്നു. പിന്നീട്, ഫെയ്‌സുബുക്കില് ലൈവില് എത്തി താന് ഈസ്റ്റു കോഡുരിലെ വീട്ടില് വിശ്രമത്തിലാണെന്നും ഉടനെ വിദേശത്തേക്ക് മടങ്ങുമെന്നും പറഞ്ഞിരുന്നു. ഇതിനു പിന്നാലെയാണ് ഈസ്റ്റ് കോഡുരിലെ വീടാക്രമിച്ചത്.\nപിടികൂടിയ പ്രതികളിലൊരാള് കര്‍ണാടക പോലീസിലെ കോണ്‍സ്റ്റബിളാണ്.


Politics of Mrinal Sen’s films, his humanism are why his work remains relevant:ചെറുപ്പത്തിന്റെ മറുപേര്\nസദാ രസിപ്പിച്ചിരുന്ന, നര്‍മ്മബോധമുള്ള, അവനവനെ നോക്കി ചിരിക്കാനുള്ള അപൂര്‍വ്വമായ സിദ്ധിയുള്ള മൃണാള് സെന് യുവത്വത്തിന്റെ പ്രസിപ്പിന്റെയും ചൈതന്യത്തിന്റെയും മൂര്‍ത്തിഭാവമായിരുന്നു. അത് തന്നെയായിരുന്നു അദ്ദേഹത്തിന്റെ ചിത്രങ്ങളും.\nWritten By Aparna Sen\nJanuary 12, 2019 8:15:58 am\nമൃണാള് സെന്നിനെക്കുറിച്ച് ഓര്‍ക്കുമ്പോള് പെട്ടന്ന് മനസ്സിലേക്ക് വരുന്നത് നിത്യയൗവനം എന്ന വിശേഷണമാണ്. ഞാന് കണ്ടിട്ടുള്ള പ്രായം ചെന്നവരില് വച്ചേറ്റവും ചെറുപ്പമായ ആള്. പ്രായം ചെന്നയാള് എന്ന് പറയുമ്പോള് പടുവൃദ്ധനൊന്നും അല്ലായിരുന്നു. വാസ്തവത്തിൽ, കുട്ടിക്കാലത്ത് എന്റെ അച്ഛനമ്മമാരുടെ സുഹൃത്തായി ആദ്യം കാണുമ്പോള് അദ്ദേഹം നല്ല ചെറുപ്പമായിരുന്നു. പക്ഷേ പ്രായം കുറവാണെങ്കില് പോലും അച്ഛനമ്മമാരുടെ തലമുറയില് പെട്ടവരെ മുതിര്‍ന്നവര് എന്നല്ലേ കണക്കാക്കാന് കഴിയൂ. എന്നാല് അക്കൂട്ടത്തിലും തന്റെ സമകാലീനരെക്കാള് ചെറുപ്പമാണ് എന്ന് തോന്നിപ്പിച്ചിരുന്നു അദ്ദേഹം. സദാ രസിപ്പിച്ചിരുന്ന, നര്‍മ്മബോധമുള്ള, അവനവനെ നോക്കി ചിരിക്കാനുള്ള അപൂര്‍വ്വമായ സിദ്ധിയുള്ള മൃണാള് സെന് യുവത്വത്തിന്റെ പ്രസിപ്പിന്റെയും ചൈതന്യത്തിന്റെയും മൂര്‍ത്തിഭാവമായിരുന്നു. അത് തന്നെയായിരുന്നു അദ്ദേഹത്തിന്റെ ചിത്രങ്ങളും. രാജ്യത്തെ രാഷ്ട്രീയാസ്വാസ്ഥ്യങ്ങളില്‍പ്പെട്ടുഴറുന്ന യുവതയുടെ കഥകള് മൃണാള് സെന്നോളം ആര്‍ദ്രമായി വളരെച്ചുരുക്കം പേരേ പറഞ്ഞിട്ടുള്ളൂ. ‘ഇന്റെര്‍വ്യൂ’, ‘പാദാന്തിക്ക്’ തുടങ്ങിയ ചിത്രങ്ങളാണ് ഈയവസരത്തില് പെട്ടന്ന് മനസ്സിലേക്ക് വരുന്നത്.\nചുറ്റിലുമുള്ള സാമൂഹ്യ യാഥാർത്ഥ്യങ്ങളെക്കുറിച്ച് നല്ല ബോധവും അവയുമായുള്ള നിരന്തരമായ ഇടപെടലും ഉണ്ടായിരുന്നു അദ്ദേഹത്തിന്. ശക്തമായ ഇടതുചായ് വും, ആഴത്തിലുള്ള മാനുഷികതയും, കുട്ടികളെപ്പോലെയുള്ള ഔല്‍സുക്യവും ചേര്‍ന്നാണ് മൃണാള് സെന്നിന്റെ സ്വത്വത്തെ രൂപീകരിച്ചതും, ലോകസിനിമയ്ക്ക് അവഗണിക്കാനാവാത്ത ശക്തിയായി വളര്‍ത്തിയതും. ഉള്ളിലുള്ള ശക്തിയും സൗമ്യതയും സാമൂഹിക ജാഗ്രതയും പുറം ലോകത്തെ സാമൂഹ്യ രാഷ്ട്രീയാവസ്ഥയിലെ തിന്മകളോടു മുഖം തിരിക്കുന്നതില് നിന്നും അദ്ദേഹത്തെ പിന്തിരിപ്പിച്ചു കൊണ്ടേയിരുന്നു; ഉള്ളിലുള്ള ഔല്‍സുക്യമുള്ള കുട്ടിയാകട്ടെ, സിനിമാ എന്ന മാധ്യമത്തിലുള്ള പരീക്ഷണങ്ങള് തുടര്‍ന്ന് കൊണ്ടേയിരുന്നു. അത് കൊണ്ടാവണം മൃണാള് സെന് സിനിമകളുടെ കാലത്തുള്ള മറ്റു ചില സിനിമകള് കാലോചിതമല്ലാതായി തീരുമ്പോഴും അദ്ദേഹത്തിന്റെ സിനിമകള് ആധുനികമായും പ്രസക്തമായും തുടരുന്നത്.\nസദാ രസിപ്പിച്ചിരുന്ന, നര്‍മ്മബോധമുള്ള, അവനവനെ നോക്കി ചിരിക്കാനുള്ള അപൂര്‍വ്വമായ സിദ്ധിയുള്ള മൃണാള് സെന് യുവത്വത്തിന്റെ പ്രസിപ്പിന്റെയും ചൈതന്യത്തിന്റെയും മൂര്‍ത്തിഭാവമായിരുന്നു\nസ്വയം വിമര്‍ശിക്കാനും താന് വന്ന സാമൂഹിക ചുറ്റുപാടുകളെ വിമര്‍ശന ബുദ്ധിയോടു കൂടി കാണാനുമുള്ള കഴിവാണ് സമകാലികരില് നിന്നും അദ്ദേഹത്തെ വ്യത്യസ്ഥനാക്കിയത്. മധ്യവര്‍ഗ്ഗ കുടുംബത്തില് നിന്നും വന്ന അദ്ദേഹത്തിനു അതിന്റെ ബലഹീനതകളും ‘ഹിപ്പോക്രസി’യുമെല്ലാം നന്നായി അറിയാമായിരുന്നു. അത് കൊണ്ടാണ് ‘ഖരീജ്’, ‘ഏക് ദിന് പ്രതിദിന്’ തുടങ്ങിയ, സ്ഥാപിത ബംഗാളി മദ്ധ്യവര്‍ഗ ‘മൊറാലിറ്റി’യിലൂന്നിയ കഥകള് പറഞ്ഞ ചിത്രങ്ങളിലും അതേ മൂല്യങ്ങളെ അദ്ദേഹം ചോദ്യം ചെയ്തത് – അതും തീര്‍ത്തും ആസ്വദിച്ചു കൊണ്ട് തന്നെ. ‘ഏക് ദിന് പ്രതിദിനി’ല് വീട്ടിലെ മുതിര്‍ന്ന കുട്ടിയും (ഒരുപക്ഷേ കുടുംബത്തിലെ വരുമാനമുള്ള ഒരെയൊരാളുമായ) ചിനു ഒരു രാത്രി ജോലി കഴിഞ്ഞു മടങ്ങി എത്താതിരിക്കുമ്പോള്, കുടുംബവും അയല്‍ക്കാരും എല്ലാം അവളുടെ ഉദ്ദേശങ്ങളെ ചോദ്യം ചെയ്യുകയും ‘മൊറാലിറ്റി’യെ സംശയിക്കുകയും ചെയ്യുന്നു. ഒടുവില് അവള് മടങ്ങി എത്തുമ്പോള്, അവള് ആ രാത്രി എവിടെയായിരുന്നു എന്നതിനെക്കുറിച്ച് ഒരു വിശദീകരണവും നല്‍കുന്നുമില്ല സംവിധായകന്. ഒരിക്കല് ചിത്രത്തിന്റെ സ്ക്രീനിംഗ് കഴിഞ്ഞുള്ള ചോദ്യോത്തരവേളയില് ഞാനും ഉണ്ടായിരുന്നു. ചിനു ആ രാത്രി മുഴുവന് എവിടെയായിരുന്നു എന്ന് ഒരാള് മൃണാള് സെന്നിനോട് ചോദിച്ചു. അദ്ദേഹം പറഞ്ഞ മറുപടി തികഞ്ഞ ഹര്‍ഷത്തോടെ ഞാന് ഓര്‍ത്തു പോവുകയാണ്. “ഞാന് എങ്ങനെ അറിയും അവള് എവിടെയായിരുന്നു എന്ന്?”, ചിരിയോടെ അദ്ദേഹം പറഞ്ഞു, “ചിത്രം അത്തരത്തില് പ്രതീകാത്മകമായി എടുത്തതിന്റെ കാരണം തന്നെ ആ ചോദ്യം നിങ്ങളെ എക്കാലവും വേട്ടയാടണം എന്നുള്ളത് കൊണ്ടാണ്!”\n1979ല് നിര്‍മ്മിക്കപ്പെട്ട ആ ചിത്രത്തിന്റെയും സംവിധായകന്റെയും അനന്യസാധാരണമായ ആധുനിക വീക്ഷണം കണ്ടു അത്ഭുതപ്പെടാതെ തരമില്ലായിരുന്നു. പുരുഷാധിപത്യ മൂല്യങ്ങളില് ഊന്നിയ ഒരു വ്യവസ്ഥയുടെ വിട്ടുവീഴ്ചയില്ലാത്ത ഒരു സൂക്ഷ്‌മവീക്ഷണമാണ് ചിത്രം പകര്‍ന്നത്.\nഅദ്ദേഹത്തിന്റെ മരണം അവശേഷിപ്പിക്കുന്ന ശൂന്യത വളരെ വലുതാണ് – സിനിമാ ലോകത്തും, എന്റെ സ്വകാര്യ ലോകത്തും.\nRead More: ഒരു കാലഘട്ടം മറയുന്നു: ‘മൃണാള്‍ദാ’യെ ഓര്‍ത്ത് ഷാജി എന് കരുണ്\nജീവിതത്തോട് അദ്ദേഹം കാണിച്ചിരുന്ന ആസക്തിയും സിനിമയോട് അദ്ദേഹം കാണിച്ചിരുന്ന മമതയുമാണ് അദ്ദേഹത്തില് ഞാന് ഏറ്റവും സ്നേഹിച്ചിരുന്നത്. ഒരു സൃഷ്ടാവിന്റെ സന്തോഷം ‘ഭുവന് ഷോം’, ആകാശ് കുസും’ പോലെയുള്ള ചിത്രങ്ങളിലും, കുറെയും കൂടി ഗൗരവമേറിയ ചിത്രങ്ങളായ ‘ ഏക് ദിന് പ്രതിദിന്’, ‘ഖാണ്‍ഡഹാര്’, ‘മഹാപൃത്ബി’ എന്നിവയില് വ്യക്തമായി കാണാം. കാഴ്ചക്കാരി എന്ന നിലയില്, നിര്‍വ്വചിക്കാനാവില്ല എങ്കിലും, അത് എന്നെ നന്നായി ബാധിച്ചിട്ടുണ്ട്.\nസ്വയം പുനര്‍നിര്‍മ്മിക്കാനുള്ള മൃണാള് സെന്നിന്റെ കഴിവും ആഗ്രഹവുമാണ് എന്നെ ഏറ്റവും അധികം ബാധിച്ചിട്ടുള്ളത്. അദ്ദേഹം ഒരു സീരിയസ് ഫിലിംമേക്കര് ആയിരുന്നു – മഹാന്മാരില് അവസാനത്തെയാളും – പക്ഷേ എല്ലാ മഹാന്മാരേയും പോലെ മൃണാള് സെന്നും തന്നെ സീരിയസ് ആയി എടുത്തിരുന്നില്ല. ഊഷ്മളമായ നര്‍മ്മബോധത്താലും ലാഘവമുള്ള സ്പര്‍ശങ്ങളാലും അദ്ദേഹം തന്റെ സിനിമകളെ നിറച്ചു. പരീക്ഷണാത്മകവും തീര്‍ത്തും സിനിമാറ്റിക്കുമായിരുന്നു അദ്ദേഹത്തിന്റെ ചിത്രങ്ങള്. ഏറ്റവും പ്രധാനമായി, പരീക്ഷണ ചിത്രങ്ങളില് പോലും സുവ്യക്തമാകുന്ന, ആഴത്തിലുള്ള മാനവികതയും ലോകസിനിമയിലെ മഹാന്മാര്‍ക്കൊപ്പം അദ്ദേഹത്തിനു സ്ഥാനമൊരുക്കി.\nRead More: പി ജി വഴി ‘കയ്യൂരി’ല് എത്തിയ മൃണാള് സെന്\nവിവരിക്കാനാവാത്ത നഷ്ടമാണ് അദ്ദേഹത്തിന്റെ വിയോഗം. എന്നെ സംബന്ധിച്ച്, അച്ഛനമ്മമാരും സത്യജിത് റേയും കഴിഞ്ഞാല്, എല്ലാ പാടേ നശിച്ചിട്ടില്ല എന്നും, വാണിജ്യത്തിനും ഭോഗപരതയ്ക്കും അടിയറ വച്ചിട്ടില്ല എന്നും ആവര്‍ത്തിച്ചു സ്ഥിരീകരിച്ച ഒരാളാണ് മൃണാള് കാക്കാ എന്ന് ഞാന് വിളിക്കുന്ന മൃണാള് സെന്. ജീവിതം മുന്നോട്ട് നീക്കാനുള്ള ധൈര്യം തരുന്ന മൂല്യങ്ങള് പകര്‍ന്നു തന്നവര്. എന്റെ രീതിയ്ക്ക് സിനിമ എടുക്കാനും ആ ശ്രമം തുടരാനും ഉള്ള ഇച്ഛാശക്തി തന്നവര്. മൃണാള് സെന്നിന്റെ മരണത്തില് അനുശോചിക്കുമ്പോഴും അദ്ദേഹത്തിന്റെ ജീവിതത്തേയും വരും തലമുറകള്‍ക്ക് ആസ്വദിക്കാനായി അദ്ദേഹം അവശേഷിപ്പിച്ചു പോയ സിനിമകളേയും ആഘോഷിക്കേണ്ടതുണ്ട്. അതാവട്ടെ അദ്ദേഹത്തിനു നല്‍കുന്ന ഏറ്റവും വലിയ ശ്രദ്ധാഞ്ജലി.\nവിട, മൃണാള് കാക്കാ.\nനടിയും സംവിധായികയുമാണ് അപര്‍ണ സെന്\nWeb Title: Mrinal sen obituary aparna sen movies


Ernakulam Citizen News-വാഹനാപകടത്തില് പരിക്കേറ്റ് ഒരു വര്‍ഷമായി അബോധാവസ്ഥയില് കഴിയുന്ന യുവാവ് ചികിത്സാ സഹായം തേടുന്നു- Mathrubhumi\nവാഹനാപകടത്തില് പരിക്കേറ്റ് ഒരു വര്‍ഷമായി അബോധാവസ്ഥയില് കഴിയുന്ന യുവാവ് ചികിത്സാ സഹായം തേടുന്നു\nകൊച്ചി: വാഹനാപകടത്തില് പരിക്കേറ്റ് ഒരു വര്‍ഷമായി അബോധാവസ്ഥയില് കഴിയുന്ന യുവാവ് ചികിത്സാ സഹായം തേടുന്നു. എളമക്കര എട്ടുകാട് കളരിക്കല് ലെയ്‌നില് എം.പി. ആന്റണിയാണ് തലയ്ക്ക് ഗുരുതരമായി പരിക്കേറ്റ് ഒരു വര്‍ഷമായി അബോധാവസ്ഥയില് കഴിയുന്നത്.\nഒരു വര്‍ഷം മുമ്പ് ആഗസ്ത് 17 ന് പുലര്‍ച്ചെയാണ് ആന്റണിക്ക് കലൂര് സ്റ്റേഡിയത്തിനടുത്തുവെച്ച് അപകടത്തില് പരിക്കേല്‍ക്കുന്നത്. ഗുരുതരമായി പരിക്കേറ്റ ആന്റണിയെ ആസ്പത്രിയില് എത്തിക്കാന് പോലും നില്‍ക്കാതെ ഇടിച്ച വാഹനം ഓടിച്ചുപോയി. പോലീസ് എത്തിയാണ് ആന്റണിയെ ആസ്പത്രിയില് പ്രവേശിപ്പിച്ചത്. തലയില് രണ്ട് ശസ്ത്രക്രിയകള് നടത്തിയെങ്കിലും ആന്റണി ഇപ്പോഴും അബോധാവസ്ഥയിലാണ്. തലയിലും കാലിലും ഇനിയുമൊരു ശസ്ത്രക്രിയ കൂടി നടത്താനുണ്ട്. ആസ്പത്രിയില് കിടത്തിച്ചികിത്സയ്ക്ക് പണമില്ലാത്തതിനാല് ഇപ്പോള് വീട്ടില് പരിചരിച്ചുകൊണ്ടിരിക്കുകയാണ്.\nഭാര്യയും രണ്ട് മക്കളും പ്രായമായ മാതാപിതാക്കളുമടങ്ങുന്ന കുടുംബത്തിന്റെ ഏക ആശ്രയമായിരുന്നു ആന്റണി. വന് തുക തന്നെ ചികിത്സയ്ക്കായി ഇതുവരെ െചലവഴിച്ചുകഴിഞ്ഞു. തുടര്‍ചികിത്സയ്ക്കും ശസ്ത്രക്രിയയ്ക്കുമെല്ലാം ഇനിയും വലിയ തുക വേണം. നാലാം ക്ലാസിലും യു.കെ.ജി.യിലും പഠിക്കുന്ന കുട്ടികളുടെ പഠനത്തിനും കുടുംബ െചലവുകള്‍ക്കും ചികിത്സാ െചലവുകള്‍ക്കുമെല്ലാം നിര്‍ധന കുടുംബം ഏറെ ബുദ്ധിമുട്ടുകയാണ്. മൂന്ന് സെന്റിലെ ചെറിയ വീട്ടിലാണ് താമസം. ഇവരെ സഹായിക്കുന്നതിനായി കൗണ്‍സിലര് സജിനി ജയചന്ദ്രന്റെ നേതൃത്വത്തില് ചികിത്സാസഹായ സമിതി നിലവിലുണ്ട്.\nകോര്‍പ്പറേഷന് ബാങ്കിന്റെ എളമക്കര ശാഖയില് 022700101010766 എന്ന അക്കൗണ്ട് നമ്പറിലേക്ക് ചികിത്സാ സഹായങ്ങള് അയയ്ക്കാം. ഐ.എഫ്.എസ്. കോഡ് : സി.ഒ.ആര്.പി.0000227.\nവിലാസം: എം.പി. ആന്റണി, മാപ്പിളശ്ശേരി, കളരിക്കല് ലെയ്ന്, എളമക്കര പി.ഒ., കൊച്ചി-26. ഫോണ്-9633680557, 9745358560.


Home Remedies For Healthy Hair in Malayalam : ഈ നാടന് പരിഹാരം മാത്രം മതി നിതംബം മറക്കും മുടി വളരാന് - Malayalam BoldSky\n6 min ago Mirabai Chanu: ടോക്യോ ഒളിംമ്പിക്‌സ് : ഇന്ത്യക്ക് അഭിമാനമായി മീരാഭായ് ചാനു\n| Updated: Tuesday, May 4, 2021, 9:56 [IST]\nമുടിയുടെ ആരോഗ്യം പലപ്പോഴും വെല്ലുവിളി ഉയര്‍ത്തുന്ന ഒന്നാണ്. എന്നാല് ഈ പ്രശ്‌നത്തിന് പരിഹാരം കാണുന്നതിന് വേണ്ടി നമ്മള് ശ്രദ്ധിക്കേണ്ടതായ ചില കാര്യങ്ങള് ഉണ്ട്. ഇതില് മുടിയുടെ ആരോഗ്യമില്ലായ്മ, തലയോട്ടിയുടെ അനാരോഗ്യം, മുടിയുടെ അറ്റം പിളരല് എന്നിവയെല്ലാം വെല്ലുവിളികള് ഉയര്‍ത്തുന്നുണ്ട്. ഇതില് താരന് ഒരു സാധാരണ അവസ്ഥയാണ്. നേരിയ താരന് പോലും ചൊറിച്ചില് ഉണ്ടാക്കാം. ചില സമയങ്ങളില്, എണ്ണമയമുള്ള സ്രവങ്ങളോടൊപ്പം ചെതുമ്പലും തലയോട്ടിയില് പറ്റിനില്‍ക്കുന്നു.\nമുടി വളരുക മാത്രമല്ല മുടിയുടെ ആരോഗ്യത്തെ നശിപ്പിക്കുന്ന പല പ്രതിസന്ധികള്‍ക്കും പരിഹാരം കാണുന്നതിന് നമുക്ക് ചില മാര്‍ഗ്ഗങ്ങളുണ്ട്. എന്തൊക്കെയാണ് ഇത്തരത്തില് വെല്ലുവിളികള് ഉയര്‍ത്തുന്ന അവസ്ഥകളെ പ്രതിരോധിക്കുന്നതിന് വേണ്ടി ശ്രദ്ധിക്കേണ്ട കാര്യങ്ങള് എന്ന് നോക്കാവുന്നതാണ്. താരനെ പ്രതിരോധിച്ച് മുടിയുടെ ആരോഗ്യത്തിന് മികച്ചതാണ് ഈ പറയുന്ന പരിഹാരങ്ങള് എല്ലാം.\nഎന്നാല് താരന് പോലുള്ള പ്രശ്‌നങ്ങളെ പൂര്‍ണമായും ഒഴിവാക്കി ആരോഗ്യം വര്‍ദ്ധിപ്പിക്കുന്നതിന് വേണ്ടി നാം ശ്രദ്ധിക്കേണ്ട ചില കാര്യങ്ങള് ഉണ്ട്. ഇതില് മുടിയുടെ ആരോഗ്യം വര്‍ദ്ധിപ്പിക്കുന്നതിനും മുടിക്ക് തിളക്കം നല്‍കുന്നതിനും ശ്രദ്ധിക്കേണ്ട ചില കാര്യങ്ങള് ഉണ്ട്. മുടി വളരുന്നതിനും ആരോഗ്യത്തിനും വേണ്ടി ശ്രദ്ധിക്കേണ്ട ചില കാര്യങ്ങള് ഉണ്ട്. അവ എന്തൊക്കെയെന്ന് നോക്കാം.\nഹോട്ട് ഓയില് തെറാപ്പി\nസാധാരണ താരന് തടയുന്നതിനും നിയന്ത്രിക്കുന്നതിനുമുള്ള ഒരു ഉപയോഗപ്രദമായ വീട്ടു ചികിത്സയാണ് ഹോട്ട് ഓയില് തെറാപ്പി. ഇത് തലയോട്ടിയിലെ വരള്‍ച്ച ഒഴിവാക്കുകയും തലയോട്ടിയിലെ സുഷിരങ്ങള് അടഞ്ഞുപോകുന്നത് തടയുകയും ചെയ്യുന്നു. ഒലിവ് ഓയില് ചൂടാക്കി തലയോട്ടിയില് പുരട്ടുക. ഇത് താരന് അടരുകളായി നീക്കം ചെയ്യാന് സഹായിക്കുന്നു. എന്നിട്ട് ചൂടുവെള്ളത്തില് ഒരു തൂവാല മുക്കി വെള്ളം പിഴിഞ്ഞ് കളഞ്ഞ് തലപ്പാവ് പോലെ തലയില് തൂവാല പൊതിയുക.5മിനിറ്റ് ചെയ്ത ശേഷം ചൂടുള്ള ടവല് റാപ്3അല്ലെങ്കില്4തവണ ആവര്‍ത്തിക്കുക. ഇത് മുടിയും തലയോട്ടിയും എണ്ണ നന്നായി ആഗിരണം ചെയ്യാന് സഹായിക്കുന്നു. രാത്രി എണ്ണ അതുപോലെ തന്നെ തലയില് വെക്കുക. അടുത്ത ദിവസം രാവിലെ തലയോട്ടിയില് ഒരു നാരങ്ങയുടെ നീര് പുരട്ടി അരമണിക്കൂറിനു ശേഷം മുടി കഴുകുക. ഇത് ആഴ്ചയില് ഒന്നോ രണ്ടോ തവണ ചെയ്യാം. താരനെ നിശ്ശേഷം മാറ്റാം.\nമുടി ആഴ്ചയില് മൂന്ന് തവണയെങ്കിലും കഴുകണം, വീര്യം കുറഞ്ഞ ഷാംപൂ ഉപയോഗിക്കുകയും വെള്ളത്തില് നന്നായി കഴുകുകയും വേണം. ചെറിയ മുടിക്ക് പകുതി ടീസ്പൂണ്, നീളമുള്ള മുടിക്ക് ഒരു ടീസ്പൂണ് എന്നീ അളവിലാണ് ഷാമ്പൂ എടുക്കേണ്ടത്. അല്‍പം വെള്ളത്തില് ലയിപ്പിച്ച് ഉപയോഗിക്കുക. മിതമായ ഹെര്‍ബല് ഷാംപൂ ഉപയോഗിക്കുക. ഷാംപൂവിന് അരമണിക്കൂര് മുമ്പ്, രണ്ട് ടേബിള്‍സ്പൂണ് വിനാഗിരി തലയോട്ടിയില് പുരട്ടി തലയോട്ടിയില് മസാജ് ചെയ്യുക. ഷാംപൂവിന് ശേഷം രണ്ട് ടേബിള്‍സ്പൂണ് വിനാഗിരി അല്‍പം വെള്ളത്തില് ചേര്‍ത്ത് പുരട്ടി അവസാനം കഴുകിക്കളയുക. ആപ്പിള് സിഡാര് വിനീഗര് ഉപയോഗിക്കാന് ശ്രദ്ധിക്കുക.\nതലയോട്ടിയില് മസാജ് ചെയ്യാന് സോഡയുടെ ബൈകാര്‍ബണേറ്റ് അല്ലെങ്കില് ബേക്കിംഗ് സോഡ ഉപയോഗിക്കാം. ഇത്5മിനിറ്റ് തലയില് തേച്ച് പിടിപ്പിക്കുക. വെള്ളം ഉപയോഗിച്ച് കഴുകിക്കളയാവുന്നതാണ്. ഇത് ഫംഗസിനെ നിരുത്സാഹപ്പെടുത്തുന്നു. തലയോട്ടിയില് സൗ മ്യമായി തടവാനും ഇത് ഉപയോഗിക്കാം. ഇത് താരനെ അടരുകളായി പുറന്തള്ളാനും സുഷിരങ്ങള് ശുദ്ധീകരിക്കാനും സഹായിക്കുന്നു. എല്ലാത്തിനും ശേഷം വെള്ളത്തില് തല നന്നായി കഴുകുന്നതിന് ശ്രദ്ധിക്കണം.\nഒരു ടേബിള് സ്പൂണ് ഉലുവ വിത്ത് പൊടിച്ച് രണ്ട് കപ്പ് തണുത്ത വെള്ളത്തില് മുക്കിവയ്ക്കുക. രാത്രി ഇത് വെള്ളത്തില് തന്നെ ഇടുക. ശേഷം ഇത് കൊണ്ട് രാവിലെ മുടി കഴുകാവുന്നതാണ്. ഉലുവയുടെ ഇലകളുടെ പേസ്റ്റും ഉപയോഗിക്കാവുന്നതാണ്. ഇതെല്ലാം താരനെ നിശ്ശേഷം നീക്ക് മുടിയുടെ ആരോഗ്യം വര്‍ദ്ധിപ്പിക്കുന്നതിന് സഹായിക്കുന്നു.\nവേപ്പ് ഇലകള് അവഗണിക്കരുത്\nനാലോ അഞ്ചോ കപ്പ് ചൂടുവെള്ളത്തില് രണ്ട് പിടി വേപ്പ് ഇല ചേര്‍ക്കുക. അത് രാത്രി മുഴുവന് വെള്ളത്തിലിട്ട് വെക്കുക. അടുത്ത ദിവസം രാവിലെ, ഈ വെള്ളം അരിച്ചെടുത്ത് മുടി കഴുകുക. ഇത് ചൊറിച്ചില് ഒഴിവാക്കുകയും തലയോട്ടി ആരോഗ്യകരവും അണുബാധകളില് നിന്ന് മുക്തമാക്കുകയും ചെയ്യുന്നു. താരനും ഈ മാര്‍ഗ്ഗം ഉപയോഗപ്രദമാണ്. വേപ്പിലയുടെ പേസ്റ്റ് ഉണ്ടാക്കി തലയോട്ടിയില് പുരട്ടുന്നതും മികച്ചതാണ്.\nനിങ്ങളുടെ താരന് ഒഴിവാക്കാന് വീട്ടുവൈദ്യങ്ങള് ഉപയോഗിക്കുന്നതിന് പുറമെ, മറ്റ് ചില കാര്യങ്ങളും നിങ്ങള് ശ്രദ്ധിക്കണം. കഠിനമായ താരന് ഉള്ളവര് ചീപ്പ്, ബ്രഷുകള്, തലയിണ കവറുകള്, ടവലുകള് എന്നിവ ദിവസവും കഴുകണം, ചെറുചൂടുള്ള സോപ്പ് വെള്ളത്തില്, ആന്റിസെപ്റ്റിക് ലായനിയില് കുറച്ച് തുള്ളി ചേര്‍ക്കണം. കടുത്ത താരന് മുഖത്തും തോളിലും പുറകിലും മുഖക്കുരുവിന് കാരണമാകും. ദിവസേനയുള്ള ഭക്ഷണത്തില് പുതിയ പഴങ്ങള്, അസംസ്‌കൃത സലാഡുകള്, മുളകള്, പച്ച പച്ചക്കറികള്, തൈര് എന്നിവ ഉള്‍പ്പെടുത്തുക. ദിവസവും6മുതല് 8 ഗ്ലാസ് വെള്ളം കുടിക്കുക. ഒരു ഗ്ലാസ് വെള്ളത്തില് ഒരു നാരങ്ങയുടെ നീര് ചേര്‍ത്ത് രാവിലെ ആദ്യം കഴിക്കുക.\nHome Remedies For Healthy Hair in Malayalam\nHere in this article we are discussing aboutafew home remedies for healthy hair. Takealook.


ഷൂവിലും ടോയ്‌ലറ്റ് ഷീറ്റിലും ഹിന്ദു ദൈവങ്ങള്; ആമസോണിനെതിരെ ബോയിക്കോട്ട് കാമ്പയിന് – On News\nഷൂവിലും ടോയ്‌ലറ്റ് ഷീറ്റിലും ഹിന്ദു ദൈവങ്ങള്; ആമസോണിനെതിരെ ബോയിക്കോട്ട് കാമ്പയിന്\nഹിന്ദു ദൈവങ്ങളുടെ ചിത്രങ്ങള് പതിച്ച ഷൂവും ടോയ്‌ലറ്റ് സീറ്റും ആമസോണില് വില്‍പ്പനയ്ക്ക് വെച്ചതിനെതിരെ സോഷ്യല് മീഡിയയില് വന് പ്രതിഷേധം.ബോയ്‌ക്കോട്ട് ആമസോണ് ഹാഷ് ടാഗോടെയാണ് വിഷയം ട്വിറ്ററില് ചര്‍ച്ചയാവുന്നത്. ചിലര് വിദേശകാര്യമന്ത്രി സുഷമസ്വരാജിനെ ടാഗ് ചെയ്തും വിഷയം കേന്ദ്രസര്‍ക്കാരിന്റെ ശ്രദ്ധയില്‍പ്പെടുത്തിക്കൊണ്ടും പ്രതിഷേധിക്കുന്നുണ്ട്. റോയിട്ടേഴ്‌സ് ആണ് വാര്‍ത്ത പുറത്ത് വിട്ടത്.\nഎന്നാല് ആമസോണ് ഇതുവരെയും വിഷയത്തില് പ്രതികരിച്ചിട്ടില്ല. 2017ല് ഇന്ത്യന് പതാകയുടെ ചിത്രം പതിച്ച ചവിട്ടി ആമസോണിന്റെ ഓണ്‍ലൈനില് വില്‍പനയ്ക്കു വെച്ചത് വലിയ വിവാദങ്ങള് സൃഷ്ടിച്ചിരുന്നു. ആമസോണ് മാപ്പ് പറഞ്ഞതിനെ തുടര്‍ന്നാണ് അന്ന് ബോയ്‌ക്കോട്ട് കാമ്പയിന് അവസാനിച്ചത്.\nചിത്രങ്ങള് ഡിലീറ്റ് ചെയ്തില്ല, കാമുകന് ക്വട്ടേഷന്, ദേശീയ ടെന്നീസ് ചാമ്പ്യന് അറസ്റ്റില്


തന്റെ ആരോഗ്യവിവരം സുഷമ ...\n18 Nov 2016 6:37 AM GMT\nഇതാദ്യമായി, ഒരു ഇന്ത്യന് മന്ത്രി തന്റെ ആരോഗ്യ വിവരം ട്വിറ്ററിലൂടെ ജനത്തെ അറിയിച്ചു. മിനിറ്റുകള്‍ക്കുളില് അവരുടെ 6.5 ദശലക്ഷം ട്വിറ്റര് അനുയായികള് അത് പങ്കുവെച്ചു. സര്‍ക്കാരിന്റെ ഒരു പതിവ് വാര്‍ത്താക്കുറിപ്പിനെക്കാളും എത്രയോ അധികം പേര്. വിദേശകാര്യ മന്ത്രി സുഷമ സ്വരാജാണ് താന് AIIMS-ല് വൃക്കകള് തകരാറിലായി ചികിത്സയിലാണെന്നും വൃക്ക മാറ്റിവെക്കലിനുള്ള പരിശോധനകള് നടക്കുകയാണെന്നും ബുധനാഴ്ച്ച രാവിലെ ട്വീറ്റ് ചെയ്തത്. അല്പ നിമിഷങ്ങള്‍ക്കുളില് ആയിരക്കണക്കിനാളുകള് രോഗം വേഗത്തില് ഭേദമാകട്ടെ എന്നും ചില സ്തുതിപാഠകര് വൃക്ക ദാനം ചെയ്യാന് സന്നദ്ധമായുമൊക്കെ പ്രതികരിച്ചു.\nഒന്നാം എന് ഡി എ മന്ത്രിസഭയില് വാര്‍ത്താവിതരണ,പ്രക്ഷേപണ വകുപ്പ് മന്ത്രിയായിരുന്ന സുഷമ സ്വരാജ് ‘ജനങ്ങളുടെ മന്ത്രി’ എന്ന തന്റെ പെരുമ ഒരിക്കല്‍ക്കൂടി സ്ഥാപിച്ചു. സാമൂഹ്യ മാധ്യമങ്ങളിലൂടെ ജനങ്ങളിലേക്ക് എത്തുന്ന അവര് ട്വിറ്ററില് ലഭിക്കുന്ന ഓരോ അടിയന്തര ആവശ്യത്തോടും പ്രതികരിക്കുന്നു. തന്റെ ആരോഗ്യാവസ്ഥയെക്കുറിച്ചുള്ള അവരുടെ ട്വീറ്റ് 11,000 പേര് ആവര്‍ത്തിക്കുകയും 25,000 പേര് ഇഷ്ടപ്പെടുകയും ചെയ്തു. ഇതോടെ ആദ്യം അമ്പരന്ന AIIMS മാധ്യമ വിഭാഗം ഒടുവില് മന്ത്രി തന്റെ രോഗവിവരം വൃത്തിയായി അറിയിച്ചതിനാല് ഇനി പ്രത്യേക മെഡിക്കല് ബുള്ളറ്റിന് ഉണ്ടാകില്ല എന്നു പറഞ്ഞു.\nപ്രസിഡണ്ടിന്റെ ആരോഗ്യനില വൈറ്റ് ഹൌസിലെ ഡോക്ടര് കൃത്യമായി പൊതുജനങ്ങളെ അറിയിക്കുന്ന യു.എസില് നിന്നും വ്യത്യസ്തമായി-ഒബാമ ഞെട്ടിപ്പിക്കും വിധം ആരോഗ്യവാനാണ്- തങ്ങളുടെ ആരോഗ്യവിവരങ്ങള് ജനങ്ങളെ അറിയിക്കാതിരിക്കാന് ഇന്ത്യയിലെ രാഷ്ട്രീയ നേതാക്കള് ഏതറ്റം വരെയും പോകും. പല നേതാക്കളും തങ്ങളെ തിരിച്ചറിയാത്ത വിദേശ ആശുപത്രികളിലാണ് ചികിത്സ തേടുന്നത്. ഇന്ത്യയില് ചികിത്സിക്കുന്നവരാകട്ടെ മിണ്ടാതിരികാനുള്ള കല്‍പന പുറപ്പെടുവിക്കുകയും അവരുടെ ആരോഗ്യ പ്രശ്നങ്ങള് ചര്‍ച്ച ചെയ്യാന് മുതിരുന്നവര്‍ക്കെതിരെ അപകീര്‍ത്തിക്കേസ് കൊടുക്കുകയും ചെയ്യുന്നു.\nപനിയും നിര്‍ജലീകരണവും കൊണ്ട് ചെന്നൈയിലെ അപ്പോളോ ആശുപത്രിയില് പ്രവേശിപ്പിച്ച തമിഴ്നാട് മുഖ്യമന്ത്രി ജയലളിതയെ ചികിത്സിക്കാന് ലണ്ടനില് നിന്നുള്ള ഒരാളടക്കം 15 ഡോക്ടര്‍മാരുടെ സംഘമാണ് ഉള്ളത്. മൂന്നു ദിവസം മുമ്പ് ജനങ്ങളുടെ പ്രാര്‍ത്ഥന മൂലം തന്റെ പുനര്‍ജന്‍മം പ്രഖ്യാപിച്ച അവരുടെ കയ്യൊപ്പിട്ട കത്ത് പുറത്തുവരും വരെ വിരളമായ ആരോഗ്യ കുറിപ്പുകളില് ജയലളിതയെ അണുബാധക്ക് ചികിത്സിക്കുന്നു എന്നു മാത്രമാണ് പറഞ്ഞിരുന്നത്. ഈ രണ്ടു മാസത്തിനുള്ളില് സാമൂഹ്യമാധ്യമങ്ങളില് ജയലളിതയുടെ ആരോഗ്യത്തെക്കുറിച്ചുള്ള വിവരങ്ങള് പങ്കുവെച്ചതിന് 50 കേസുകളെടുത്ത തമിഴ്നാട് പോലീസ്, 8 പേരെ തടവിലാക്കി. ആഗസ്റ്റില് വാരണാസിയിലെ ജാഥക്കിടയില് പൊടുന്നനെ വയ്യാതായ കോണ്‍ഗ്രസ് അധ്യക്ഷ സോണിയാഗാന്ധിയുടെ ആരോഗ്യവിവരം പുറത്തറിഞ്ഞില്ല. പൊതുവേ വാചകമടിക്കാരനായ ഡല്‍ഹി മുഖ്യമന്ത്രി അരവിന്ദ് കേജ്രിവാളും തന്റെ അടയാളമായ ചുമ മാറ്റാന് ബംഗളൂരുവില് നടത്തിയ ശാസ്ത്രക്രിയയെക്കുറിച്ച് മൌനം പാലിച്ചു.\nതെക്കന് ഏഷ്യയിലെ അരക്ഷിതാവസ്ഥയും പൊങ്ങച്ചവും നിറഞ്ഞ രാഷ്ട്രീയത്തില് തന്റെ ആരോഗ്യത്തെക്കുറിച്ച് പരസ്യമായി പറയാന് തീരുമാനിച്ച സുഷമ സ്വരാജ് ആദരവ് പിടിച്ചുപറ്റി. മറ്റ് നേതാക്കള്‍ക്കും അനുകരണീയമായ ഒരു മാതൃകയാണിത്.


ഡൽഹി ‘സ്വാഹ’ ; ഡൽഹി ക്യാപിറ്റൽസിനെ തുരത്തി സൺറൈസേഴ്‌സ് ഹൈദരാബാദ് | Sports | Deshabhimani | Tuesday Oct 27, 2020\nഹൈദരാബാദ് 88 റണ്ണിന് ഡൽഹിയെ വീഴ്‌ത്തി\nഡൽഹിക്കെതിരെ വൃദ്ധിമാൻ സാഹ ബൗണ്ടറി പായിക്കുന്നു\nഐപിഎൽ ക്രിക്കറ്റിൽ ഡൽഹി ക്യാപിറ്റൽസിനെ തുരത്തി സൺറൈസേഴ്‌സ് ഹൈദരാബാദ്. 88 റണ്ണിനാണ് ഡൽഹിയെ ഡേവിഡ് വാർണറും സംഘവും തകർത്തത്. ജയത്തോടെ പ്ലേ ഓഫ് പ്രതീക്ഷകൾ നിലനിർത്തി ഹൈദരാബാദ്. ബാറ്റിലും പന്തിലും സമ്പൂർണ ആധിപത്യം പുലർത്തിയായിരുന്നു ഹൈദരാബാദിന്റെ ജയം. ഡൽഹിയുടെ തുടർച്ചയായ മൂന്നാം തോൽവിയാണിത്.\nസീസണിലെ ആദ്യ കളിക്കിറങ്ങി അടിച്ചുതകർത്ത വൃദ്ധിമാൻ സാഹയും (45 പന്തിൽ 87), വാർണറും (34 പന്തിൽ 66) ബാറ്റിങ്ങിൽ കരുത്തായപ്പോൾ റഷീദ് ഖാന്റെ തകർപ്പൻ ബൗളിങ് ഡൽഹിയെ കറക്കിവീഴ്‌ത്തി. മൂന്ന് വിക്കറ്റാണ് അഫ്‌ഗാൻകാരൻ നേടിയത്. സ്‌കോർ: ഹൈദരാബാദ് 2–-219, ഡൽഹി 131 (19).\nവമ്പനടിക്കാരൻ ജോണി ബെയർസ്‌റ്റോയെ പുറത്തിരുത്തിയാണ് സാഹ ഹൈദരാബാദിന്റെ ഒപ്പണറായെത്തിയത്. വാർണർക്കൊപ്പം തുടക്കമേ ഡൽഹി ബൗളർമാരെ തലങ്ങും വിലങ്ങും പായിച്ചു സാഹ. മുപ്പത്തിനാലാം ജൻമദിനം ആഘോഷിക്കുന്ന വാർണറായിരുന്നു ആദ്യം അപകടകാരി. കഗീസോ റബാദയുടെ ഒരോവറിൽ 22 റണ്ണാണ് ഓസ്‌ട്രേലിയക്കാരൻ അടിച്ചെടുത്തത്. ഒന്നാംവിക്കറ്റിൽ 107 റണ്ണാണ് സാഹയും വാർണറും ചേർത്തത്. വാർണർ പോയിട്ടും സാഹ അവസാനിപ്പിച്ചില്ല. മനോഹരമായി മുപ്പത്താറുകാരൻ ബാറ്റ് വീശി. എതിരാളികൾക്ക് ഒരവസരവും നൽകിയില്ല.\nരണ്ട് സിക്‌സറും 12 ബൗണ്ടറിയും സഹിതമാണ് 87 റൺ നേടിയത്. ആൻറിച്ച് നോർത്യെയാണ് സാഹയെ മടക്കിയത്.\n220 റൺ വിജയലക്ഷ്യത്തിലേക്ക് ബാറ്റ് വീശിയ ഡൽഹി നിരയിൽ ഋഷഭ് പന്താണ് (35) ടോപ്‌സ്‌കോറർ.


Helth & Lifestyle – Page2– Malayalavanijyam | Home\nHome Helth & Lifestyle (page 2)\nin : Helth & Lifestyle\nകാഴ്‌ചക്കുറവ് ആണ് കണ്ണിന് സംഭവിക്കുന്ന ഏറ്റവും പ്രധാനപ്പെട്ട ആരോഗ്യപ്രശ്‌നം. ഇവിടെയിതാ, കാഴ്‌ച വര്‍ദ്ധിപ്പിക്കാന് സഹായിക്കുന്ന ചില കാര്യങ്ങള് എന്തൊക്കെയാണെന്ന് നോക്കാം. 1, ധാരാളം വെള്ളം കുടിക്കുക- ശരീരത്തില് നിര്‍ജ്ജലീകരണം സംഭവിക്കുന്നത് കാഴ്‌ചയെ ബാധിക്കും. അതുകൊണ്ടു ധാരാളം വെള്ളം കുടിക്കുന്നത് കണ്ണകളുടെ ആരോഗ്യത്തിനും കാഴ്‌ചശക്തിക്കും ഏറെ ഉത്തമമാണ്. ദിവസവും കുറഞ്ഞത് 6-8 ഗ്ലാസ് വെള്ളം കുടിക്കുക. 3, ധാരാളം പഴങ്ങളും പച്ചക്കറികളും കഴിക്കുക- പോഷകങ്ങളുടെ അപര്യാപ്‌തതമൂലം കണ്ണുകള്‍ക്ക് അനാരോഗ്യമുണ്ടാകുകയും കാഴ്‌ചശക്തിയെ ബാധിക്കുകയും ചെയ്യും. ഇതൊഴിവാക്കാന് ധാരാളം പഴങ്ങളും പച്ചക്കറികളും കഴിക്കുക. ഇവയില് അടങ്ങിയിട്ടുള്ള ആന്റി ഓക്‌സിഡന്റുകള് …\nനിങ്ങൾ തടി വർദ്ധിപ്പിക്കാൻ ആഗ്രഹിക്കുന്ന ഒരാളാണോ…? എങ്കിൽ അതിന് ഏറ്റവും പറ്റിയ ഒന്നാണ് ചോളം. ചോളത്തിൽ കാർബ്യുറേറ്ററുകളും കലോറിയും കൂടുതലാണ്. ഇത് തന്നെയാണ് തടി വർദ്ധിപ്പിക്കുന്നത്. അത് കൊണ്ട് തന്നെ തടി വർദ്ധിപ്പിക്കാൻ ആഗ്രഹമുള്ളവർക്കുള്ള എറ്റവും നല്ല ഒറ്റമുലിയാണ് ചോളം .സ്ഥിരമായി കഴിച്ചാൽ യാതൊരു സംശയവും വേണ്ട ആൾ തടിച്ചിരിക്കും.ഇതുകൂടാതെ നിരവധി ആരോഗ്യ ഗുണങ്ങള് ചോളത്തിനുണ്ട്. രുചി എന്നതിലുപരി ആരോഗ്യത്തിനാണ് ചോളത്തില് പ്രാധാന്യം. പലര്‍ക്കും ചോളം ഇഷ്ടമാവില്ല. എന്നാല് ആരോഗ്യത്തിന് ഇത്രയേറെ ഗ്യാരണ്ടി നല്‍കുന്ന മറ്റൊരു ഭക്ഷണം ഇല്ലെന്ന് തന്നെ പറയാം.ചോളം സ്ഥിരമായി കഴിച്ചാല് …\nആഴ്ചയിൽ മൂന്നോ നാലോ തവണ മദ്യപിക്കുന്നതിലൂടെ ടൈപ്പ്2ഡയബറ്റിസ് വികസിക്കുന്നതിനുള്ള സാധ്യതയെ കുറയ്ക്കുമെന്നാണ് ബ്രിട്ടൺ ഗവേഷകർ നിർദ്ദേശിക്കുന്നു. ഇത്തരക്കാർക്ക് തീരെ മദ്യപിക്കാത്തവരേക്കാൾ ടൈപ്പ്2ഡയബറ്റിസ് വരുന്നതിനുള്ള സാധ്യത കുറവാണെന്നാണ് വ്യക്തമായിരിക്കുന്നത്. മദ്യപിക്കുന്ന 70,000 പേരിലാണ് പഠനം നടത്തിയത്. ഇവര് എത്ര മദ്യം എത്ര പ്രാവശ്യം കഴിക്കുന്നുവെന്നും അവര്‍ക്ക് ഡയബറ്റിസ് വരുന്നതിനുള്ള സാധ്യതയുമായിരുന്നു പഠനവിധേയമാക്കിയിരുന്നത്. വൈന് കഴിക്കുന്നതാണ് കൂടുതല് ഗുണം ചെയ്യുകയെന്നും ഇതിലൂടെ രക്തത്തിലെ പഞ്ചസാരയെ നിയന്ത്രിക്കാനാവുമെന്നും ഡയബെറ്റോളോജിയയില് പ്രസിദ്ധീകരിച്ച പഠനത്തിലൂടെ വ്യക്തമാകുന്നു. എന്നാല് നിര്‍ദേശിക്കപ്പെട്ട അളവിലുപരി മദ്യം കഴിക്കുന്നതിനുള്ള അനുമതിയായി ഈ …\nഎത്ര പഴകിയ പ്രമേഹത്തെയും വേരോടെ പിഴിതെറിയാൻ കഴിവുള്ള ഒന്നാണ് പച്ചക്കായ.പ്രമേഹത്തെപ്രതിരോധിയ്ക്കാനായി അഞ്ച് പച്ചക്കായനല്ലതു പോലെ കഴുകി വൃത്തിയാക്കി എടുക്കാം. ഇത് 10 മിനിട്ടോളം കുക്കറില് ശേഷം പച്ചക്കായ നല്ലതു പോലെ ഉടച്ചെടുക്കണം. അല്‍പസമയം തണുക്കാനായി വെയ്ക്കണം .ശേഷം വേവിച്ചുടച്ച കായയില് അല്‍പം കുടി വെള്ളമൊഴിച്ച് ഇത് ഫ്രീസറില് ഐസ്ക്യൂബ് ആക്കി മാറ്റണം. അതിനു ശേഷം ഈ ഐസ് ക്യൂബ്സ് നിങ്ങള്‍ക്കിഷ്ടപ്പെട്ട ജ്യൂസില് മധുരം ചേര്‍ക്കാതെ കഴിയ്ക്കേണ്ടത്. സ്ഥിരമായി ഒരാഴ്ച കഴിച്ച് നോക്കൂ. പ്രമേഹത്തിനെ വേരോടെ വെറും ചുരുങ്ങിയ സമയം കൊണ്ട് ഇല്ലാതാക്കാം.\nഇനിമുതൽ വാട്സ്ആപ്പിൽ അയച്ച സന്ദേശങ്ങൾ തിരിച്ചെടുത്ത് ഡിലീറ്റ് ചെയ്യാനുള്ള സൗകര്യം വരുന്നു.റീകോൾ എന്ന് പേരിട്ട പുതിയ ഫീച്ചറാണ് വാട്ട്‌സാപ് അവതരിപ്പിച്ചിട്ടുള്ളത്. അബദ്ധത്തില് അയച്ച ആർക്കെങ്കിലും വാട്ട്‌സാപ്പ് മെസേജുകള് അഞ്ച് മിനിറ്റിനുളളില് ഡിലീറ്റ് ചെയ്യാനുള്ള സൗകര്യമാണ് വാട്സ്ആപ് ഇത് വഴി നൽകുന്നത്. ഈ സവിശേഷത ഉപയോഗിച്ച് ഉപഭോക്താക്കള്‍ക്ക് ടെക്‌സ്റ്റുകള്, ചിത്രങ്ങള്, വീഡിയോകള്, ജിഫുകള്, ഡോക്യുമെന്റുകള് എന്നിവ അഞ്ച് മിനിറ്റ് വിൻഡോയിൽ തിരിച്ചു കൊണ്ടു വന്ന് ഡിലീറ്റ് ചെയ്യാന് സാധിക്കും. വാട്ട്‌സാപ്പിന്റെ ഏറ്റവും പുതിയ പതിപ്പായ 2.17.30+ എന്ന പതിപ്പിലായിരിക്കും ഈസവിശേഷതലഭ്യമാകുക.അതുകൊണ്ടുതന്നെ ഈ പതിപ്പിലുള്ള നിലവിലെ മെസേജുകള് …\nനിങ്ങൾ നിത്യയൗവനം ആഗ്രഹിക്കുന്ന ഒരാളാണോ …? എങ്കിൽ തീർച്ചയായും നിങ്ങൾക്കതിന് സാധിക്കും .ആയൂർവേദവിധി പ്രകാര്യം ആയൂസും ആരോഗ്യവും നിത്യയൗവനവും പ്രധാനം നൽകുന്ന നിരവധി ഭക്ഷണങ്ങളുണ്ട് അവയിൽ ചിലതിതാ: ചെറിയ മുള്ളങ്കി – ത്വക്‌ദോഷഹരവും വിശപ്പുണ്ടാക്കുന്നതുമാണു ചെറിയ മുള്ളങ്കി. ഇവ സലാഡുകളില് ഉള്‍പ്പെടുത്തുന്നതു യുവത്വം നിലനിര്‍ത്താന് സഹായിക്കും. പച്ചച്ചീര- കൃത്രിമവളങ്ങളുപയോഗിക്കാത്ത പച്ചച്ചീര എല്ലാ ദിവസവും ആഹാരത്തില് ഉള്‍പ്പെടുത്താവുന്ന വസ്തുവാണ്. മലശോധനയ്ക്കു സഹായിക്കുന്നു. പോഷകങ്ങളുടെ കലവറയാണിത്. കണ്ണുകള്‍ക്കും ത്വക്കിനും വളരെ നല്ലതാണ് ഈ ചീര. നെല്ലിക്ക- പോറ്റമ്മയെപ്പോലെ പരിപാലിക്കുന്ന ഔഷധമാണു നെല്ലിക്ക. രസായനങ്ങളില് നെല്ലിക്കയുടെ പ്രയോഗം സാധാരണമാണ്. …


കണ്ടോളൂ.. കണ്ണ് കുളിരെ കണ്ടോളു.. ഇതല്ലേ നിങ്ങള് പറഞ്ഞ മാറും വയറും, സാറാ ഷെയ്ഖ പറയുന്നു.. - Film News Hub\nസാറ ഷെയ്ഖിന്റെ വാക്കുകള് ഇങ്ങനെയാണ് , ശരീരം കാണിക്കാന് ഉദ്ദേശിച്ചു തന്നെ ചെയ്തതാണ്. എന്റെ മാറിടം, എന്റെ വയര്, എന്റെ പൊക്കം ഇതെല്ലാം കാണിക്കാന് വേണ്ടിത്തന്നെയാണ്. ഞാനൊരു മോഡലല്ല, എസ്റ്റാബ്ലിഷ്ഡ് ആര്‍ട്ടിസ്റ്റല്ല. മോശം അനുഭവങ്ങളുണ്ടായിട്ടും വിടപറഞ്ഞു പോകാത്തത് ഈ മേഖലയോടുള്ള ഇഷ്ടംകൊണ്ടാണ്.പക്ഷേ, എത്ര അരക്ഷിതമായ ഒരു ലോകത്തിലേക്കാണ് ഇറങ്ങാന് പോകുന്നതെന്നു വീണ്ടും വീണ്ടും ആലോചിച്ചുപോകുന്നു. പരിചയമില്ലാത്ത ഒരാള് ഒരു ഫോട്ടോ കണ്ട ഉടനെ ചോദിക്കുകയാണ്, സാറാ, എന്റെ സിനിമയില് ഒരു വേഷമുണ്ട്. ചെയ്യാമോ എന്ന്. എനിക്കു തിരിച്ചറിവുള്ളതുകൊണ്ട് തീര്‍ച്ചയായിട്ടും എന്നേ പറയൂ.\nപക്ഷേ, എന്നെപ്പോലെ അവസരങ്ങള് കാത്തിരിക്കുന്ന എത്ര പെണ്‍കുട്ടികളുണ്ട്. അവര് ചെന്നു വീഴില്ലേ, ചെന്നു വീണാല് ആദ്യം തന്നെ ഫോട്ടോഷൂട്ട് എന്ന പേരില് അവരെ ദുരുപയോഗം ചെയ്യാനായിരിക്കും ശ്രമിക്കുക.വര്‍ക്ക് ഫ്രം ഹോം ആയതുകൊണ്ട് തിരുവനന്തപുരത്തെ വീട്ടിലാണ്. ഈ മൂന്നു മാസത്തിനിടെയാണ് ജീവിതത്തില് ഏറ്റവും ആഘാതമുണ്ടാക്കിയ ചില അനുഭവങ്ങള് ഉണ്ടായത്. വന്ന് ക്വാറന്റൈന് കഴിഞ്ഞ് ഇറങ്ങിയശേഷം ഒരു സുഹൃത്ത് വഴി വന്ന ഓഫറാണ് ആദ്യം സ്വീകരിച്ചത്. സുഹൃത്ത് വഴിയായതുകൊണ്ട് ചതിപറ്റുമെന്നു കരുതിയില്ല. അതുകൊണ്ടുതന്നെ ഞെട്ടലും വലുതായി. ആ ഷൂട്ട് കഴിഞ്ഞ് ഫോട്ടോകള് ചോദിച്ചപ്പോഴുള്ള പ്രതികരണം അങ്ങനെയുള്ളതായിരുന്നു. ഈ ഫോട്ടോകള് മുഖേന സാറ വലിയ പ്രശസ്തയായങ്ങ് പോകുമല്ലോ, എനിക്കെന്താണ് ഗുണം എന്നാണ് ഫോട്ടോഗ്രാഫര് ചോദിച്ചത്. നമുക്ക് സാറയുടെ ശരീരം തുറന്നുകാട്ടിക്കൊണ്ട് ഒരു ഷൂട്ട് കൂടി ചെയ്യാം എന്നും പറഞ്ഞു. അതിനു തയ്യാറായില്ല. അതുകൊണ്ട്, ഫോട്ടോകള് ഇതുവരെ കൊടുത്തിട്ടുമില്ല.\nPrevious articleനടി ഐശ്വര്യ ലക്ഷ്മിയും ആ വഴിക്കോട്ട് തന്നെ .. താരത്തിന്‍റെ പുത്തന് വിശേഷം കേട്ട് വണ്ടര് അടിച്ച് ആരാധകര്\nNext articleകുറച്ചു മാസങ്ങളായി മാനസികമായി തളര്‍ന്നു പോകുന്ന തരത്തില് ഉള്ള കാര്യങ്ങളാണ് ഉണ്ടാകുന്നത്.. ജീവിതത്തില് ആദ്യമായിട്ടാണ് ഇങ്ങനെ ഒക്കെ നേരിടുന്നത്.. രഞ്ജിനി ജോസ് തുറന്നു പറയുന്നു


സെന്‍സെക്‌സില് 230 പോയന്റ് നേട്ടത്തോടെ തുടക്കം - Malayalees\nമുംബൈ: വ്യാപാര ആഴ്ചയുടെ ആദ്യദിനം ഓഹരി വിപണിയില് മികച്ച നേട്ടം.\nസെന്‍സെക്‌സ് 230 പോയന്റ് നേട്ടത്തില് 35887ലും നിഫ്റ്റി 66 പോയന്റ് ഉയര്‍ന്ന് 10838ലുമാണ് വ്യാപാരം നടക്കുന്നത്.\nവിപണിയുടെ നേട്ടത്തിനുപിന്നില് ആഗോള കാരണങ്ങളാണ്. യുഎസ് ജോബ് ഡാറ്റ പുറത്തുവന്നതിനെതുടര്‍ന്ന് ഏഷ്യന് വിപണികളെല്ലാം നേട്ടത്തിലാണ്.\nആക്‌സിസ് ബാങ്ക്, ഡോ.റെഡ്ഡീസ് ലാബ്, സണ് ഫാര്‍മ, എച്ച്‌സിഎല് ടെക്, സിപ്ല, ടാറ്റ സ്റ്റീല്, ഏഷ്യന് പെയിന്റ്‌സ്, ഹിന്‍ഡാല്‍കോ, ടെക് മഹീന്ദ്ര തുടങ്ങിയ ഓഹരികള് നേട്ടത്തിലാണ്.\nടിസിഎസ്, ടൈറ്റന് കമ്ബനി, ബിപിസിഎല്, ഹീറോ മോട്ടോര്‍കോര്‍പ്, കൊട്ടക് മഹീന്ദ്ര തുടങ്ങിയ ഓഹരികള് നഷ്ടത്തിലുമാണ്.\nഅമിത് ഷായുടെ മതം വെളിപ്പെടുത്തണമെന്ന് സിദ്ധരാമയ്യ\nബി.ജെ.പി ദേശീയ അധ്യക്ഷന് അമിത് ഷാ ഹിന്ദുവാണോ അതോ ജൈനമതത്തില് പെട്ടയാളാണോ എന്ന് വെളിപ്പെടുത്താന് തയ്യാറാവണമെന്ന് കര്‍ണാടക മുഖ്യമന്ത്രി സിദ്ധരാമയ്യ ആവശ്യപ്പെട്ടു. സിദ്ധരാമയ്യ അഹിന്ദുവാണെന്ന അമിത് ഷായയുടെ പ്രസ്താവനയോട് പ്രതികരിക്കവെയാണ് അദ്ദേഹം ഇക്കാര്യം പറഞ്ഞത്. അമിത് ഷാ ജൈനമതത്തില് പെട്ടയാളാണ്. ജൈന് മറ്റൊരു മതവിഭാഗമാണ്. അങ്ങനെയുള്ള ഷാ എങ്ങനെയാണ് എന്നെ കുറ്റപ്പെടുത്തുന്നതെന്നും അദ്ദേഹം പറഞ്ഞു. സിദ്ധരാമയ്യ അഹിന്ദ (കര്‍ണാടകയില് ന്യൂനപക്ഷങ്ങളെയും പിന്നോക്ക വിഭാഗകാരെയും വിശേഷിപ്പിക്കുന്നത്)യല്ല മറിച്ച് അഹിന്ദുവാണെന്നാണ് അമിത് ഷാ ദേവങ്കരയില് നടത്തിയ പത്രസമ്മേളനത്തില് പറഞ്ഞത്.\nഇരിട്ടി: ഇരിട്ടി മേഖലയില് ഡെങ്കിപ്പനി വ്യാപകമാവുന്നു. ഇരിട്ടി താലൂക്ക് ആശുപത്രിയില് മാത്രം ഒരാഴ്ചക്കുള്ളില് 10 പേരാണ് വിവിധ പ്രദേശങ്ങളില് നിന്നും ചികിത്സ തേടിയെത്തിയത്.മലയോര മേഖലയില് നിന്നും ഡെങ്കിപ്പനിക്ക് ചികിത്സ തേടിയെത്തുന്നവരുടെ എണ്ണം കൂടിയതോടെ കൂടുതല് പ്രദേശത്ത് പനി പടരുന്നത് തടയുന്നതിനും ഡെങ്കിപ്പനിക്കെതിരെ ബോധവല്‍ക്കരണമുള്‍പ്പെടെയുള്ള പ്രതിരോധ പ്രവര്‍ത്തനങ്ങളുമായി ആരോഗ്യ വകുപ്പ് രംഗത്തിറങ്ങി. ഇരിട്ടി മേഖലകളിലെ ഉളിക്കല് കോളിത്തട്ട്, കുന്നോത്ത്, മട്ടിണി, മാട്ടറ, വയത്തൂര് എന്നിവിടങ്ങളിലാണ് ഡെങ്കിപ്പനി പടരുന്നത് മേഖലയില് ആരോഗ്യ വകുപ്പ് പ്രതിരോധ നടപടി ശക്തമാക്കിയിട്ടുണ്ട്.ശുദ്ധജലത്തില് വളരുന്ന ഈഡിസ് Read More »\nകണ്ണൂര് വിമാനത്താവളം: കണ്ടെയ്നര് ലോറികള് മാഹിയില് കുടുങ്ങി\nJune 28, 2018 June 28, 2018 malayalees\nമാഹി: കണ്ണൂര് അന്താരാഷ്ട്ര വിമാനത്താവളത്തിലേക്കുള്ള എയ്റോ ബ്രിഡ്ജുകള് കയറ്റി കൊണ്ട് പോകുന്ന കണ്ടെയ്നര് ലോറികള് മാഹിയില് കുടുങ്ങി. റോഡിലെ അസൗകര്യം കാരണം കഴിഞ്ഞ രണ്ട് ദിവസമായി അഴിയൂര് ചെക്ക് പോസ്റ്റ് പരിസരത്ത് നിര്‍ത്തിയിട്ടിരുന്ന ലോറി ഇന്ന് രാവിലെ 6.30 ഓടെയാണ് യാത്ര പുനരാരംഭിച്ചത്. എന്നാല്, മൂന്ന് കിലോമീറ്റര് താണ്ടിയ കണ്ടെയ്നറുകള് മാഹി സ്റ്റാച്യു ജംങ്ഷനിലെ വളവില് കുടുങ്ങുകയായിരുന്നു. മാഹിയിലെ വീതി കുറഞ്ഞ റോഡും വളവുമാണ് 34 മീറ്റര് നീളമുള്ള കണ്ടെയ്നറിന്‍റെ യാത്ര തടസപ്പെടുത്തിയത്. ജംങ്ഷനിലെ മതിലുകള് ഉള്‍പ്പെടെ Read More »\nപൊട്ടിവീണ വൈദ്യുതി കമ്ബിയില് തട്ടി കര്‍ഷകന് ഷോക്കേറ്റ് മരിച്ചു\nമായക്ക് ലഭിച്ചു പുത്തന് കാലുകള്


സിറിയയിലെ ഏതു പ്രശ്‌നവും നേരിടാന് തയ്യാറാണെന്ന് യുഎസ് :: Janmabhumi Daily\nസിറിയയിലെ ഏതു പ്രശ്‌നവും നേരിടാന് തയ്യാറാണെന്ന് യുഎസ്\nTuesday 30 April 2013 2:19 pm IST\nവാഷിംഗ്ടണ്: സിറിയയിലെ ഏതു പ്രശ്‌നവും നേരിടാന് തയ്യാറാണെന്ന് യുഎസ് സെക്രട്ടറി ജോണ് കെറി പറഞ്ഞു. സിറിയയിലെ പ്രശ്‌നങ്ങളെ കുറിച്ച് ചര്‍ച്ച ചെയ്യാന് യുഎനിന്റെ പ്രത്യേക പ്രതിനിധി ലഖ്ദാര് ബ്രഹ്മിയുമായി കൂട്ടിക്കാഴ്ച്ച നടത്തിയപ്പോഴാണ് അദ്ദേഹം ഈ കാര്യം അറിയിച്ചത്. പ്രസിഡന്റിന്റെ താത്പര്യമനുസരിച്ച് ഏത് പ്രശ്‌നത്തേയും നേരിടാന് ഞങ്ങള് തയ്യാറാകുമെന്ന് യുഎസ് പ്രതിരോധ സെക്രട്ടറി ചുക്ക് ഹാഗല് പറഞ്ഞു. ജപ്പാനില് ഒരു വാര്‍ത്താ സമ്മേളനത്തിലാണ് ഹാഗല് ഈ കാര്യം അറിയിച്ചത്. സിറിയയിലെ പ്രശ്‌നങ്ങള്‍ക്ക് പുതിയ രീതിയിലുള്ള രാഷ്ട്രീയ പരിഹാരമാണ് വേണ്ടതിന്റെ പ്രാധാന്യമാണ് കെറിയുമായുള്ള ചര്‍ച്ചയില് ഉരുതിരിഞ്ഞതെന്നാണ് ഔദ്യോഗികമായി അറിയാന് കഴിഞ്ഞത്. സിറിയന് മാധ്യമ കേന്ദ്രങ്ങളോടുള്ള ഭരണപക്ഷത്തിന്റെ പിന്തുണയെ പ്രതിപക്ഷം അനുകൂലിക്കുന്നതുള്‍പ്പടെയുള്ള കാര്യങ്ങള് ചര്‍ച്ച ചെയ്‌തെന്നാണ് ഔദ്യോഗിക വൃത്തങ്ങള് പറയുന്നത്. അതുപോലെ തന്നെ സിറിയന് പ്രശ്‌നങ്ങളെ ചെറുക്കുന്നതിനുള്ള പ്രയത്‌നത്തില് പങ്കുചേരാന് പ്രതിപക്ഷത്തിന്റെ സഹായം തേടല് തുടങ്ങിയവും ചര്‍ച്ചയില് ഉയര്‍ന്നതായി അറിയുന്നു. സാഹചര്യങ്ങള് നേരിടുന്നതിലെ ലഖ്ദാര് ബ്രഹ്മിയുടെ കഴിവിനെ കെറി പ്രശംസിക്കുകയും ചെയ്തു. ഇതിനിടയില് ബ്രഹ്മിയും ഹെഗലുമായി പെന്റഗണില് കൂടിക്കാഴ്ച്ച നടത്തി. സിറിയന് ജനതയ്ക്ക് മനുഷ്യത്തപരമായ ആശ്വാസമേകാനുള്ള യുഎസിന് പ്രയ്‌നത്തെ പറ്റിയാണ് ഇരുവരും സംസാരിച്ചത്.\nലോകായുക്ത അന്വേഷണം നേരിടാന് തയ്യാറാണെന്ന് വീരഭദ്രസിംഗ്\nഏതു സമയത്തും തെരഞ്ഞെടുപ്പിനെ നേരിടാന് തയ്യാറെന്ന് ബിജെപി\nഏതു വെല്ലുവിളിയും നേരിടാന് സൈന്യം പൂര്‍ണ്ണസജ്ജം : അരുണ് ജയ്‌റ്റ്‌ലി\nസിറിയയിലെ സ്ഥിതിഗതികള് നിരീക്ഷണത്തില്\nനായകസ്ഥാനം ഒഴിയാന് തയ്യാറാണെന്ന് ധോണി\nകര്‍ഷകരുമായി ഒത്ത്തീര്‍പ്പിന് തയ്യാറാണെന്ന് പെപ്‌സി\nസിറിയയിലെ യു.എസ് എംബസി അടച്ചുപൂട്ടി


'തല'യെടുപ്പോടെ ചെന്നൈ ഫൈനലില്, ഡല്‍ഹിയെ വീഴ്ത്തിയത് നാലു വിക്കറ്റിന് | www.vyganews.com\n'തല'യെടുപ്പോടെ ചെന്നൈ ഫൈനലില്, ഡല്‍ഹിയെ വീഴ്ത്തിയത് നാലു വിക്കറ്റിന്\nChennai Super Kings defeated Delhi Capitals by4wickets in the IPL Match today to reach the Indian Premier League 2021 final\nദുബായ് : തന്നെ വെല്ലാന് മറ്റൊരു ക്യാപ്ടനില്ലെന്ന് ഒരിക്കല് കൂടി തെളിയിച്ചുകൊണ്ട് തല എം എസ് ധോണി ഐപിഎല് പ്ലേ ഓഫിലെ ആദ്യ ക്വാളിഫയറില് ചെന്നൈക്കു വിജയം സമ്മാനിച്ചു.\nരണ്ടു പന്ത് ബാക്കിനില്‍ക്കെ നാലു വിക്കറ്റിനാണ് ധോണിയും കൂട്ടരും വിജയം ആഘോഷിച്ചത്.\nആദ്യ ക്വാളിഫയറില് തോറ്റെങ്കിലും ഡല്‍ഹിയുടെ പ്രതീക്ഷ അസ്തമിച്ചിട്ടില്ല. കൊല്‍ക്കത്ത നൈറ്റ് റൈഡേഴ്‌സ്-ബാംഗ്‌ളൂര് റോയല് ചലഞ്ചേഴ്‌സ് എലിമിനേറ്റര് പോാരാട്ടത്തിലെ വിജയികളുമായി ഒരു കളി കൂടി ഡല്‍ഹിക്കു ബാക്കിയുണ്ട്.\nറിതുരാജ് ഗെയ്ക്ക് വാദും (50 പന്തില് 70 റണ്‍സ്) റോബിന് ഉത്തപ്പയും (44 പന്തില് 63 റണ്‍സ്) ജയത്തിന് അടിത്തറ പാകിയിരുന്നുവെങ്കിലും നിര്‍ണായക ഘട്ടത്തില് കൈവിടാമായിരുന്ന മത്സരം സ്വതസിദ്ധമായ ശൈലിയില് ബാറ്റ് വീശി ധോണി തിരികെ പിടിക്കുകയായിരുന്നു. ആറു പന്തില് മൂന്നു ഫോറും ഒരു സിക്‌സും സഹിതമാണ് ലോകോത്തര ഫിനിഷറായ ധോണി കളി വരുതിയിലാക്കിയത്.\nധോണിയുടെ പ്രകടനത്തിനു മുന്നില് അദ്ദേഹത്തിന്റെ പിന്‍ഗാമിയായി ദേശീയ ടീമിലെത്തിയ വിക്കറ്റ് കീപ്പര് ഋഷഭ് പന്ത് നയിച്ച ഡല്‍ഹിക്ക് പിടിച്ചുനില്‍ക്കാനായില്ലെന്നു പറയുന്നതാവും ശരി.\nഡല്‍ഹി ബോളര്‍മാര്‍ക്കു കാര്യമായ സംഭാവനയൊന്നും ചെയ്യാനായില്ലെന്നതാണ് ശരി. ഉത്തപ്പയേയും ഗെയ്ക്ക് വാദിനെയും പുറത്താക്കുന്നതില് അവര് വൈകിയതാണ് കാര്യങ്ങള് മോശമാക്കിയത്. അവസാന ഓവറില് സാം കറന് പിഴച്ചപ്പോള് ഡല്‍ഹിയുടെ നില മോശമായി.\nചെന്നൈക്ക് മുന്നില് 173 റണ്‍സിന്റെ വിജയലക്ഷ്യമായിരുന്നു ഡല്‍ഹി ക്യാപിറ്റല്‍സ് ഉയര്‍ത്തിയത്. പൃഥ്വി ഷായുടെയും നായകന് ഋഷഭ് പന്തിന്റെയും തകര്‍പ്പന് പ്രകടനമായിരുന്നു ഡല്‍ഹിക്ക് മികച്ച ടോട്ടല് ഉയര്‍ത്താന് സഹായകമായത്.\n20 ഓവറില് അഞ്ച് വിക്കറ്റ് നഷ്ടത്തിലാണ് ഡല്‍ഹി 172 റണ്‍സ് നേടിയത്. ഏഴു റണ്‍സ് എടുത്ത ധവാനെയും ഒരു റണ് മാത്രം എടുത്ത ശ്രേയസ് അയ്യരെയും ഡല്‍ഹിക്ക് തുടക്കത്തില് തന്നെ നഷ്ടമായി.\nമറുവശത്ത് നന്നായി ബാറ്റു ചെയ്ത പൃഥ്വി ഷാ ഡല്‍ഹിയുടെ സ്‌കോര് ഉയര്‍ത്തി. 34 പന്തില് 60 റണ്‍സാണ് പൃഥ്വി നേടിയത്.\nഹെറ്റ്‌മെയറും ഋഷഭ് പന്തും ഒത്തു ചേര്‍ന്നതോടെ ഡല്‍ഹി വീണ്ടും കളി തിരിച്ചുപിടിച്ചു. ഹെറ്റ്മയര് 24 പന്തില് 37 റണ്‍സ് നേടി പുറത്തായി. 35 പന്തില് 51 റണ്‍സ് എടുത്ത് ഋഷഭ് പന്ത് പുറത്താകാതെ നിന്നു.\nചെന്നൈ നിരയില് ജോഷ് ഹേസല് വുഡ് രണ്ട് വിക്കറ്റും ജഡേജ, ബ്രാവോ, മൊയീന് അലി\nSummary: Chennai Super Kings defeated Delhi Capitals by4wickets in the IPL Match today to reach the Indian Premier League 2021 final\nwww.vyganews.com: 'തല'യെടുപ്പോടെ ചെന്നൈ ഫൈനലില്, ഡല്‍ഹിയെ വീഴ്ത്തിയത് നാലു വിക്കറ്റിന്


മരുമകളെ 56കാരന് ബലാത്സംഗത്തിനിരയാക്കി; ചോദ്യം ചെയ്ത മകനെ ക്രൂരമായി കൊലപ്പെടുത്തി - Goa Malayali News Paper.\nബറേലി: മരുമകളെ ബലാത്സംഗം ചെയ്യുകയും ഇത് ചോദ്യം ചെയ്ത മകനെ കൊലപ്പെടുത്തുകയും ചെയ്ത 56 കാരനെതിരെ പൊലീസ് കേസെടുത്തു. ഉത്തര്‍പ്രദേശിലെ മൊറാദാബാദില് ശനിയാഴ്ചയാണ് സംഭവം. കൊലപാതകത്തിനും പീഡനത്തിനുമാണ് പൊലീസ് ഇയാള്‍ക്കെതിരെ കേസെടുത്തിരിക്കുന്നത്.\n- നവംബര് 25ന് വീട്ടില് ഒറ്റയ്ക്കായിരുന്നപ്പോള് പ്രതി തന്റെ മൂത്ത മകന്റെ ഭാര്യയെ ബലാത്സംഗം ചെയ്യുകയായിരുന്നുവെന്ന് പൊലീസ് പറയുന്നു. ഭര്‍ത്താവും മറ്റു കുടുംബാംഗങ്ങളും വിവാഹ ചടങ്ങില് പങ്കെടുക്കാന് മറ്റൊരു നഗരത്തില് പോയിരിക്കുകയായിരുന്നു. വിവാഹം കഴിഞ്ഞ് തിരിച്ചെത്തിയ ഭര്‍ത്താവിനോട് നടന്ന കാര്യങ്ങള് ഭാര്യ വെളിപ്പെടുത്തി. കോപാകുലനായ ഭര്‍ത്താവ് പിതോവിനോട് തട്ടിക്കയറുകയും പൊലീസില് പരാതി നല്‍കുമെന്ന് പറയുകയും ചെയ്തു. -\nവാക്ക് തര്‍ക്കം മൂത്തതോടെ കൊല്ലപ്പെട്ടയാളുടെ സഹോദരനും വിഷയത്തില് ഇടപെട്ടു. എന്നാല് ഇയാള് പിതാവിനെ ന്യായീകരിച്ചാണത്രേ സംസാരിച്ചത്. വാക്ക് തര്‍ക്കത്തിനൊടുവില് തന്റെ കൈവശമുണ്ടായിരുന്ന ലൈസന്‍സുള്ള റിവോള്‍വര്‍കൊണ്ട് പ്രതി മകന് നേരെ വെടിയുതിര്‍ക്കുകയായിരുന്നുവെന്ന് യുവതി പൊലീസിന് മൊഴി നല്‍കി.\nമജോളയിലെ ഹനുമാന് നഗറിലാണ് കുടുംബം താമസിക്കുന്നത്. സെക്യൂരിറ്റി ഏജന്‍സിയിലാണ് പ്രതി ജോലി ചെയ്യുന്നത്. കൊല്ലപ്പെട്ട മകന് ഒരു സ്വകാര്യ ആശുപത്രിയിലെ ജീവനക്കാരനാണ്


നൂറ് കോടി രൂപയ്ക്ക് രാജ്യസഭയില് അംഗമാകാമെന്ന് കോണ്‍ഗ്രസ് എംപി :: Janmabhumi Daily\nനൂറ് കോടി രൂപയ്ക്ക് രാജ്യസഭയില് അംഗമാകാമെന്ന് കോണ്‍ഗ്രസ് എംപി\nMonday 29 July 2013 10:54 pm IST\nചണ്ഡിഗഢ്: നൂറുകോടി രൂപ നല്‍കിയാല് രാജ്യസഭാ അംഗമെന്ന സ്ഥാനം കരസ്ഥമാക്കാമെന്ന് കോണ്‍ഗ്രസ് എംപിയുടെ വിവാദ വെളിപ്പെടുത്തല്. ഹരിയാനയില് നിന്നുള്ള എംപിയായ ചൗധരി ബിരേണ്ടര്‍സിംഗാണ് ജിന്ദില് നടന്ന റാലിയെ അഭിസംബോധന ചെയ്ത് വിവാദ വെളിപ്പെടുത്തല് നടത്തിയത്. രാജ്യസഭാ സീറ്റിന് 100 കോടി വേണമെന്നും എന്നാല് താന് അത് 80 കോടിക്ക് സ്വന്തമാക്കിയെന്നും മറ്റൊരാള് തന്നോട് വെളിപ്പെടുത്തിയതായാണ് ബിരേണ്ടര് സിംഗ് പ്രസംഗിച്ചത്.\nഎംപിയുടെ വിവാദ പ്രസംഗത്തിനെതിരെ ബിജെപി രംഗത്ത് വന്നു. രാഷ്ട്രീയത്തെ ഇത്രയും തരംതാണ രീതിയിലേക്ക് മാറ്റുന്ന പാര്‍ട്ടി കോണ്‍ഗ്രസാണെന്ന് ബിജെപി ആരോപിച്ചു. ബിരേണ്ടര് സിംഗ് തന്റെ സ്വന്തം കാര്യമാണ് പ്രസംഗത്തിലൂടെ വിശദമാക്കിയതെന്നും ബിജെപി നേതാവ് പ്രകാശ് ജാവദേക്കര് പറഞ്ഞു. പാര്‍ലമെന്ററി ജനാധിപത്യത്തില് പണത്തിന്റെ സ്വാധീനം സംബന്ധിച്ച് ഹരിയാന രാജ്യസഭാ എംപി നടത്തിയ പ്രസംഗം വന് വിവാദത്തിന് വഴിതെളിച്ചിട്ടുണ്ട്.\nപാര്‍ലമെന്റിലേക്ക് തെരഞ്ഞെടുക്കപ്പെടുന്നവരിലെ കോടീശ്വരന്മാരെക്കുറിച്ചും ശതകോടീശ്വരന്മാരെക്കുറിച്ചും സിംഗ് സംസാരിച്ചു. 2009ലെ ലോക്സഭാ തെരഞ്ഞെടുപ്പില് ജയിച്ച കോടീശ്വരന്മാരുടെ കണക്കും അദ്ദേഹം പത്രവാര്‍ത്തകളെ ഉദ്ധരിച്ച് വെളിപ്പെടുത്തി. ധനികരായവര് രാഷ്ട്രീയത്തിലേക്ക് വരുന്ന ഒരു ട്രെന്‍ഡ് നിലവിലുണ്ടെന്നും സിംഗ് പറഞ്ഞു.\nകോണ്‍ഗ്രസ് എംപി ജിന്‍ഡാലും മുന്‍മന്ത്രിയും പ്രതികള്\nപോപ്പുലര്‍ഫ്രണ്ടിന് കോണ്‍ഗ്രസ് എംപി ധനപാലന്റെ പ്രശംസ\nവി.മുരളീധരന് എംപി ഒരു കോടി രൂപ അനുവദിച്ചു\nഒരു രൂപയ്ക്ക് അരി നാളെ മുതല്


കൊച്ചിയില് നിന്നും ഞെട്ടിക്കുന്ന മറ്റൊരു ബലാത്സംഗ വാര്‍ത്ത കൂടി പുറത്തുവരുന്നു. യുവതിയെ രണ്ട് ദിവസത്തോളം ഒരു ഫ്‌ളാറ്റില് തടവില് പാര്‍പ്പിച്ച് കൂട്ട ബലാത്സംഘത്തിനിരയാക്കിയതായാണ് പരാതി. കാക്കനാട്ടാണ് സംഭവം. സംഭവവുമായി ബന്ധപ്പെട്ട് നാല് പേരെ പോലീസ് അറസ്റ്റ് ചെയ്തു.\n27കാരിയായ യുവതിയാണ് പീഡിപ്പിക്കപ്പെട്ടെന്ന പരാതിയുമായി രംഗത്ത് വന്നത്. കൊച്ചി സ്വദേശികളായ അജ്മല്, സലീം, ഷമീര്, ക്രിസ്റ്റീന എന്നിവരാണ് പിടിയിലായത്. യുവതിയുടെ ചിത്രങ്ങള് പ്രതികള് മൊബൈലില് പകര്‍ത്തിയെന്നും പരാതിയില് പറയുന്നു.\nയുവതിയെ ലഹരിമരുന്ന് നല്‍കിയശേഷമാണ് ഫ്‌ളാറ്റിനുള്ളില് തടവില് വച്ചത്. സംഭവത്തിലെ മയക്കുമരുന്നിടപാട് സംബന്ധിച്ച് പോലീസ് കൂടുതല് അന്വേഷണം ആരംഭിച്ചു. സംഭവത്തില് കൂടുതല് പേര് ഇടപെട്ടിട്ടുണ്ടോയെന്ന അന്വേഷണവും നടക്കുന്നുണ്ട്.


Bigg Boss Malayalam Season 3: Viral, Anoop Krishnan Shut A Netizen Who Criticized Him For Dowry, സ്ത്രീധനം വാങ്ങിയാണോടാ കല്യാണം കഴിക്കുന്നത്, മികച്ച മറുപടിയുമായി അനൂപ്, വീട്ടിൽ എല്ലാവര്‍ക്കും സുഖമല്ലേ, - Malayalam Filmibeat\n| Updated: Friday, June 25, 2021, 12:10 [IST]\nഏഷ്യനെറ്റ് സംപ്രേക്ഷണം ചെയ്യുന്ന സീതാകല്യാണം എന്ന പരമ്പരയിലൂടെ പ്രേക്ഷകരുടെ ഹൃദയം കീഴടക്കിയ താരമാണ് അനൂപ് കൃഷ്ണൻ. പരമ്പരയിലെ കല്യാൺ എന്ന കഥാപാത്രത്തിന് മികച്ച പ്രേക്ഷക സ്വീകാര്യതയായിരുന്നു ലഭിച്ചത്. സീതാകല്യാണം എന്ന ഒറ്റ പരമ്പരയിലൂടെ തന്നെ അനൂപ് മിനിസ്ക്രീൻ പ്രേക്ഷകരുടെ പ്രിയങ്കരനായി മാറുകയായിരുന്നു. സീരിയലിൽ സജീവമായി നിൽക്കുമ്പോഴാണ് അനൂപ് ബിഗ് ബോസ് ഷോയിൽ എത്തുന്നത്. മികച്ച പ്രേക്ഷക പിന്തുണയായിരുന്നു ലഭിച്ചിരുന്നത്. ഫൈനൽ എട്ടിലെ ഒരു മത്സരാർഥിയാണ് അനൂപ് കൃഷ്ണൻ.\nഗ്ലാമറസ് ലുക്കിൽ തെന്നിന്ത്യൻ താരസുന്ദരി, ചിത്രം കാണാം\nമലയാളം ബിഗ് ബോസ് ഷോയിലൂടെയാണ് അനൂപിന്റെ പ്രണയം പ്രേക്ഷകർ അറിയുന്നത്. നടൻ തന്നെയാണ് പ്രണയത്തെ കുറിച്ച് വെളിപ്പെടുത്തിയത്. ഭാവി വധുവിന്റെ പേര് മാത്രമായിരുന്നു അന്ന് പറഞ്ഞത്. പിന്നീട് മോഹൻലാൽ എത്തിയ ഒരു വാരാന്ത്യം എപ്പിസോഡിൽ ഇഷയുമായുള്ള പ്രണയകഥ വെളിപ്പെടുത്തുകയായിരുന്നു. ഈ അടുത്ത കാലത്ത് മിനിസ്ക്രീൻ പ്രേക്ഷകർ ഏറ്റവും കൂടുതൽ തിരഞ്ഞ വ്യക്തിയാണ് ഡോക്ടർ ഐശ്വര്യ.\nദിവസങ്ങൾക്ക് മുൻപായിരുന്നു അനൂപിന്റേയും ഇഷയുടേയും വിവാഹനിശ്ചയം കഴിഞ്ഞത്. വളരെ ലളിതമായി കുടംബാംഗങ്ങൾ മാത്രമായിരുന്നു ചടങ്ങിൽ പങ്കെടുത്തത്. ഇഷ സോഷ്യൽ മീഡിയയിൽ ചർച്ചയായിരുന്നെങ്കിലും നിശ്ചയദിവസമായിരുന്നു അനൂപിന്റെ പ്രണയിനിയെ പ്രേക്ഷകർ നേരിൽ കണ്ടത്. ഇതിന് മുൻപ് ഇരുവരും ഒന്നിച്ചുള്ള ഒരു ചിത്രം പോലും താരം തന്റെ സോഷ്യൽ മീഡിയ പേജിൽ പങ്കുവെച്ചിരുന്നില്ല. പ്രേക്ഷകർ ഏറെ ആകാംക്ഷയോടെയാണ് ഇഷയെ കാണാൻ വേണ്ടി കാത്തിരുന്നത്.\nഇഷയ്ക്കും അനൂപിനും ആശംസകളുമായി സഹതാരങ്ങളും സുഹൃത്തുക്കളും രംഗത്ത് എത്തിയിരുന്നു. ആശംസകൾക്കൊപ്പം തന്നെ വിമർശനങ്ങളും തല പൊക്കിയിരുന്നു. ഇതിന് മറുപടിയുമായി അനൂപ് രംഗത്ത് എത്തുകയും ചെയ്തിരുന്നു. ഇപ്പോഴിത സോഷ്യൽ മീഡിയയിൽ വൈറലാകുന്നത് അനൂപിന്റെ വാക്കുകളാണ്. സ്ത്രീധനം വാങ്ങിയാണോ കല്യാണം കഴിക്കുന്നത് എന്നുള്ള ആരാധകന്റെ ചോദ്യത്തിനുള്ള നടന്റെ മറുപടിയാണ് വൈറലാകുന്നത്. ഇത് ഇൻസ്റ്റഗ്രാം സ്റ്റോറിയായി താരം പങ്കുവെച്ചിട്ടുണ്ട്.\n''എടാ നീ സ്ത്രീധനം വാങ്ങിയാണോടാ കല്യാണം കഴിക്കുന്നത്, നിന്റെ മറുപടി പ്രതീക്ഷിക്കുന്നു. നീയൊരു ആണണെന്ന് വിശ്വസിക്കുന്നു, അങ്ങനെയെങ്കില് നീ സ്ത്രീധനം വാങ്ങില്ലെന്നായിരുന്നു ആരാധകന്റെ ചോദ്യം. മോനെ എനിക്ക് എന്റെ അച്ഛന് പറഞ്ഞു തന്ന ചില കാര്യങ്ങളുണ്ട്. അതില് പ്രധാനം സ്വയം ജീവിക്കാന് കഴിവില്ലെങ്കില് മറ്റൊരാളെ കൂടെക്കൂട്ടരുതെന്നാണ്. അപ്പോള് ഒരാളെ കൂടെക്കൂട്ടിയിട്ടുണ്ടെങ്കില് അന്തസ്സായി ജീവിക്കാനും അറിയാം, വീട്ടില് എല്ലാവര്‍ക്കും സുഖമല്ലേ, അന്വേഷണം പറയൂട്ടോ എന്നായിരുന്നു അനൂപിന്റെ മറുപടി''. നടന്റെ വാക്കുകൾ വൈറലായിട്ടുണ്ട്.\nഅനൂപിന്റെ മറുപടിയെ പിന്തുണച്ച് നിരവധി പേർ ഇതിനോടകം രംഗത്ത് എത്തിയിട്ടുണ്ട് . ബിഗ് ബോസ് ഷോയിലെ മികച്ച മത്സരാർഥിയാണ് അനൂപ് കൃഷ്ണൻ. എല്ലാവരോടു മികച്ച സൗഹൃദമായിരുന്നു താരത്തിനുണ്ടായിരുന്നത്. അനൂപിന്റ ഈ ഗുണം പ്രേക്ഷകരുടെ ഇടയിൽ വലിയ ചർച്ചയായിരുന്നു. ബിഗ് ബോസ് ഷോയിൽ നിന്ന് ഇറങ്ങിയതിന് ശേഷം അനൂപിന് ആരാധകരുടെ എണ്ണം വർധിച്ചിട്ടുണ്ട്. സീസൺ3ലെ ആദ്യത്തെ അഞ്ച് സ്ഥാനങ്ങളിൽ പ്രതീക്ഷിക്കുന്ന മത്സരാർഥിയാണ് അനൂപ് കൃഷ്ണൻ. ഫിനാലെയ്ക്ക് വേണ്ടി ആകാംക്ഷയോടെ കാത്തിരിക്കുകയാണ് പ്രേക്ഷകർ.\nBigg Boss Malayalam Season 3: Viral, Anoop Krishnan Shut A Netizen Who Criticized Him For Dowry


പുതിയ ഉൽപ്പന്ന സമാരംഭം അറ്റ്ലാന്റിക് V4 കോംപാക്റ്റ് • ഓർഫെക് റീഫ് അക്വേറിയം LED ലൈറ്റിംഗ്\nനീ ഇവിടെയാണ്: Home / വാര്ത്ത / പുതിയ ഉത്പന്ന സമാരംഭം അറ്റ്ലാന്റിക് V4 കോംപാക്ട്\nപുതിയ ഉത്പന്ന സമാരംഭം അറ്റ്ലാന്റിക് V4 കോംപാക്ട്\nഅറ്റ്ലാന്റിക് V4 കോംപാക്ട് റീഫ് അക്വേറിയം എൽഇഡി ലൈറ്റിംഗ്\nഅറ്റ്ലാന്റിക് പരമ്പര ഒരു പടി മുന്നോട്ട് കൊണ്ടുവന്നതിനു ശേഷം, ഇപ്പോൾ Orphek പുതിയ Orphek അറ്റ്ലാന്റിക് V4 കോംപാക്ട് റീഫോർ LED ലൈറ്റ് ഒപ്റ്റിമൽ കോറൽ വളർച്ചയ്ക്കും കളത്തിനും വേണ്ടി അവതരിപ്പിക്കുന്നു.\nOrphek ഇപ്പോൾ 39 "27" / 100 70 സെക്കന്റ് വലുപ്പമുള്ള അക്വേറിയങ്ങൾ സ്വന്തമാക്കുന്ന റീഫേറുകൾക്ക് സമാനമായ മികച്ച ഗുണമേന്മയുള്ള LED ലായനി വാഗ്ദാനം ചെയ്യുന്നു!\nഇൻഫ്രാ റെഡ് സ്പെക്ട്രം ഉപയോഗിച്ച് നിങ്ങളുടെ ഇഷ്ടാനുസരണമുള്ള ഡ്യുവൽ ചിപ്പ് LED കളുടെ വെളിച്ചത്തിൽ വരുന്നു.\nഅറ്റ്ലാന്റിക് V4 കോംപാക്റ്റ് ടെക്നോളജി ബിൽറ്റ്-ഇൻ വയർലെസ് നിയന്ത്രണം നൽകുന്നു, നിങ്ങളുടെ ലൈറ്റ് (കൾ) നിങ്ങളുടെ സെൽ ഫോൺ അല്ലെങ്കിൽ ടാബ്ലെറ്റിൽ നിന്ന് എളുപ്പത്തിൽ പ്രോഗ്രാം ചെയ്യാനും നിയന്ത്രിക്കാനും നിരീക്ഷിക്കാനും, ഏത് സമയത്തും നിങ്ങൾ ലോകത്തിലെ ഏതു സ്ഥലവും ഇന്റർനെറ്റ് ആക്സസ് ലഭ്യമാക്കും - കാര്യങ്ങൾ ഇന്റർനെറ്റ് or മതിയെന്നു.\nനമുക്ക് പുതിയത് എന്തെല്ലാമാണെന്ന് പരിശോധിക്കാം?\nപുതിയ 16 വ്യത്യസ്ത തരം ഡ്യുവൽ ചിപ്പ് വൈഡ് റേഞ്ച് എൽഇഡി. 380nm UV മുതൽ 850nm ഇൻഫ്രാ റെഡ്! (അതെ! ഇൻഫ്രാ റെഡ് 850nm പരിചയപ്പെടുത്തുന്ന ആദ്യ കമ്പനിയാണ് ഓർഫക്ക്).\nഎന്തുകൊണ്ട് പുതിയ ATLANTIK V4 / ATLANTIK V4 കോംപാക്ട് ആണ് Orphek ഇന്ന് നിർമ്മിച്ചത് മികച്ച ഉൽപ്പന്നമാണ്?\nടാങ്ക് ഫോം 10K മുതൽ 50K വരെ ഏറ്റവും സ്വാഭാവികമായി കാണപ്പെടുന്നു.\nവിദഗ്ധർ ഇതിനകം അവലോകനം ചെയ്ത ഒരു ഉൽപ്പന്നമാണ് ഇത്.\nഒരു സൌജന്യ ലൈറ്റ് എടുക്കുന്ന LED വെളിച്ചം ഇച്ഛാനുസൃത പ്ലഗ് നിങ്ങളുടെ പ്രദേശത്ത്.\nഇപ്പോൾ കോംപാക്ട് വേർഷനിൽ വരുന്ന അറ്റ്ലാന്റിക് V4 സ്പെക്ട്രം പരിശോധിക്കുക!\nവി.എൻ.എം.എൻ.എക്സുമായി ഞങ്ങളുടെ ലക്ഷ്യം ലക്ഷ്യമാക്കിയത് സയനോബാക്ടീരിയയും / അല്ലെങ്കിൽ വൈകല്യത്തിന്റെ ആൽഗകളുടെ വളർച്ചയും കഴിയുന്നത്രയും ചെറുതാക്കാൻ ശ്രമിച്ചു. ശരിയായ അളവുകളേയും മത ടാങ്കുകൾ സൂക്ഷിക്കുന്നതിലും നിർണായകമായതും, വെളിച്ചമോ അല്ലെങ്കിൽ വ്യവസ്ഥയോ അത് തടയാനാണെന്ന് നമ്മൾ എല്ലാവരും മനസ്സിലാക്കുന്നു. എന്നാൽ സ്പെക്ട്രത്തിന്റെ മറ്റ് വർണ്ണങ്ങളോടൊപ്പം ചുവന്ന അപരിചിതമായ പുതിയ സ്പെക്ട്രം നൽകാൻ Orphek വിജയിച്ചു. വെളിച്ചം.\nപുതിയ ATLANTIK V4 സ്പെക്ട്രം (ഇപ്പോൾ കോംപാക് വേർഷനിൽ) ഗവേഷണം വെളിച്ചം പവിഴവും ആവശ്യമുണ്ട് നിങ്ങൾ നിങ്ങളുടെ ടാങ്കിൽ കാണാൻ ആഗ്രഹിക്കുന്ന മൊത്തത്തിലുള്ള ഭാവം തമ്മിലുള്ള തികഞ്ഞ ബാലൻസ് വന്നു.\nഅറ്റ്ലാന്റിക് V4 കോമ്പാക്റ്റ് രണ്ടും ലൈറ്റുകൾ റീഫ് അക്വേറിയം എൽഇഡി ലൈറ്റിന്റെ ഇന്റർനെറ്റ് അറ്റ്ലാന്റിക് V4\nസൂര്യപ്രകാശം വിവിധ തരംഗദൈർഘ്യങ്ങളെ പ്രദാനം ചെയ്യുന്നു. വിവിധ തരം ദൈർഘ്യമുള്ള തരംഗങ്ങൾ ജലത്തിൽ തുളഞ്ഞിറങ്ങുന്നില്ല. ഇൻഫ്രാ റെഡ് ലൈറ്റ് ഫിൽട്ടർ ചെയ്തതും ആദ്യദൂരം തുളച്ചുകയുമാണ്. പ്രകൃതിയിലെ പവിഴപ്പുറ്റുകളെ നോക്കിയാൽ, ആഴമില്ലാത്ത ഉറവകൾ ചൂടുവെള്ളത്തിൽ ജീവിക്കുമെന്ന് നിങ്ങൾ ശ്രദ്ധിക്കും.\nഎല്ലാ ആവാസവ്യവകകളുടെ പവിഴവും തൃപ്തിപ്പെടുത്തുന്നതിനായി ATLANTIK V4 കോംപാക്റ്റ് ഇൻഫ്രാറെഡ് വർണത്തിൽ ചേർക്കേണ്ടതാണ് ആശയം. ഈ പുതിയ വികസനം ഒറ്റരാത്രികൊണ്ട് സംഭവിച്ച ഒന്നല്ല. പവിഴപ്പുറ്റുകളെ വളർത്തുന്നതിനായി അന്തിമ സ്പെക്ടറിലൂടെയും പരോൾ കൂടുതൽ പ്രകൃതിദത്തമായ കാഴ്ചപ്പാടിലൂടെ കാണുന്നതിന്റെയും പ്രയോജനം ഉണ്ടെന്ന് ബോധ്യപ്പെടുന്നതിനു മുമ്പ് പരീക്ഷണവും പരീക്ഷണവും ഒരു വർഷത്തേക്ക് കടന്നു.\nസൂര്യോദയം / സൂര്യാസ്തമനം എല്ലാ ചാനലുകളിലുമുള്ള പൂർണ്ണ ഡംപിംഗ് ശേഷി, പുരോഗമന മണ്ടത്തരങ്ങൾ കൊണ്ട് 83-80%.\nORPHEK ATLANTIK V4 COMPACT നെ കുറിച്ച് കൂടുതൽ വിശദാംശങ്ങൾ പരിശോധിക്കുക\nഓർഫക്ക് അറ്റ്ലാന്റിക് V4 COMPACT (ഭാഗം XX)\nഎന്റെ അറ്റ്ലാന്റിക് V4 കോമ്പാക്റ്റ് ഇൻസ്റ്റാൾ ചെയ്യുന്നതിനു മുമ്പ് എനിക്ക് അറിയില്ലേ?\nഓർഫക്ക് വെള്ളം മുകളിൽ നിങ്ങളുടെ അറ്റ്ലാന്റിക് ഏതാണ്ട് വെറും 13 മുതൽ 13 വരെ തൂക്കിക്കൊല്ലാൻ നിങ്ങളെ ഉപദേശിക്കുന്നു!


മാസ് ഇട്ടാലും കണ്ടു പിടിയ്ക്കും; തെരുവോരത്ത് നിന്ന് വിലപേശി ബാഗ് വാങ്ങിക്കുന്ന നയന്‍താര.! വീഡിയോ - OMF Media Live\nCelebrities Celebrity Videos മാസ് ഇട്ടാലും കണ്ടു പിടിയ്ക്കും; തെരുവോരത്ത് നിന്ന് വിലപേശി ബാഗ് വാങ്ങിക്കുന്ന നയന്‍താര.! വീഡിയോ\nPrevious articleഅനാഥരായ കുഞ്ഞുങ്ങളെക്കുറിച്ചുള്ള നീറുന്ന ചിന്ത; ഒരാഘോഷവുമില്ലാതെ ഞങ്ങളുടെ കുഞ്ഞിന്റെ ജന്മദിനം.! പ്രേംകുമാർ\nNext articleമുപ്പത് കഴിഞ്ഞിട്ടും കല്യാണം കഴിയ്ക്കുന്നില്ലേ; ചോദ്യത്തിന് മീര നന്ദന്റെ മറുപടി.!


ബിയറടിച്ചതിന് പിഴയിട്ടാല് രാജി ഉറപ്പ്! പ്രഖ്യാപനവുമായി ലേബര് നേതാവ്; നിയമം തെറ്റിച്ചിട്ടും പിഴ ഈടാക്കാതിരുന്നാല് രക്ഷപ്പെടാമെന്ന ലക്ഷ്യത്തില് കീര് സ്റ്റാര്‍മര്; ബിയര്‍ഗേറ്റ് വിവാദത്തില് ലേബര് പാര്‍ട്ടിക്ക് പുതിയ നേതൃത്വത്തെ തിരയേണ്ടി വരുമോ?\nപരിപാടിയില് ഒരു നിയമവും ലംഘിക്കപ്പെട്ടില്ലെന്ന വാദത്തില് സ്റ്റാര്‍മര് ഉറച്ച് നില്‍ക്കുകയാണ്\nബിയര്‍ഗേറ്റ് വിവാദത്തില് പോലീസ് പിഴ ഈടാക്കിയാല് രാജിവെയ്ക്കുമെന്ന് പ്രഖ്യാപിച്ച് കീര് സ്റ്റാര്‍മര്. എന്നാല് മദ്യവും, കറിയും വിതരണം ചെയ്ത പരിപാടിയുടെ പേരില് ഫിക്‌സഡ് പെനാല്‍റ്റി നോട്ടീസിന് പകരം താക്കീത് മാത്രമാണ് ലഭിക്കുന്നതെങ്കില് ലേബര് നേതൃസ്ഥാനത്ത് പിടിച്ചുനില്‍ക്കാനുള്ള അവസരവും അദ്ദേഹം തുറന്നിട്ടിരിക്കുകയാണ്.\nകഴിഞ്ഞ വര്‍ഷം ഏപ്രില് മാസത്തില് നടന്ന ബിയര് കുടിക്കല് പരിപാടി വിവാദമായതോടെയാണ് പോലീസ് വിഷയത്തില് അന്വേഷണം പ്രഖ്യാപിച്ചത്. ലോക്കല് തെരഞ്ഞെടുപ്പില് ഈ വിവാദം ആളിക്കത്തിയത് വിനയാകുക കൂടി ചെയ്തതോടെയാണ് ഇതിനെ നേരിടാന് ലേബര് പാര്‍ട്ടി തയ്യാറായത്. വിഷയത്തില് ലേബര് നേതാവ് ആഴ്ചകള്‍ക്കൊടുവില് പ്രസ്താവന നടത്തുകയും ചെയ്തു.\nഎന്നാല് പരിപാടിയില് ഒരു നിയമവും ലംഘിക്കപ്പെട്ടില്ലെന്ന വാദത്തില് സ്റ്റാര്‍മര് ഉറച്ച് നില്‍ക്കുകയാണ്. താന് അഭിമാനത്തിന്റെ കാര്യത്തില് ബോറിസ് ജോണ്‍സനില് നിന്നും വ്യത്യസ്തനാണെന്നാണ് ഇദ്ദേഹത്തിന്റെ നിലപാട്. 'പോലീസ് എനിക്ക് എഫ്പിഎന് നല്‍കാന് തയ്യാറായാല് ശരിയായ കാര്യം സ്ഥാനമൊഴിയുകയാണ്. ഇത് ചെയ്യും', കീര് സ്റ്റാര്‍മര് പറഞ്ഞു.\nഎന്നാല് പോലീസ് വെറുതെ താക്കീത് മാത്രം നല്‍കിയാല് പ്രതികരണം എന്താകുമെന്ന മാധ്യമപ്രവര്‍ത്തകരുടെ ചോദ്യത്തിന് മറുപടി നല്‍കാന് ലേബര് നേതാവ് തയ്യാറായില്ല. മുന് നം. 10 ചീഫ് അഡൈ്വസര് ഡൊമനിക് കുമ്മിംഗ്‌സ് ലോക്ക്ഡൗണ് നിയമങ്ങള് ലംഘിച്ചപ്പോള് ഡുര്‍ഹാം പോലീസ് നടപടി സ്വീകരിച്ചിരുന്നില്ല. ഇതേ പോലീസ് സേനയാണ് ബിയര്‍ഗേറ്റ് വിവാദവും അന്വേഷിക്കുന്നത്.\n'ഞാന് കൊവിഡ് നിയമങ്ങള് ലംഘിച്ചിട്ടില്ല. ഇത് നടന്നിട്ടുണ്ടെങ്കില് ശിക്ഷ ഫിക്‌സഡ് പെനാല്‍റ്റി നോട്ടീസാണ്. ഇത് നിയമത്തിന്റെ ഭാഗമാണ്', സ്റ്റാര്‍മര് വാദിച്ചു. മഹാമാരി കാലത്ത് താന് ആറ് തവണ സെല്‍ഫ് ഐസൊലേഷനില് പോയതായി ലേബര് നേതാവ് ചൂണ്ടിക്കാണിച്ചു. തന്റെ രാഷ്ട്രീയ എതിരാളികള് പോലും നിയമങ്ങള് ലംഘിച്ചുവെന്ന് വിശ്വസിക്കുന്നവരല്ലെന്ന് സ്റ്റാര്‍മര് അവകാശപ്പെട്ടു.


കമല് ഹസന് സിനിമ ഉപേക്ഷിക്കുമോ....? | director says kamal will continue doing films - Malayalam Filmibeat\n2 min ago ഖുറേഷി അബ്രാമിന്റെ ആരാണ് സയിദ് മസൂദ്!! ഇവർ തമ്മിലുളള ബന്ധം.. പൃഥ്വിരാജ് പറയുന്നു\n22 min ago രാഹുല് ഗാന്ധിക്കൊപ്പം ഡേറ്റ് ചെയ്യാന് ആഗ്രഹം! ബോളിവുഡ് താരത്തിന്റെ തുറന്നുപറച്ചില് വീണ്ടും വൈറല്\n59 min ago ലൂസിഫര് 200 കോടിയെങ്കില് എമ്പുരാന് അതിനും മുകളിലാവും! വിദേശ ലൊക്കേഷന്, അടുത്ത റെക്കോര്‍ഡ് റെഡി\n1 hr ago അബ്രാം ഖുറേഷിയുടെ കൊലകൊല്ലി വരവില് 200 കോടിയൊക്കെ പാറിപ്പറക്കും! എമ്പുരാന് അടപടലം ട്രോളാണ്! കാണൂ!\nAutomobiles ആള്‍ട്ടോയുടെ ചേട്ടനാവാന് മാരുതി എസ്-പ്രെസ്സോ\nNews ത്രിപുരയിൽ ബിജെപിക്ക് മുമ്പിൽ വൻ പ്രതിസന്ധി; മറ്റുവഴികൾ തേടുമെന്ന് സഖ്യകക്ഷി,പ്രവർത്തകർ ഏറ്റുമുട്ടി\nFinance ഇന്ത്യൻ റെയിൽവേ, യാത്രക്കാർക്ക് ഉടൻ നൽകാൻ പോകുന്ന കിടിലൻ സേവനങ്ങൾ ഇവയാണ്, പാഴാക്കരുതേ..\nഉലകനായകന് കമല് ഹസന്റെ രാഷ്ട്രീയ പ്രവേശനം വാര്‍ത്തകളില് നിറഞ്ഞിരുന്നു. മക്കള് നീതി മയ്യം (എംഎന്‍എം) എന്ന സ്വതന്ത്ര പാര്‍ട്ടി രൂപീകരിച്ച് രാഷ്ട്രീയത്തിലിറങ്ങിയിരിയ്ക്കുകയാണ് കമല്.\nരാഷ്ട്രീയത്തിലേക്ക് പ്രവേശിച്ചതോടെ കമല് സിനിമാഭിനയം നിര്‍ത്തുന്നു എന്ന തരത്തില് വാര്‍ത്തകളുണ്ടായിരുന്നു. ശങ്കര് സംവിധാനം ചെയ്യുന്ന ഇന്ത്യന്2എന്ന ചിത്രത്തോടെ അഭിനയം നിര്‍ത്തുന്നു എന്നായിരുന്നു വാര്‍ത്തകള്. ചിത്രത്തിന്റെ ഷൂട്ടിങ് വൈകാതെ ആരംഭിയ്ക്കും.\nഎന്നാല് ഇന്ത്യന്2ന് ശേഷം കമല് അഭിനയം നിര്‍ത്തില്ല എന്ന് സംവിധായകന് രാജേഷ് എം സെല്‍വ ഉറപ്പിച്ചു പറയുന്നു. കമലിനെ നായകനാക്കി തൂങ്കാവനം എന്ന ചിത്രം സംവിധാനം ചെയ്ത സംവിധായകനാണ് രാജേഷ്. ഇദ്ദേഹത്തിന്റെ ഏറ്റവും പുതിയ ചിത്രമായ കടരം കൊണ്ടേന് നിര്‍മയ്ക്കുന്നതും കമലാണ്.\nകമല് സാറിന് ഒരിക്കലും സിനിമയില് നിന്നും വിട്ടു നില്‍ക്കാന് കഴിയില്ല. സിനിമാഭിനയവും രാഷ്ട്രീയ പ്രവര്‍ത്തനവും അദ്ദേഹത്തിന് ഒരുമിച്ച് കൊണ്ടുപോകാന് കഴിയും. അഭിനയിക്കുന്നില്ലെങ്കിലും തിരക്കഥാകൃത്തായി രംഗത്തുണ്ടാവണം എന്ന് താന് അദ്ദേഹത്തോട് അപേക്ഷിച്ചിട്ടുണ്ടെന്ന് രാജേഷ് എം സെല്‍വ പറഞ്ഞു.\nRead more about: kamal hassan politics film indian2കമല്‍ഹസന് ഇന്ത്യന്2രാഷ്ട്രീയം സിനിമ\ndirector says kamal will continue doing films


Pope Francis: 'Women Have Much to Tell Us' | സ്ത്രീകള് പറയുന്നത് കേള്‍ക്കാന് പുരുഷന്മാര് തയ്യാറാവണം: മാര്‍പ്പാപ്പ - Malayalam Oneindia\nPublished: January 19 2015, 11:25 [IST]\nമനില: സ്ത്രീകള് പറയുന്നത് കേള്‍ക്കാന് പുരുഷന്മാര് തയ്യാറാകണമെന്ന് പോപ്പ് ഫ്രാന്‍സിസ് മാര്‍പാപ്പ. പുരുഷന്മാര് സ്ത്രീകളെ തരംതാണവരായി കാണരുതെന്നും മാര്‍പാപ്പ പറഞ്ഞു. ഫിലിപ്പീന്‍സിന്റെ തലസ്ഥാനമായ മനിലയിലെ ഒരു യൂണിവേഴ്‌സിറ്റിയില് യുവാക്കളുടെ റാലിയെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം.\nസ്‌റ്റേജിലിരിക്കുന്ന നാലുപേരും പുരുഷന്മാരാണെന്നു ചൂണ്ടികാട്ടിയ മാര്‍പാപ്പ ഇവിടേയും സ്ത്രീ പ്രാതിനിധ്യം കുറവാണെന്ന് പറഞ്ഞു. പുരുഷ മേധാവിത്തം നിലനില്‍ക്കുന്ന ഇന്നത്തെ സമൂഹത്തില് സ്ത്രീകള്‍ക്ക് ധാരാളം കാര്യങ്ങള് പറയാനുണ്ടെന്നും അദ്ദേഹം പറഞ്ഞു.\nഎന്നാല് സ്ത്രീകള്‍ക്ക് നമ്മള് അവസരങ്ങള് നല്‍കുന്നില്ല. പുരുഷന്‍മാരില് നിന്നും വ്യത്യസ്തമായി കാര്യങ്ങളെ വേറിട്ട വീക്ഷണകോണില് കാണാനുള്ള കഴിവ് സ്ത്രീകള്‍ക്കുണ്ട്. പുരുഷന്മാര്‍ക്ക് മനസിലാകാത്ത ചോദ്യങ്ങളുയര്‍ത്താന് സ്ത്രീയ്ക്ക് കഴിയുന്നു- മാര്‍പ്പാപ്പ പറഞ്ഞു.\npope pope francis vatican religion prayer മാര്‍പ്പാപ്പ ഫ്രാന്‍സിസ് മാര്‍പാപ്പ വത്തിക്കാന് പ്രാര്‍ത്ഥന മതം


ചിപ്പുക്കുരങ്ങന് പഠിച്ച പാഠം | കുട്ടിക്കഥ | Short story\nചിപ്പുക്കുരങ്ങന് പഠിച്ച പാഠം | കുട്ടിക്കഥ\nAug 13, 2020, 08:24 PM IST\nഅങ്ങനെയിരിക്കെ ഒരുദിവസം കാട്ടിലെ രാജാവായ ശിങ്കന് സിംഹം പ്രജകളെയൊക്കെ കാണാനിറങ്ങി. സിംഹമാണെങ്കിലും കാട്ടിലെ എല്ലാ ജീവികളോടും സ്‌നേഹത്തോടെ പെരുമാറുന്ന ആളാണ് ശിങ്കന് സിംഹം. അതുകൊണ്ട് തന്നെ എല്ലാവര്‍ക്കും അദ്ദേഹത്തെ വലിയ ഇഷ്ടമാണ്\nആരെക്കണ്ടാലും അവരെക്കുറിച്ച് കുറ്റം പറയുന്ന സ്വഭാവക്കാരനാണ് ചിപ്പുകുരങ്ങൻ. വർഷങ്ങളോളം പരിചയമുള്ളവരെയാണെങ്കിലും ആദ്യമായിട്ട് കണ്ടവരാണെങ്കിലും ചിപ്പുവിന്റെ കണ്ണിൽ എല്ലാവർക്കും ഓരോ കുഴപ്പങ്ങളുണ്ട്. അത് മറ്റുള്ളവരോട് പറഞ്ഞു നടക്കുകയാണ് അവന്റെ പ്രധാന പരിപാടി. ഈ സ്വഭാവം കൊണ്ടുതന്നെ അവന് അധികം കൂട്ടുകാരൊന്നുമില്ല. അടുത്തുകൂടുന്നവരാകട്ടെ മറ്റുള്ളവരുടെ കുറ്റം കേട്ട് ആസ്വദിച്ച് പൊടിയും തട്ടിപ്പോകും.\nകാര്യമിതൊക്കെയാണെങ്കിലും ചിപ്പുവിനൊരു ആത്മാർഥ സുഹൃത്തുണ്ട്. അതാരണെന്നോ? ചങ്കുക്കുറുക്കൻ. സാധാരണ കുറുക്കന്മാരെപ്പോലെ സൂത്രം പ്രയോഗിച്ച് മറ്റുള്ളവരെ ദ്രോഹിക്കുന്നതൊന്നും ചങ്കുവിന് ഇഷ്ടമല്ല. അവൻ എല്ലാരോടും സ്നേഹത്തോടെയാണ് പെരുമാറുന്നത്. കൂട്ടുകാരന്റെ ഈ സ്വഭാവമൊക്കെ മാറ്റണമെന്ന് കൂടെ നടന്ന് ചങ്കു ഉപദേശിക്കാറുണ്ടെങ്കിലും അവനതൊന്നും കേൾക്കാൻ നിന്നുകൊടുക്കാറില്ല. എങ്കിലും 'ചങ്ക് കൂട്ടുകാരനല്ലേ... വിട്ടുകളാൻ പറ്റുമോ?'' എന്നാണ് ചങ്കുവിന്റെ നിലപാട്.\nഅങ്ങനെയിരിക്കെ ഒരുദിവസം കാട്ടിലെ രാജാവായ ശിങ്കൻ സിംഹം പ്രജകളെയൊക്കെ കാണാനിറങ്ങി. സിംഹമാണെങ്കിലും കാട്ടിലെ എല്ലാ ജീവികളോടും സ്നേഹത്തോടെ പെരുമാറുന്ന ആളാണ് ശിങ്കൻ സിംഹം. അതുകൊണ്ട് തന്നെ എല്ലാവർക്കും അദ്ദേഹത്തെ വലിയ ഇഷ്ടമാണ്. സിംഹരാജാവ് വരുന്നത് കണ്ടതും മരത്തിലേക്ക് ചാടിക്കയറിയ ചിപ്പു മരക്കൊമ്പിലിരുന്ന മിന്നുതത്തയോട് രാജാവിന്റെ കുറ്റങ്ങൾ പറയാൻ തുടങ്ങി. ' അയ്യേ ഇതെന്തൊരു രാജാവാ? ഓരോ രാജാക്കന്മാര് വരുന്നത് കാണാൻ തന്നെ എന്ത് രസമാ? ഇയാളെ ഇവിടെ ആർക്കാ പേടി? വയസ്സൻ.'\nഇത് കേട്ട് മിന്നുതത്ത പറഞ്ഞു; ''രാജാവിനെ പേടിക്കണമെന്ന് ചിപ്പുനോട് ആരാ പറഞ്ഞേ? എല്ലാരേയും പേടിപ്പിക്കുന്നതിലല്ല, ഇഷ്ടം പിടിച്ച് പറ്റുന്നതിലാണ് കാര്യം. ശിങ്കൻ സിംഹത്തെ എന്തായാലും നമ്മുടെ കാട്ടിലെ എല്ലാവർക്കും ഇഷ്ടമാ. പിന്നെ പ്രായത്തിലൊന്നും വലിയ കാര്യമില്ല. ഇപ്പോ വേണമെങ്കിലും ചിപ്പൂനിട്ട് രണ്ട് ഇടി തരാനുള്ള ആരോഗ്യമൊക്കെ നമ്മുടെ രാജാവിനുണ്ട്.'\nഇതുകേട്ട് ചിപ്പുന് നല്ല ദേഷ്യം വന്നു. അവൻ മിന്നൂന് നേരെ ചീറിക്കൊണ്ട് ഒറ്റച്ചാട്ടം വെച്ചുകൊടുത്തു. പക്ഷേ അപ്പോഴേക്കും മിന്നു പറന്നുപോയി. ചിപ്പു പിടിവിട്ട്, തറയിലേക്ക് വീണു. 'പഠോ!'\nരാജാവ് ഓരോരുത്തരുടേയും അടുത്തെത്തി സുഖവിവരങ്ങൾ അന്വേഷിക്കുന്നതിനിടയിലാണ് ചിപ്പുവിന്റെ വീഴ്ച. താഴെ വീണ ചിപ്പുവിനെ എല്ലാരും കൂടി താങ്ങിയെടുത്ത് വൈദ്യരുടെ അടുത്തേക്ക് കൊണ്ടുപോയി. ഈ സമയം ചിലർ ചിപ്പുവിന്റെ സ്വഭാവത്തെക്കുറിച്ച് രാജാവിനെ ധരിപ്പിച്ചു. അവന്റെ സ്വഭാവം ഒന്നു നേരെയാക്കണമല്ലോ എന്ന് ചിന്തിച്ച രാജാവ്, ചങ്കുക്കുറക്കനെ വിളിച്ച് ചില പദ്ധതികൾ തയ്യാറാക്കി.\nരണ്ട് ദിവസത്തിന് ശേഷം വൈദ്യരുടെ ചികിൽസയൊക്കെക്കഴിഞ്ഞ് ചിപ്പു കാട്ടിലേക്കെത്തി. അപ്പോഴതാ മരക്കൊമ്പിലിരിക്കുന്നു മിന്നുതത്ത.\n'ഇവളു കാരണമാ ഇതൊക്കെ ഉണ്ടായെ... എന്നിട്ട് നോക്ക് ഒന്നും അറിയാത്തപോലെ ഇരിക്കുന്നേ...'' ചിപ്പു ചിന്തിച്ചു. 'എന്നെ തറയിൽ തള്ളിയിട്ടിട്ട് നീ സുഖിച്ചിരിക്കുവാ അല്ലേ...' ചിപ്പു മിന്നുനോട് ചോദിച്ചു.\n'എന്താ ചിപ്പു ഈ പറയുന്നേ? ഞാൻ തള്ളിയിട്ടെന്നോ? എപ്പോ? നീ ഉറക്കത്തിൽ വല്ല സ്വപ്നവും കണ്ടോ?'' ഇത്രയും പറഞ്ഞ് മിന്നു പറന്നുപോയി.\n''ഇവളെന്താ ഒന്നും സംഭവിച്ചിട്ടില്ലാത്തപോലെ പെരുമാറുന്നേ?'' ചിപ്പു ആലോചിച്ചു. അവൻ വേഗം ചങ്കുനടുത്തേക്ക് നടന്നു. 'ചങ്കു, അന്ന് ശിങ്കൻ രാജാവ് കാട്ടിൽ വന്ന ദിവസം ഞാൻ താഴെ വീണില്ലേ... ആ കാര്യം മിന്നു തത്തയോട് പറഞ്ഞിട്ട് അവൾ അങ്ങനെയൊന്നും നടക്കാത്ത പോലെ എന്നോട് സംസാരിച്ചു. അവൾക്ക് വല്ല മറവി രോഗവുമാണോ? '\nഇതുകേട്ട് ചങ്കു പറഞ്ഞു: 'നീ എന്താ പറയുന്നേ? രാജാവ് വന്നെന്നോ? നീ വീണന്നോ? ഇന്നലെയും കൂടി എന്റെ കൂടെ ഉണ്ടായിരുന്നതല്ലേ നീ? അപ്പോ വീണിട്ടൊന്നും ഇല്ലാരുന്നല്ലോ?' ഇത്രയും കേട്ടതോടെ ചിപ്പുവിന് പേടിയായിത്തുടങ്ങി.\n''നിങ്ങൾക്ക് ആർക്കും ഞാൻ പറയുന്നത് എന്താ മനസ്സിലാകാത്തെ? ഞാൻ പറഞ്ഞതൊക്കെ സത്യമാ. വാ നമുക്ക് രാജാവിനോട് ചോദിക്കാം.' അങ്ങനെയവർ രാജാവിന്റെയടുത്തെത്തി. ഇക്കാര്യമെല്ലാം വിശദീകരിച്ച ശേഷം ചിപ്പു ചോദിച്ചു. 'ശരിക്കും രാജാവ് അന്ന് കാട്ടിൽ വന്നില്ലേ?'\n'ഇല്ലല്ലോ' ശിങ്കൻ രാജാവ് മറുപടി പറഞ്ഞു. അത്രയുമായപ്പോഴേക്കും ചിപ്പു ഉറക്കെകരയാൻ തുടങ്ങി.\n'ആരും കാണത്തതൊക്കെ ഞാൻ കാണുന്നുണ്ടേ... എനിക്കെന്തോ അസുഖമാണേ....' ഇതുകേട്ട് അലിവ് തോന്നിയ രാജാവ് ചിപ്പുവിനോട് പറഞ്ഞു: 'ചിപ്പു, നടന്ന കാര്യം നടന്നിട്ടേയില്ലെന്നു പറഞ്ഞപ്പോൾ നിനക്ക് എത്രത്തോളം സങ്കടമാണുണ്ടായത്. അപ്പോൾ മറ്റുള്ളവരെക്കുറിച്ച് ഇല്ലാത്ത കാര്യങ്ങൾ നീ പറഞ്ഞു നടക്കുമ്പോൾ അവർക്കുണ്ടാകുന്ന സങ്കടം നീ ഒന്നാലോചിച്ചു നോക്കൂ...'\nഅതോടെ ചിപ്പുവിന് തന്റെ തെറ്റ് മനസ്സിലായി. അവൻ എല്ലാവരോടും മാപ്പുചോദിച്ചു.\nContent Highlights: story ofamonkey, short story for kids\nപിങ്കിയും ടിങ്കിയും | കുട്ടിക്കഥ\nഎപ്പോഴും ഒന്നിച്ച് കളിച്ചും ചിരിച്ചും നടക്കുന്ന കൂട്ടുകാരായിരുന്നു പിങ്കിയും ടിങ്കിയും. ..\nചിന്നന് കോഴിയും കുക്കു കോഴിയും | കുട്ടിക്കഥ\nകഥ പറയുന്ന തവളക്കുട്ടന് | കുട്ടിക്കഥ\nമിന്നുമോളും പുള്ളിക്കുട്ടിയും | കുട്ടിക്കഥ\nകാണാതായ സ്വര്‍ണക്കമ്മല് | ഇട്ടൂസന് കഥകള്


വീര്യം കൂടിയ എല്‍എസ്ഡി മയക്കുമരുന്നുമായി എഞ്ചിനീയറിംഗ് വിദ്യാര്‍ത്ഥി അറസ്റ്റില്\nകോഴിക്കോട്: വീര്യം കൂടിയ ഇനത്തില്‍പ്പെട്ട എല്‍എസ്ഡി മയക്കുമരുന്നുമായി എഞ്ചിനീയറിംഗ് വിദ്യാര്‍ത്ഥി അറസ്റ്റില്. 165 ഗ്രാം എല്‍എസ്ഡിയുമായി കല്ലായ് സ്വദേശിയും മാത്തോട്ടം മുത്തപ്പന് ക്ഷേത്രത്തിനു സമീപത്തെ താമസക്കാരനുമായ കുണ്ടുങ്ങല് മനക്കാന്റകം വീട്ടില് ഷനൂബ് (23) നെയാണ് പോലീസ് പിടികൂടിയത്.\nതമിഴ്‌നാട് ഈറോഡില് മെക്കാനിക്കല് എഞ്ചിനീയറിംഗ് വിദ്യാര്‍ത്ഥിയാണിയാള്. പുതുവത്സരാഘോഷത്തിനായി നേപ്പാളില് നിന്നെത്തിച്ചതാണ് ഗ്രാമിന് 10,000 രൂപ വിലയുള്ള എല്‍എസ്ഡി. സംസ്ഥാനത്ത് ആദ്യമായാണ് ഇത്രയും കൂടുതല് അളവ് എല്‍എസ്ഡി പിടികൂടുന്നതെന്ന് ഡെപ്യൂട്ടി പോലീസ് കമ്മീഷണര് മെറിന് ജോസഫ് പറഞ്ഞു.\nയുവാക്കളെ ഏറ്റവും കൂടുതല് ആകര്‍ഷിക്കുകയും അടിമകളാക്കുകയും ചെയ്യുന്നതാണ് എല്‍എസ്ഡി എന്ന ചുരുക്കപേരില് അറിയപ്പെടുന്ന ലൈസര്‍ജിക് ആസിഡ് ഡൈഈതൈല് അമൈഡ് എന്ന മയക്കുമരുന്ന്. ക്രിസ്റ്റല് രൂപത്തിലും തപാല് സ്റ്റാമ്പ് രൂപത്തിലും ആസിഡ് രൂപത്തിലുമാണ് എല്‍എസ്ഡി ലഭിക്കുന്നത്. തപാല് സ്റ്റാമ്പ് രൂപത്തിലുള്ളതാണ് ഏറ്റവും കൂടുതല് ഉപയോഗിക്കുന്നത്. ഒരു തപാല് സ്റ്റാമ്പിന്റെ മൂന്നിലൊന്ന് വലുപ്പം മാത്രമേ ഇതിനുളളൂ.\nപെട്ടെന്ന് തപാല് സ്റ്റാമ്പാണെന്ന് കരുതുമെന്നതിനാല് ബുക്കുകള്‍ക്കുളളിലും മറ്റും ഇത് ഒളിപ്പിക്കുകയാണ് പതിവ്. എട്ടു മുതല് 18 മണിക്കൂര് വരെ എല്‍എസ്ഡിയുടെ ലഹരി നിലനില്‍ക്കുന്നുവെന്നതാണ് യുവതീയുവാക്കള് ഇതിന്റെ അടിമകളാവാന് കാരണം.\nകഴിഞ്ഞദിവസം വൈകിട്ട് മൂന്നിന് സ്റ്റേഡിയത്തിനു സമീപത്താണ് യുവാവിനെ പോലീസ് പിടികൂടുന്നത്. പഞ്ചസാര കട്ടിയോടു കൂടിയ 41 പായ്ക്കറ്റാണ് യുവാവില് നിന്ന് പോലീസിനു ലഭിച്ചത്. ഇവ സില്‍വര് പായ്ക്കറ്റില് പൊതിഞ്ഞ നിലയിലായിരുന്നു.\nഹോളണ്ടില് നിന്ന് ഓര്‍ഡര് ചെയ്താണ് ഇവ ഇന്ത്യയിലെത്തിക്കുന്നത്. ആവശ്യപ്രകാരം എല്‍എസ്ഡി ആദ്യം നേപ്പാളിലേക്കാണ് അയക്കുന്നത്. അവിടെ നിന്ന് വിമാനം വഴി ബംഗളുരുവിലെത്തും. ബംഗളുരുവില് നിന്നാണ് ഇവ കോഴിക്കോടെത്തുന്നതെന്നാണ് പോലീസിനു ലഭിച്ച വിവരം. കൂടാതെ മൈസൂര്, ഗോവ എന്നിവിടങ്ങളില് നിന്നും മയക്കുമരുന്നു കേരളത്തിലേക്ക് എത്തുന്നുണ്ട്. ആര്‍ക്കാണ് ഇത് സ്ഥിരമായി നല്‍കുന്നതെന്ന വിവരവും പോലീസിന് ലഭിച്ചിട്ടുണ്ട്. ബംഗലുരുവില് നിന്നും ഇവ കേരളത്തിലെത്തിച്ചത് ആരാണെന്നതിനെക്കുറിച്ചും പോലീസിന് വിവരം ലഭിച്ചിട്ടുണ്ട്.\nലോഡ്ജ് മുറിയില് മയക്കുമരുന്ന് ഉപയോഗിച്ച് വിദ്യാര്‍ത്ഥി മരിച്ച സംഭവത്തെ തുടര്‍ന്ന് നാര്‍ക്കോട്ടിക് സ്‌ക്വാഡും പോലീസും നടത്തിയ അന്വേഷണത്തിനിടെയാണ് സ്ഥിരമായി എല്‍എസ്ഡി കൈകാര്യം ചെയ്യുന്ന എഞ്ചിനീയറിംഗ് വിദ്യാര്‍ത്ഥിയെ കുറിച്ച് വിവരം ലഭിച്ചത്. ജില്ലയിലെ സ്‌കൂള് കോളജ് വിദ്യാര്‍ത്ഥികള്‍ക്ക് യുവാവ് സ്ഥിരമായി എല്‍എസ്ഡി എത്തിച്ചു നല്‍കാറുണ്ടെന്നും പോലീസിന് ബോധ്യപ്പെട്ടിട്ടുണ്ട്.\nകോഴിക്കോട് സിറ്റി പോലീസ് കമ്മിഷണര് എസ്. കാളിരാജ് മഹേഷ്‌കുമാറിന്റെ നിര്‍ദേശ പ്രകാരമാണ് യുവാവിനെ കേന്ദ്രീകരിച്ചു അന്വേഷണം നടത്തിയത്. കസബ സിഐ പി. പ്രമോദ്, എസ്‌ഐമാരായ സിജിത്ത്, രാംജിത്ത്, കെ.പി. സെയ്തലവി, സിപിഒമാരായ ബിനില്‍കുമാര്, ജിനീഷ്, സന്ദീപ് സെബാസ്റ്റ്യന്, ഷാജി, ഷിജു, സൗത്ത് െ്രെകംസ്‌ക്വാഡ് അംഗങ്ങളായ കെ.കെ. രമേഷ് ബാബു, കെ.ടി. രാമചന്ദ്രന്, മഹേഷ്, ഷാഫി, അബ്ദുറഹ്മാന് എന്നിവരാണു യുവാവിനെ പിടികൂടിയ സംഘത്തിലുണ്ടായിരുന്നത്.\nനഗരത്തില് വീണ്ടും എക്സൈസിന്റെ വന് മയക്കുമരുന്ന് വേട്ട\nകോഴിക്കോട് വന് ലഹരി വേട്ട ലഹരി വസ്തുക്കളുമായി എഞ്ചിനീയറിംഗ് ബിരുദധാരി അറസ്റ്റില്\nപുതുവത്സരാഘോഷം വീര്യം കൂടിയ ലഹരി ഒഴുകുമെന്ന് റിപ്പോര്‍ട്ട്\nസഹോദരങ്ങളുടെ മരണം: ദുരൂഹത തുടരുന്നു\nയുവാവിനെ വധിക്കാന് ശ്രമം: ഭാര്യാപിതാവ് അറസ്റ്റില്\nമധുവിന്റെ കൊലപാതകം: 11 പേര് അറസ്റ്റില്\nപോലീസ് ക്രിമിനലുകളെ തളയ്ക്കുക തന്നെ വേണം


‘ചെന്നിത്തലയ്ക്ക് കാര്യമായി എന്തോ സംഭവിച്ചിട്ടുണ്ട്, കേന്ദ്രസര്‍ക്കാര് സ്ഥാപനവുമായാണ് കെഎസ്ഇബി കരാര് ഒപ്പിട്ടത്’; മുഖ്യമന്ത്രിയുടെ മറുപടി\n‘ചെന്നിത്തലയ്ക്ക് കാര്യമായി എന്തോ സംഭവിച്ചിട്ടുണ്ട്, കേന്ദ്രസര്‍ക്കാര് സ്ഥാപനവുമായാണ് കെഎസ്ഇബി കരാര് ഒപ്പിട്ടത്’; മുഖ്യമന്ത്രിയുടെ മറുപടി\nവൈദ്യുതി കരാര് സംബന്ധിച്ച് പ്രതിപക്ഷ നേതാവ് രമേശ് ചെന്നിത്തല ഉന്നയിച്ച ആരോപണങ്ങള്‍ക്ക് മറുപടിയുമായി മുഖ്യമന്ത്രി പിണറായി വിജയന്. കേന്ദ്രസര്‍ക്കാരിന്റെ പൊതുമേഖല സ്ഥാപനവുമായാണ് വൈദ്യുതി ബോര്‍ഡ് കരാര് ഒപ്പുവച്ചതെന്നും അവര് എവിടെ നിന്ന് വൈദ്യുതി വാങ്ങുന്നുവെന്ന് നോക്കേണ്ട കാര്യമില്ലെന്നും മുഖ്യമന്ത്രി വ്യക്തമാക്കി. ആളുകളെ തെറ്റിദ്ധരിപ്പിക്കാന് തികച്ചും വസ്തുതവിരുദ്ധമായ കാര്യങ്ങള് ആവര്‍ത്തിക്കുന്നത് പ്രതിപക്ഷ നേതാവിന് ചേര്‍ന്ന കാര്യമല്ലെന്നും മുഖ്യമന്ത്രി പറഞ്ഞു. മുഖ്യമന്ത്രിയുടെ വാക്കുകള്: ”അദ്ദേഹത്തിന് എന്താണ് സംഭവിച്ചതെന്ന് ഒരു പിടിയും കിട്ടുന്നില്ല. എന്തോ കാര്യമായി സംഭവിച്ചിട്ടുണ്ട്. ആളുകളെ തെറ്റിദ്ധരിപ്പിക്കാന് പറയുന്നതാണെന്ന് […]\n2 April 2021 11:20 PM GMT\nവൈദ്യുതി കരാര് സംബന്ധിച്ച് പ്രതിപക്ഷ നേതാവ് രമേശ് ചെന്നിത്തല ഉന്നയിച്ച ആരോപണങ്ങള്‍ക്ക് മറുപടിയുമായി മുഖ്യമന്ത്രി പിണറായി വിജയന്. കേന്ദ്രസര്‍ക്കാരിന്റെ പൊതുമേഖല സ്ഥാപനവുമായാണ് വൈദ്യുതി ബോര്‍ഡ് കരാര് ഒപ്പുവച്ചതെന്നും അവര് എവിടെ നിന്ന് വൈദ്യുതി വാങ്ങുന്നുവെന്ന് നോക്കേണ്ട കാര്യമില്ലെന്നും മുഖ്യമന്ത്രി വ്യക്തമാക്കി. ആളുകളെ തെറ്റിദ്ധരിപ്പിക്കാന് തികച്ചും വസ്തുതവിരുദ്ധമായ കാര്യങ്ങള് ആവര്‍ത്തിക്കുന്നത് പ്രതിപക്ഷ നേതാവിന് ചേര്‍ന്ന കാര്യമല്ലെന്നും മുഖ്യമന്ത്രി പറഞ്ഞു.\nമുഖ്യമന്ത്രിയുടെ വാക്കുകള്: ”അദ്ദേഹത്തിന് എന്താണ് സംഭവിച്ചതെന്ന് ഒരു പിടിയും കിട്ടുന്നില്ല. എന്തോ കാര്യമായി സംഭവിച്ചിട്ടുണ്ട്. ആളുകളെ തെറ്റിദ്ധരിപ്പിക്കാന് പറയുന്നതാണെന്ന് ധരിച്ചാലും തികച്ചും വസ്തുതവിരുദ്ധമായ കാര്യങ്ങള് തുടര്‍ച്ചയായി ആവര്‍ത്തിക്കുന്നത് പ്രതിപക്ഷ നേതാവിന് ചേര്‍ന്ന കാര്യമല്ല. വൈദ്യുതി മേഖലയിലെ സ്വകാര്യവത്കരണ നടപടികള്‍ക്ക് തുടക്കം കുറിച്ചത് കോണ്‍ഗ്രസാണ്. കോണ്‍ഗ്രസ് തുടങ്ങിയത് ബിജെപി തീവ്രമാക്കി. രണ്ടു കൂട്ടര്‍ക്കും ഒരേ നയമാണ്. കേരളത്തിന് ആവശ്യമായ വൈദ്യുതി ഇവിടെയുള്ളത് കഴിച്ച് ബാക്കി ആവശ്യമുണ്ട്. അതില് ജലവൈദ്യുതി കഴിച്ചാല് കുറച്ച് തെര്‍മ്മല് പവര് നമുക്കുണ്ടായിരുന്നു. ആ തെര്‍മല് പവറിന്റെ അവസ്ഥ നോക്കിയപ്പോള്, അതിന് വല്ലാതെ വില കൂടുതലായി. കായംകുളത്ത് നിന്നുള്ള വൈദ്യുതി വാങ്ങേണ്ടെന്ന് ആദ്യം തീരുമാനിക്കുന്നത് യുഡിഎഫ് സര്‍ക്കാരിന്റെ കാലത്താണ്. അത് വില കൂടിയതാണ്. അത്തരം സാഹചര്യങ്ങള് വന്നപ്പോള്, പൊതുമാര്‍ക്കറ്റില് വൈദ്യുതി ലഭ്യമാകുന്ന അവസ്ഥ വന്നു. അങ്ങനെ യുഡിഎഫ് സര്‍ക്കാര് തന്നെ പൊതുമാര്‍ക്കറ്റില് നിന്ന് വൈദ്യുതി വാങ്ങിയിട്ടുണ്ട്. ആ വൈദ്യുതിയാണ് നമ്മള് ഇപ്പോഴും ഉപയോഗിക്കുന്നത്. ഇവിടെ സംഭവിച്ചത്, സോളാര് എനര്‍ജി കോര്‍പ്പറേഷന്, അത് കേന്ദ്രസര്‍ക്കാരിന്റെ ഒരു പൊതുമേഖല സ്ഥാപനമാണ്. ആ സ്ഥാപനവുമായാണ് വൈദ്യുതി ബോര്‍ഡ് കരാര് ഒപ്പുവച്ചത്. ഇതിന്റെ എല്ലാ വിശദാംശങ്ങളും വൈദ്യുതി ബോര്‍ഡ് വ്യക്തമാക്കിയിട്ടുണ്ട്. അവരാണ് ബോര്‍ഡിന് വൈദ്യുതി നല്‍കുന്നത്. അവര് പല ആളുകളില് നിന്ന് ഇത് വാങ്ങുന്നുണ്ടാകും. അത് അവരുടെ കാര്യമാണ്. വൈദ്യുതി ബോര്‍ഡിന്റെ പ്രശ്‌നമല്ല. അദാനിയുമായി ഒരു കരാറും ഒപ്പുവച്ചിട്ടില്ലെന്ന് വൈദ്യുതി ബോര്‍ഡ് ചെയര്‍മാന് ഇന്നലെ തന്നെ വ്യക്തമാക്കിയിട്ടുള്ളതാണ്. വസ്തുത പുറത്തുവന്നിട്ടും, പച്ച നുണയെന്ന് കുറച്ച് മയത്തില് പറയാം. ഇതെല്ലാം ഒരു പ്രതിപക്ഷ നേതാവിന് ചേര്‍ന്നതാണോയെന്ന് അദ്ദേഹം ആലോചിക്കേണ്ടതാണ്.”


news | ഗുരുവായൂരിൽ വൻ സ്വർണമോഷണം; വീട്ടുകാർ സിനിമയ്ക്ക് പോയ തക്കം നോക്കി എത്തിയ കള്ളൻ കവർന്നത് ഒരു കോടി നാൽപ്പത് ലക്ഷം രൂപയുടെ സ്വർണം: വീടു കുത്തിത്തുറന്ന് 2.67 കിലോ സ്വർണവുമായി കടന്ന കള്ളനെ തേടി പൊലീസ് - MarunadanMalayalee.com\nഗുരുവായൂരിൽ വൻ സ്വർണമോഷണം; വീട്ടുകാർ സിനിമയ്ക്ക് പോയ തക്കം നോക്കി എത്തിയ കള്ളൻ കവർന്നത് ഒരു കോടി നാൽപ്പത് ലക്ഷം രൂപയുടെ സ്വർണം: വീടു കുത്തിത്തുറന്ന് 2.67 കിലോ സ്വർണവുമായി കടന്ന കള്ളനെ തേടി പൊലീസ്\nMay 14, 202205:33 AM IST Permalink\nഗുരുവായൂർ: ഗുരുവായൂർ ആനക്കോട്ടയ്ക്കു സമീപം വൻ സ്വർണമോഷണം. തമ്പുരാൻപടിയിലെ വീട്ടിൽ സൂക്ഷിച്ചിരുന്ന 2.67 കിലോ സ്വർണം മോഷണം പോയി. വീട്ടുകാർ സിനിമയ്ക്കു പോയ തക്കം നോക്കി വീട് കുത്തിത്തുറന്ന് അകത്ത് കയറിയ കള്ളൻ 2.67 കിലോ സ്വർണവും2ലക്ഷം രൂപയും കവർന്നു രക്ഷപ്പെടുക ആയിരുന്നു. ഒരു കോടി 40 ലക്ഷത്തോളം രൂപയുടെ സ്വർണം നഷ്ടപ്പെട്ടിട്ടുണ്ട്. തമ്പുരാൻപടി 'അശ്വതി' കുരഞ്ഞിയൂർ കെ.വി. ബാലന്റെ വീട്ടിൽ വ്യാഴം രാത്രി 7.30നാണ് കവർച്ച നടന്നത്.\nവീട്ടുകാർ ആരുമില്ലാതിരുന്ന തക്കം നോക്കി എത്തിയ കള്ളൻ സ്വർണവും പണവുമായി രക്ഷപ്പെടുക ആയിരുന്നു. മതിൽ ചാടിയെത്തിയ പ്രതിയുടെ സിസിടിവി ദൃശ്യം ലഭിച്ചിട്ടുണ്ട്. വീട്ടിലെ സ്വർണത്തെക്കുറിച്ച് അറിവുള്ള ആരോ ആണു മോഷണത്തിനു പിന്നിലെന്നു സംശയമുണ്ട്. ബാലനും ഭാര്യ രുഗ്മിണിയും പേരക്കുട്ടി അർജുനും ഡ്രൈവർ ബ്രിജുവും ഉച്ചയ്ക്ക് 2.30 ന് തൃശൂരിൽ 'സിബിഐ 5' സിനിമ കാണാൻ പോയിരുന്നു. വീട്ടിൽ തോട്ടത്തിൽ ജോലി ചെയ്തിരുന്നയാൾ അഞ്ച് മണിയോടെ ഗേറ്റ് പൂട്ടി പോകുകയും ചെയ്തു.\nസിനിമയ്ക്കു ശേഷം ഭക്ഷണം കഴിച്ച് അർജുനെ മുണ്ടൂരിൽ മകളുടെ വീട്ടിൽ ഇറക്കി ബാലനും കുടുംബവും രാത്രി 9.30ന് തിരിച്ചെത്തിയപ്പോഴാണ് മോഷണവിവരം അറിഞ്ഞത്. മുൻവശത്തെ വാതിൽ അകത്തുനിന്ന് കുറ്റി ഇട്ടതായി കണ്ടു. പിന്നിൽ ഒന്നാം നിലയിലെ വാതിൽ തുറക്കാനെത്തിയപ്പോൾ അതു കുത്തിപ്പൊളിച്ച നിലയിലായിരുന്നു. വാതിൽ കുത്തിത്തുറന്ന് അകത്തു കടന്ന മോഷ്ടാവ് താഴത്തെ നിലയിലെ കിടപ്പുമുറിയിലെ ഇരുമ്പ് അലമാര പൊളിച്ച് ഉള്ളിലെ പൂട്ടു തകർത്ത് ലോക്കറിൽ സൂക്ഷിച്ചിരുന്ന സ്വർണവും രൂപയും കവരുകയായിരുന്നു.\nഒരു കിലോയുടെ2സ്വർണ ബാറുകൾ, 116.64 ഗ്രാം വീതം തൂക്കമുള്ള3സ്വർണ ബിസ്‌കറ്റുകൾ, വള, മാല, നെക്ലസുകൾ, 40 പവന്റെ സ്വർണം എന്നിവയടക്കം 2.67 കിലോ സ്വർണമാണു കവർന്നത്. 40 വർഷത്തോളം ദുബായിൽ സ്വർണവ്യാപാരം നടത്തിയിരുന്ന ബാലന്റെ ആയുഷ്‌കാല സമ്പാദ്യമാണു നഷ്ടമായത്. വീട്ടിലെ മറ്റു മുറികളോ അലമാരകളോ തുറക്കാൻ ശ്രമിക്കാത്തതിനാൽ വീട്ടില്ലെ സ്വർണത്തെ കുറിച്ച് അറിവുള്ള ആരോ ആണ് മോഷണത്തിന് പിന്നിലെന്നാണ് പൊലീസിന്റെ ബലമായ സംശയം. മൂന്ന് സംഘങ്ങളായി തിരിഞ്ഞാണ് അന്വേഷണം.\nബാലഗോപാലിന്റെ ബജറ്റും കേളപ്പനെ കണാതെ പോകുമ്പോൾ\nഗുരുവായൂർ ക്ഷേത്ര നടപ്പന്തലിലെ ആചാരലംഘനത്തിൽ കേസ്


haritha,pride of india | Metrovaartha\nMetrovaarthaFeatureKidsപ്രൈഡ് ഒാഫ് ഇന്ത്യയായി ഹരിത\nSunday, Nov 20, 2016,15:55 IST By മെട്രൊവാര്‍ത്ത A A A\nപാട്ടുപാടി മലയാളികളുടെ മനം കവർന്ന ഹരീത ഹരീഷിന് മഹാരാഷ്‌ട്ര ജേർണലിസം ഫൗണ്ടേഷന്‍റെ ആദരം. പ്രഗത്ഭർക്കൊപ്പം സ്റ്റേജ് ഷോകളിൽ പാടിയായിരുന്നു ഹരിതയെന്ന കൊച്ചു മിടുക്കി സംഗീതാസ്വാദകരുടെ ശ്രദ്ധയിലേക്കെത്തിയത്.\nഇതിനോടകം നിരവധി സിനിമകളിൽ പാടിയ ഹരിത അഭിനയത്തിലും തന്‍റെ കഴിവ് പരീക്ഷിച്ചിട്ടുണ്ട്. മഹരാഷ്‌ട്ര ജേണലിസ്റ്റ് ഫൗണ്ടേഷന്‍റെ ദ പ്രൈഡ് ഒാഫ് ഇന്ത്യ ഭാസ്കർ അവാർഡാണ് ഹരിതയെ ഇപ്പോൾ തേടിയെത്തിയിരിക്കുന്നത്. അമീബ എന്ന ചിത്രത്തിലെ ചില്ലു ചില്ലു ചില്ലുകൾ തോറും ചാടി ചാടി ചാഞ്ചാടും എന്ന പട്ടാണ് ഹരിതയുടെ പാട്ടുകളിൽ ഏറ്റവും കൂടുതൽ ശ്രദ്ധേയമായത്. ഈ പാട്ട് പാടി അഭിനയിച്ചതും ഹരിതയായിരുന്നു. തമിഴ് സിനിമയിലും ഹരിത പാട്ടുകൾ പാടിയിട്ടുണ്ട്.\nഷാർജയിൽ ബിസിനസുകാരനായ ഹരീഷ് കുമാറിന്‍റേയും സ്മിതയുടേയും മകളാണ് ഹരിത. വിദേശത്തെ മലയാളം സ്റ്റേജ് ഷോകളിലെ സ്ഥിരം സാന്നിധ്യമായിരുന്നു ഹരിത. ഷാർജയിലെ ഒവർ ഒാൺ ഇംഗ്ലീഷ് സ്കൂളിലെ വിദ്യാർഥിനിയായിരുന്ന ഹരിത സംഗീക മത്സരങ്ങളിലും നിറഞ്ഞു നിന്നിരുന്നു. ക്ലാസിക്കൽ മ്യൂസിക്ക്, ലളിത ഗാനങ്ങൾ, സിനിമ പാട്ടുകൾ എന്നീ ഏത് വിഭാഗങ്ങളിലെ മത്സരങ്ങളായാലും ഹരിതയ്ക്ക് വെല്ലുവിളിയായിരുന്നില്ല. മലയാളികളുടെ പ്രിയപ്പെട്ട ജയചന്ദ്രനൊപ്പം യുഗ്മഗാനം പാടാൻ അവസരം ലഭിച്ചതാണ് ജീവിതത്തിലെ ഏറ്റവും വലിയ നേട്ടമായി ഹരിത കാണുന്നത്. ധനയാത്ര എന്ന സിനിമയിൽ ശ്വേതാ മേനോന്‍റെ ചെറുപ്പകാലം അവതരിപ്പിച്ചതും, ഈ സിനിമയിലെ ടൈറ്റിൽ സോങ് ആലപിച്ചതും ഹരിതയായിരുന്നു.\nസംഗീതത്തിന്‍റേയും കലയുടേയും ലോകത്തിന് പുറമെ നീന്തലിലും സ്കേറ്റിങ്ങിലും ഹരിത ഒരു കൈ നോക്കാനാണ് ഹരിതയുടെ താത്പര്യം. 2017 മെയ് 19ന് ഗോവയിലെ ദിനനാഥ് മങ്കേഷ്കർ കലാ അക്കാദമിയിൽ വച്ചായിരിക്കും ഹരിതയ്ക്ക് ദ പ്രൈഡ് ഒാഫ് ഇന്ത്യ ഭാസ്കർ അവാർഡ് സമ്മാനിക്കുക.\nTuesday, Mar 21 , 2017 ,10:39 IST\nകൂടുതൽ സൂക്ഷിക്കണം പരിചിതരായവരെ\nവിദ്യാർഥികൾക്ക് ഏകാഗ്രതക്ക് പ്രാണായാമം…\nഗെയിം അഡിക്ഷൻ : ലക്ഷണങ്ങളും പരിഹാരങ്ങളും\nസ്കൂളുകളില് ന്യൂട്രീഷ്യന് ക്ലബ്ബുകള്; അമ്മമാർക്കും പരിശീലനം


ബോധമില്ലാതെ റെയിൽവേ സ്റ്റേഷനിൽ വീണ അമ്മയെ രക്ഷിക്കാൻ രണ്ടുവയസ്സുകാരി ചെയ്തത് കണ്ടോ. ചില സമയങ്ങളിൽ ചെറിയ കുട്ടികളുടെ പ്രവർത്തികൾ നമ്മെത്തന്നെ അത്ഭുതപ്പെടുത്തും. അപകടങ്ങൾ എന്താണെന്ന് പോലും മനസ്സിലാകാത്ത പ്രായത്തിൽ രണ്ടു വയസ്സുള്ള ഒരു പെൺകുഞ്ഞ് അമ്മയുടെ ജീവൻ രക്ഷിക്കാൻ കാരണമായിരിക്കുകയാണ് ഇപ്പോൾ. ഉത്തർപ്രദേശിലെ മൊറാദാബാദിൽ റെയിൽവേ സ്റ്റേഷനിലാണ് സംഭവം നടന്നത്. ഭൂരഹിതരായ അമ്മയുടെ ജീവൻ രക്ഷിച്ച കുരുന്നിന് അഭിനന്ദനങ്ങൾ കൊണ്ട് മൂടുകയാണ് ഇപ്പോൾ സോഷ്യൽ ലോകം.\nഅമ്മ ഭൂതന കിടക്കുന്നത് ഒന്നും മനസ്സിലാകാതെ ആ രണ്ടുവയസ്സുകാരി ആദ്യം പേടിച്ച് കരഞ്ഞെങ്കിലും പെട്ടെന്ന് തന്നെ എഴുന്നേറ്റ് അവിടെയുണ്ടായിരുന്ന പോലീസ് ഉദ്യോഗസ്ഥയുടെ അരികിലെത്തി. എന്നിട്ട് അവരുടെ കൈപിടിച്ച് അമ്മയുടെ അരികിൽ എത്തിക്കുകയായിരുന്നു പിന്നീട് കുട്ടിയുടെ പുറകെ വന്ന പോലീസുദ്യോഗസ്ഥർ അമ്മയെ രക്ഷിക്കുകയായിരുന്നു. പിച്ചവെച്ചു നടക്കുന്ന ഈ കുഞ്ഞിൻറെ ദൃശ്യങ്ങൾ സോഷ്യൽ മീഡിയയിൽ വൈറലായി മാറിയിട്ടുണ്ട്.\nഅമ്മയ്ക്കരികിൽ മറ്റൊരു പിഞ്ചു കുഞ്ഞു കൂടി ഉണ്ടായിരുന്നു റെയിൽവേ പോലീസ് ഉടൻതന്നെ സ്ത്രീയ്ക്ക് പ്രാഥമിക ശുശ്രൂഷ നൽകി. ഉടനടി ജില്ലാ ആശുപത്രിയിൽ എത്തിച്ചതായി ആർപിഎഫ് ഉദ്യോഗസ്ഥരിൽ മനോജ് കുമാർ അറിയിച്ചു. ഇപ്പോൾ സോഷ്യൽ മീഡിയ ആ രണ്ടു വയസുകാരിക്ക് അഭിനന്ദനം കൊണ്ട് മൂടുകയാണ്.\nനൊന്തു പെറ്റ വയർ സംരക്ഷിക്കാൻ ഓരോ മക്കളും ബാധ്യസ്ഥരാണ് ആ കുഞ്ഞ് വളരെ ചെറുപ്പത്തിൽ തന്നെ ആ കുഞ്ഞേ കഴിവ് തെളിയിച്ചു എന്നും എല്ലാവരും ഇത് കണ്ടു പഠിക്കണം എന്നും ഇത്തരത്തിലുള്ള മക്കൾ നാളേക്ക് അത്യാവശ്യം എന്നും ഒത്തിരി ആളുകൾ കമൻറ് നൽകിയിരിക്കുന്നു. തുടർന്ന് അറിയാൻ വീഡിയോ മുഴുവനായി കാണുക.


കൊവിഡ് വ്യാപനം; കുവൈത്തില് നാളെ മുതല് കര്‍ശന നിയന്ത്രണം\n2021-03-06 04:46:23 pm IST\nകുവൈത്ത് സിറ്റി: കൊവിഡ് പ്രതിരോധ നടപടികളുടെ ഭാഗമായി കുവൈത്തില് നാളെ മുതല് 12 മണിക്കൂര് കര്‍ഫ്യു. കൊവിഡ് വ്യാപനത്തിന്റെ പശ്ചാത്തലത്തിലാണ് കര്‍ഫ്യു നടത്താന് മന്ത്രിസഭ ഉത്തരവിട്ടത്. കുവൈത്ത് പ്രധാനമന്ത്രി ഷെയ്ഖ് സബ ഖാലിദ് അല് ഹമദ് അല് സബയുടെ അധ്യക്ഷതയില് കഴിഞ്ഞ ദിവസം ചേര്‍ന്ന യോഗത്തിലാണ് തീരുമാനം.\nവൈകിട്ട് അഞ്ച് മുതല് രാവിലെ അഞ്ച് വരെയാണ് കര്‍ഫ്യു. അതേസമയം, കര്‍ഫ്യു സമയത്ത് മഗ്രിബ്, ഇശാ, സുബഹി നമസ്‌കാരത്തിന് പള്ളികളിലേക്ക് കാല്‍നടയായി പോകാന് മതകാര്യ മന്ത്രാലയം അധികൃതര് അനുമതി നല്‍കിയിട്ടുണ്ട്.\nസൂപ്പര് മാര്‍ക്കറ്റുകള്, കോ-ഓപ്പറേറ്റീവ് സ്റ്റോറുകള്, ഫാര്‍മസികള്, മെഡിക്കല് സ്റ്റോറുകള് എന്നിവിടങ്ങളില് ഡെലിവറി സര്‍വീസ് അനുവദിക്കും. എസികള്, എലിവേറ്ററുകള് എന്നിവയുടെ അറ്റകുറ്റപ്പണികള് അനുവദിക്കുന്നതായിരിക്കും.\nറസ്റ്ററന്റുകള്, കഫേകള് എന്നിവിടങ്ങളില് ആളുകള്‍ക്ക് പ്രവേശനമില്ല. കാറില് ഇരുന്ന് ഓര്‍ഡര് ചെയ്യാം. ഡെലിവറി സേവനവും ആകാം. ടാക്‌സികളില് യാത്രക്കാരായി രണ്ട് പേര് മാത്രം. പൊതുഇടങ്ങളിലെ ഇരിപ്പിട സംവിധാനങ്ങള് അടച്ചിടണം. പാര്‍ക്കുകള് തുറക്കരുത്.\nനാളെ മുതല് ബാങ്കുകളുടെ പ്രവര്‍ത്തനം ഉച്ചയ്ക്ക് രണ്ട് വരെയായിരിക്കുമെന്ന് കുവൈത്ത് ബാങ്ക്‌സ് അസോസിയേഷനും അറിയിച്ചു. വാണിജ്യ, വ്യവസായ മേഖലയിലെ ബാങ്കുകളില് സായാഹ്ന പ്രവര്‍ത്തനം ഉണ്ടായിരിക്കില്ല. മന്ത്രിസഭാ തീരുമാനം പരിഗണിച്ച് ബാങ്കിലെത്തുന്ന ജീവനക്കാരുടെ എണ്ണം പകുതിയാക്കുമെന്നും അസോസിയേഷന് നിര്‍ദേശിച്ചു.\nഅതേസമയം, അടച്ചിട്ടിരുന്ന സലൂണുകള്, ജിമ്മുകള്, ആരോഗ്യ ക്ലബ്ബുകള്, മറ്റ് വാണിജ്യ പ്രവര്‍ത്തനങ്ങള് എന്നിവ ഞായറാഴ്ച മുതല് വീണ്ടും തുറക്കാന് അനുവദിക്കുന്ന തീരുമാനത്തിനും മന്ത്രിസഭ അംഗീകാരം നല്‍കി. വൈകുന്നേരം കര്‍ഫ്യു ആരംഭിക്കുമ്പോള് അവ അടച്ചിരിക്കും.\nകൊവിഡ് മുന്‍കരുതലുകള് പാലിക്കാന് എല്ലാവരോടും മന്ത്രിസഭ അഭ്യര്‍ഥിച്ചു. കൂട്ടംകൂടുന്നത് ഒഴിവാക്കുന്നത് ഉള്‍പ്പെടെ നിര്‍ദേശങ്ങള് കൃത്യമായി പാലിക്കണം. രോഗപ്രതിരോധത്തിനായി ആരോഗ്യമന്ത്രാലയം നടത്തുന്ന പ്രവര്‍ത്തനങ്ങളെ മന്ത്രിസഭ പ്രശംസിച്ചു.\ncovid19 kuwait curfew


ജോഷിയുടെ പാപ്പന്റെ ആദ്യ ഷോട്ടില് കനിഹയും ഗോകുല് സുരേഷ്‌ഗോപിയും. എബ്രഹാം മാത്യു മാത്തനായി സുരേഷ്‌ഗോപി - Joshy's; Pappan Begins - Canchannels\nജോഷിയുടെ പാപ്പന്റെ ആദ്യ ഷോട്ടില് കനിഹയും ഗോകുല് സുരേഷ്‌ഗോപിയും. എബ്രഹാം മാത്യു മാത്തനായി സുരേഷ്‌ഗോപി\nജോഷി സംവിധാനം ചെയ്യുന്ന പാപ്പന് തുടക്കമായി. കാഞ്ഞിരപ്പള്ളി സെന്റ്് ഡൊമനിക്‌സ് കത്തീഡ്രല് പള്ളിയില്‍വച്ച് നടന്ന ലളിതമായ ചടങ്ങില് കാഞ്ഞിരപ്പള്ളി അതിരൂപതാ വികാരി ജനറല് ഫാദര് ബോബി അലക്‌സ് മണ്ണംപ്ലാക്കല് സ്വിച്ച് ഓണ് കര്‍മ്മം നിര്‍വ്വഹിച്ചു. നിര്‍മ്മാതാക്കളില് ഒരാളായ ഷെറീഫ് മുഹമ്മദ് ഫസ്റ്റ് ക്ലാപ്പ് നല്‍കി. പ്രശസ്ത നടി കനിഹയും ഗോകുല് സുരേഷ്‌ഗോപിയുമാണ് ആദ്യ ഷോട്ടില് അഭിനയിച്ചത്. തൊട്ടടുത്ത ഷോട്ടില് സുരേഷ്‌ഗോപിയും പങ്കെടുത്തു. എബ്രഹാം മാത്യു മാത്തന് എന്ന കഥപാത്രത്തെയാണ് സുരേഷ്‌ഗോപി അവതരിപ്പിക്കുന്നത്.\nമലയാളത്തിന്റെ മാസ്റ്റര് ക്രാഫ്റ്റ് മാന് പൊറിഞ്ഞു മറിയം ജോസിനുശേഷം സംവിധാനം ചെയ്യുന്ന ചിത്രമാണ് പാപ്പന്. ഡേവിഡ് കാച്ചപ്പിള്ളിയാണ് നിര്‍മ്മാതാവ്.\nനീതാപിള്ള, സണ്ണിവെയ്ന്, വിജയരാഘവന്, നൈല ഉഷ, ആശാശരത്, സ്വാസിക, ജനാര്‍ദ്ദനന്, ഷമ്മി തിലകന്, ബിനു പപ്പു, വിനീത് തട്ടില് എ്‌നിവര്‍ക്കൊപ്പം നിരവധി പുതുമുഖങ്ങളും അഭിനയിക്കുന്നു.\nആര്.ജെ. ഷാനാണ് തിരക്കഥാകൃത്ത്. അജയ് ഡേവിഡ് കാച്ചാപ്പിള്ളി ഛായാഗ്രഹണം നിര്‍വ്വഹിക്കുന്ന ചിത്രത്തിന്റെ എഡിറ്റര് ശ്യാം ശശിധരനാണ്. സംവിധായകന് ജോഷിയുടെ മകന് കൂടിയായ അഭിലാഷ് ജോഷിയാണ് ക്രിയേറ്റീവ് കോണ്‍ട്രിബ്യൂട്ടര്. പ്രൊഡക്ഷന് കണ്‍ട്രോളര് മുരുകന്. ചീഫ് അസോസിയേറ്റ് ഡയറക്ടര് സിബി ജോസ് ചാലിശ്ശേരി. കലാസംവിധാനം നിമേഷ് താനൂര്, മേക്കപ്പ് റോണക്‌സ് സേവ്യര്, കോസ്റ്റിയൂം പ്രവീണ് വര്‍മ്മ. വാര്‍ത്താപ്രചരണം വാഴൂര് ജോസ്.\nTags: Cinemamovie Pappan


അയ്യപ്പനെ സര്‍വ്വാഭരണ വിഭൂഷിതനാക്കാന് തങ്കഅങ്കി ഘോഷയാത്ര\nശബരിമല: ശബരിമല ധര്‍മ്മശാസ്താവിന് മണ്ഡലപൂജയ്ക്ക് ചാര്‍ത്താനുള്ള തിരുവാഭരണങ്ങളുമായി തങ്കഅങ്കി ഘോഷയാത്രയ്ക്ക് ആറന്മുള ശ്രീ പാര്‍ത്ഥസാരഥീക്ഷേത്രത്തില് തുടക്കമായി. തിരുസന്നിധാനത്തിന്റെ സ്വര്‍ണ്ണാഭമായൊരു കൊച്ചു പകര്‍പ്പാണ് രഥത്തില് ഒരുക്കുന്നത്. അതൊന്നു കണ്ടുതൊഴാന്, സായൂജ്യമടയാന് 100 കിലോമീറ്റര് നീളുന്ന യാത്രാവഴിയില് ആയിരങ്ങളാണ് കൂപ്പുകൈകളോടെ അണിനിരക്കുക. വിശ്രമസങ്കേതങ്ങളാകുന്ന ക്ഷേത്രങ്ങളിലുമുണ്ടാകും ഭക്തരുടെ തിരക്ക്. തിരുമുഖവും കൈത്തളയും മറ്റനേകം ആഭരണച്ചാര്‍ത്തുകളുമായി രഥത്തിലേറി കലിയുഗവരദനെത്തുമ്പോള് പതിനെട്ടുപടിയേറി ഭഗവാനെത്തൊഴുന്ന അതേ നിര്‍വൃതിയാണ് ഭക്തര്‍ക്ക്. കുരുത്തോലത്തോരണങ്ങളും നിറദീപങ്ങളുമായി അയ്യപ്പനെ സ്വീകരിക്കുന്ന വഴിയിലെങ്ങും ഭക്തരുടെ സാന്നിധ്യവും അതിശയക്കാഴ്ചയാണ്. സന്നിധാനത്തെത്തി അയ്യപ്പനെ തൊഴാന് അവസരമില്ലാതെ പോകുന്ന സ്ത്രീള്‍ക്ക് ഇതൊരു അപൂര്‍വ്വ ഭാഗ്യവുമാണ്. മണ്ഡലകാലത്തിന്റെ പരിസമാപ്തിയില് സര്‍വാലങ്കാരങ്ങളോടെ അയ്യപ്പനെ ഒരുക്കാന് പാര്‍ത്ഥസാരഥിയുടെ നടയില്‍നിന്നു തുടങ്ങുന്ന യാത്ര നാലു രാപ്പകലുകള് നീളും.\nനാലുനാള് നീളുന്ന യാത്ര ഭക്തര്‍ക്കു ദര്‍ശനം നല്‍കാനായി വിവിധ ക്ഷേത്രങ്ങളില് തങ്ങിയ ശേഷം ശനിയാഴ്ച ഉച്ചതിരിഞ്ഞ് സന്നിധാനത്തെത്തും. പതിനെട്ടാം പടിക്കു സമീപമെത്തുമ്പോള് യാത്രയ്ക്കു തിരുവിതാംകൂര് ദേവസ്വം അധികൃതര് ഭക്തിനിര്‍ഭരമായ സ്വീകരണം നല്‍കും. കമനീയമായി അലങ്കരിച്ച രഥത്തില് അയ്യപ്പനെ എഴുന്നള്ളിച്ചുകൊണ്ടുള്ള രാജകീയയാത്രയ്ക്ക് ഓമല്ലൂര് രക്തകണ്ഠസ്വാമി ക്ഷേത്രത്തിലാണ് ആദ്യ സ്വീകരണം. കോന്നി മുരാരി മംഗലം ക്ഷേത്രം, പെരുനാട് അയ്യപ്പക്ഷേത്രം എന്നിവിടങ്ങളില് തങ്ങിയ ശേഷം ശനിയാഴ്ച ഉച്ചയ്ക്ക് ഒരുമണിയോടെ ഘോഷയാത്ര പമ്പയിലെത്തും. പമ്പയില് സ്വീകരണത്തിനുശേഷം പമ്പാ ഗണപതി ക്ഷേത്രത്തില് വിശ്രമിച്ച് ഉച്ചതിരിഞ്ഞ് പുറപ്പെടുന്ന യാത്ര വൈകീട്ട് അഞ്ചിന് ശരം കുത്തിയിലും വൈകാതെ പതിനെട്ടാം പടിയിലുമെത്തും. തുടര്‍ന്നുള്ള സ്വീകരണങ്ങള്‍ക്കു ശേഷം തന്ത്രി മഹേഷ് മോഹനരും മേല്‍ശാന്തി എസ്.ഇ.ശങ്കരന് നമ്പൂതിരിയും ചേര്‍ന്ന് തങ്കഅങ്കി ശ്രീകോവിലിലേക്ക് ആനയിക്കും. വൈകീട്ട് ദീപാരധയ്ക്ക് തങ്കഅങ്കി വിഗ്രഹത്തില് ചാര്‍ത്തും. ഞായറാഴ്ച ഉച്ചയ്ക്കാണ് മണ്ഡല പൂജ. മണ്ഡലപൂജയ്ക്കും തിരുവാഭരണങ്ങള് ചാര്‍ത്തിയ അയ്യപ്പവിഗ്രഹം തൊഴാന് ഭക്തര്‍ക്ക് സൗഭാഗ്യം ലഭിക്കും.\nതിരുവിതാംകൂര് മഹാരാജാവ് ശീ ചിത്തിര തിരുനാള് 1973ല് അയ്യപ്പന് സമര്‍പ്പിച്ചതാണ് 451 പവന് വരുന്ന തങ്കഅങ്കി. അതില് പിന്നീട് എല്ലാവര്‍ഷവും ആറന്മുള പാര്‍ത്ഥസാരഥിക്ഷേത്രത്തില് നിന്ന് തങ്കഅങ്കി ഘോഷയാത്രയായി മണ്ഡലപൂജയ്ക്ക് ഒരു ദിവസം മുമ്പെ ശബരിമല സന്നിധിയിലെത്തുന്നതു പതിവായി.


സിംബാബ്‌വെയ്ക്ക് ഇനിമുതല് പുതിയ നായകന്; എമേഴ്‌സണ് എംനാന്‍ഗാഗ്‌വെ ഇന്ന് അധികാരമേല്‍ക്കും | Reporter Live\nBy Web Desk\tNovember 24, 2017 9:19 am A+ A-\nഹരാരെ: ദിവസങ്ങള് നീണ്ട അനിശ്ചിതത്വങ്ങള്‍ക്ക് വിരാമമായതോടെ സിംബാബ്‌വെയില് പുതിയ പ്രസിഡന്റ് ഇന്ന് അധികാരമേല്‍ക്കും. മുഗാബെ പുറത്താക്കിയ മുന് വൈസ് പ്രസിഡന്റ് എമേഴ്‌സണ് എംനാന്‍ഗാഗ്‌വെ ഇടക്കാല പ്രസിഡന്റായി ഇന്ന് സത്യപ്രതിജ്ഞ ചെയ്യും. 37 വര്‍ഷം നീണ്ട റോബര്‍ട്ട് മുഗാബെ ഭരണത്തിനാണ് ഇതോടെ അന്ത്യമാകുന്നത്. രണ്ടാഴ്ച മുന്‍പ് മുഗാബെ പുറത്താക്കിയതിനെ തുടര്‍ന്ന് ദക്ഷിണാഫ്രിക്കയില് അഭയം പ്രാപിച്ചിരുന്ന എമേഴ്‌സണ് കഴിഞ്ഞ ദിവസമാണ് രാജ്യത്ത് തിരിച്ചെത്തിയത്.\nഅതേസമയം, രാജിവെച്ച റോബര്‍ട്ട് മുഗാബെയ്‌ക്കെതിരായ ഇംപീച്ച്‌മെന്റ് നടപടികള് സൈന്യം ഉപേക്ഷിച്ചു. മുഗാബെയും ഭാര്യ ഗ്രെയ്‌സും നിയമനടപടികള് നേരിടേണ്ടതില്ലെന്ന് സൈന്യം വ്യക്തമാക്കി. ഇരുവര്‍ക്കും രാജ്യത്ത് തുടരാനും സൈന്യം അനുമതി നല്‍കിയിട്ടുണ്ട്. നിയമനടപടികളില് നിന്ന് സംരക്ഷണവും ജീവന് സുരക്ഷയും വേണമെന്ന മുഗാബെയുടെ ആവശ്യം പരിഗണിച്ചാണ് നടപടി. അഴിമതി കേസുകളില് ഉള്‍പ്പെടെ വിചാരണ ഒഴിവാക്കാമെന്ന് ധാരണയില് എത്തിയതിനെ തുടര്‍ന്നാണ് കഴിഞ്ഞ ദിവസം മുഗാബെ രാജിവെച്ചത്.\n2018 ഫെബ്രുവരിയിലാണ് സിംബാബ്‌വെയില് തെരഞ്ഞെടുപ്പ് നടക്കുന്നത്. അതുവരെ എമേഴ്‌സണ് ഇടക്കാല പ്രസിഡന്റായി തുടരുമെന്ന് ഭരണകക്ഷിയായ സാനു പിഎ് വക്താവ് പറഞ്ഞു. രാജ്യത്ത് തിരിച്ചെത്തിയ എമേഴ്‌സണ് ഉജ്ജ്വല വരവേല്‍പ്പാണ് ലഭിച്ചത്. രാജ്യം പുനര്‍നിര്‍മ്മിക്കുന്നതിന് ഒരുമിക്കാന് അദ്ദേഹം ആഹ്വാനം ചെയ്തു. തന്റെ സുരക്ഷ ഉറപ്പാക്കിയാല് മാത്രമേ രാജ്യത്തേക്ക് തിരിച്ചെത്തൂവെന്ന് അദ്ദേഹം നേരത്തെ വ്യക്തമാക്കിയിരുന്നു.\nനവംബര് 15 നാണ് പട്ടാളം മുഗാബെയെ പുറത്താക്കി രാജ്യത്തിന്റെ ഭരണം പിടിച്ചെടുത്തത്. രാജിവെക്കാന് കൂട്ടാക്കാതിരുന്ന മുഗാബെ ഏറെ സമ്മര്‍ദ്ദങ്ങള്‍ക്കൊടുവില് നവംബര് 21 നാണ് രാജിവെച്ചത്. തുടര്‍ന്ന് അദ്ദേഹത്തെ പുറത്താക്കി എംനാന്‍ഗാഗ്‌വെയെ പാര്‍ട്ടി നേതാവായി തെരഞ്ഞെടുത്തിരുന്നു. ഇംപീച്ച്‌മെന്റ് നടപടി പുരോഗമിക്കുന്നതിനിടെയാണ് മുഗാബെ രാജിവെച്ചത്. മുഗാബെയുടെ ഭാര്യ ഗ്രെയ്‌സിനെയും പാര്‍ട്ടിയില് നിന്ന് പുറത്താക്കിയിട്ടുണ്ട്.\nNov 24, 2017 9:19 am


കോട്ടയം ജില്ലയില് ഇന്ന് 900 പേര്‍ക്ക് കൊവിഡ്; ടെസ്റ്റ് പോസിറ്റിവിറ്റി 13.18 ശതമാനം\nFri May 27 2022 21:11:34 GMT+0530 (India Standard Time)\nBY NSH14 Aug 2021 1:46 PM GMT\nNSH14 Aug 2021 1:46 PM GMT\nകോട്ടയം: ജില്ലയില് 900 പേര്‍ക്കുകൂടി കൊവിഡ് സ്ഥിരീകരിച്ചു. 898 പേര്‍ക്കും സമ്പര്‍ക്കം മുഖേനയാണ് വൈറസ് ബാധിച്ചത്. സംസ്ഥാനത്തിനു പുറത്തുനിന്നെത്തിയ രണ്ടുപേര് രോഗബാധിതരായി. പുതുതായി 6824 പരിശോധനാഫലങ്ങളാണ് ലഭിച്ചത്. ടെസ്റ്റ് പോസിറ്റിവിറ്റി 13.18 ശതമാനമാണ്.\nരോഗം ബാധിച്ചവരില് 384 പുരുഷന്‍മാരും 396 സ്ത്രീകളും 120 കുട്ടികളും ഉള്‍പ്പെടുന്നു. 60 വയസിനു മുകളിലുള്ള 165 പേര്‍ക്ക് കൊവിഡ് സ്ഥിരീകരിച്ചിട്ടുണ്ട്. 753 പേര് രോഗമുക്തരായി. 7,816 പേരാണ് നിലവില് ചികില്‍സയിലുള്ളത്. ഇതുവരെ ആകെ 2,35,308 പേര് കൊവിഡ് ബാധിതരായി. 2,25,519 പേര് രോഗമുക്തി നേടി. ജില്ലയില് ആകെ 42,679 പേര് ക്വാറന്റൈനില് കഴിയുന്നുണ്ട്.\nപനച്ചിക്കാട്, ചങ്ങനാശേരി, മാടപ്പള്ളി 24\nഈരാറ്റുപേട്ട, രാമപുരം 17\nപാലാ, അയര്‍ക്കുന്നം, മാഞ്ഞൂര്, ആര്‍പ്പൂക്കര 15\nവാഴൂര്, കരൂര്, കറുകച്ചാല്, മുത്തോലി 14\nതിടനാട്, കൂട്ടിക്കല്, വാഴപ്പള്ളി, കുറിച്ചി 11\nനെടുംകുന്നം, പായിപ്പാട്, പുതുപ്പള്ളി, മീനച്ചില്, മണര്‍കാട്, കങ്ങഴ, മരങ്ങാട്ടുപിള്ളി 10\nതലയാഴം, വൈക്കം, കിടങ്ങൂര് 9\nവെള്ളൂര്, ഉഴവൂര്, കൂരോപ്പട, വാകത്താനം, ഭരണങ്ങാനം, മീനടം 8\nഎരുമേലി, വെച്ചൂര്, അയ്മനം, കല്ലറ7\nകടനാട്, പാമ്പാടി, മണിമല, തലപ്പലം, മുളക്കുളം, തിരുവാര്‍പ്പ് 6\nപൂഞ്ഞാര് തെക്കേക്കര, കുറവിലങ്ങാട്, ചെമ്പ്, അതിരമ്പുഴ, കാണക്കാരി 5\nഞീഴൂര്, പൂഞ്ഞാര്, തലയോലപ്പറമ്പ്, കൊഴുവനാല് 4\nമേലുകാവ്, വിജയപുരം, പള്ളിക്കത്തോട്, മറവന്തുരുത്ത് 3\nകോരുത്തോട്, കുമരകം, നീണ്ടൂര്, വെള്ളാവൂര് 2


ഇന്റര്‍വ്യൂ ഒക്കെ മടുത്തു, വീട്ടിൽ ഒക്കെ ആകെ പ്രശ്‌നം; കുടുംബത്തിൽ പലർക്കും പേടിയുണ്ട്, ധ്യാൻ ശ്രീനിവാസൻ\n21 June, 2022, 5:23 am by News Desk 6\nമലയാളികൾക്ക് ഏറെ പ്രിയങ്കരനായ നടനാണ് ധ്യാൻ ശ്രീനിവാസൻ. കുട്ടിക്കാലത്തെ തമാശകളും അനുഭവങ്ങളുമെല്ലാം ഒരു മടിയും കൂടാതെ തുറന്നു പറഞ്ഞു തന്നെയാണ് ധ്യാൻ ഒരു വിഭാഗം പ്രേക്ഷകരെ കയ്യിലെടുത്തത്. സിനിമകളുടെ പ്രമോഷന്റെ ഭാഗമായി ധ്യാൻ ശ്രീനിവാസൻ നൽകുന്ന ഇന്റർവ്യൂകളിൽ തന്നെയാണ് നടൻ ഇക്കാര്യങ്ങളെല്ലാം തുറന്നു പറയാറുള്ളത്.\nഇനിമുതൽ ഇന്റർവ്യൂ നൽകുന്നതിൽ നിയന്ത്രണം ഏർപ്പെടുത്തുകയാണ് താനെന്നാണ് ധ്യാൻ ഇപ്പോൾ അറിയിക്കുന്നത്. ‘അച്ഛൻ ചികിൽസയൊക്കെ കഴിഞ്ഞ് ആശുപത്രിയിൽ നിന്ന് വീട്ടിലെത്തിയിട്ടുണ്ട്. ഇനി നല്ല കുട്ടിയായി കുറച്ചു ദിവസം വീട്ടിൽ അടങ്ങിയിരിക്കാമെന്ന് കരുതി’. ധ്യാൻ പറയുന്നു.\nധ്യാൻ തിരക്കഥയെഴുതുന്ന പ്രകാശൻ പറക്കട്ടെ എന്ന ചിത്രത്തിന്റെ പ്രൊമോഷനുമായി ഫേസ്‍ബുക്കിൽ ലൈവ് എത്തിയതിനിടെയാണ് ഇന്റർവ്യൂ നൽകുന്നതിനെ കുറിച്ച് പ്രതികരിച്ചത്.\n”ഇന്റര്‍വ്യൂ ഒക്കെ മടുത്തു. നിര്‍ത്താന് പോവാ. സിനിമ പ്രമോട്ട് ചെയ്യാന് വരുമ്പോള് ഓരോ പഴയ കഥകളൊക്കെ പറയുന്നതാ. അപ്പോള് കുറച്ച് പേര്‍ക്ക് ഇന്റര്‍വ്യൂ ഇഷ്ടപ്പെട്ടു എന്ന് പറയും. ഇനി അച്ഛൻ വരുന്നതോടെ നാളെ മുതൽ എനിക്ക് ലോ പ്രൊഫൈൽ ജീവ്തമായിരിക്കും. കുടുംബത്തിൽ പലർക്കും പേടിയുണ്ട്. ഞാൻ ഓരോന്ന് വിളിച്ചു പറഞ്ഞ് നാറ്റിക്കുമോ എന്ന്. ഇത്രേം നാൾ പറഞ്ഞതൊക്കെ അച്ഛനും ചേട്ടനുമായുള്ള കാര്യങ്ങളൊക്കെയാണ്. ഇനി മാമനും മാമിയും പിള്ളേരുമൊക്കെയുണ്ട്. അവർക്കൊക്കെ പേടിയുണ്ട്.ഇപ്പൊ തന്നെ ഞാൻ ഫാമിലി വാട്സപ് ഗ്രൂപ്പിന് പുറത്താണ്. കുറച്ച് ദിവസം കഴിഞ്ഞു ആഡ് ചെയ്തോളും” ധ്യാൻ പറഞ്ഞു.\nമീ ടൂ മൂവ്മെന്റിനെതിരായ ധ്യാന് ശ്രീനിവാസന്റെ പ്രസ്താവനയിലും രൂക്ഷമായ വിമർശനങ്ങൾ ഉയർന്നിരുന്നു. തന്റെ പുതിയ ചിത്രമായ ‘ഉടൽ’ പ്രൊമോഷന്റെ ഭാഗമായി ഫിലിമി ബീറ്റിന് നൽകിയ അഭിമുഖത്തിനിടെയാണ് ധ്യാനിന്റെ വിവാദ പരാമർശം. വിവാദമായതോടെ സംഭവത്തിൽ ധ്യാൻ ക്ഷമ ചോദിക്കുകയും ചെയ്തിരുന്നു.\n‘പണ്ടൊക്കെ മീ ടൂ ഉണ്ടായിരുന്നേല് ഞാന് പെട്ടു, ഇപ്പോള് പുറത്തിറങ്ങില്ലായിരുന്നു. മീ ടൂ ഇപ്പോഴല്ലേ വരുന്നത്. എന്റെ മീ ടൂ ഒക്കെ പത്ത് പന്ത്രണ്ട് വര്‍ഷം മുമ്പേയാണ്. അല്ലെങ്കില് ഒരു 15 വര്‍ഷം എന്നെ കാണാന് പറ്റില്ലായിരുന്നു. ഇപ്പോഴല്ലേ ട്രെന്‍ഡ് വന്നത്,’ എന്നാണ് മീ ടു മൂവ്മെന്റിനെ കുറിച്ചുള്ള ചോദ്യത്തിന് ധ്യാൻ ഉത്തരം നൽകിയത്.


captain amarinder singh captain amarinder singh ബിജെപിയിലേക്കില്ലെന്ന് അമരീന്ദര്\nകോണ്‍ഗ്രസ് വിടുമെന്ന് വ്യക്തമാക്കി പഞ്ചാബ് മുന് മുഖ്യമന്ത്രി അമരീന്ദര് സിംഗ്. അപമാനം സഹിച്ച് കോണ്‍ഗ്രസില് തുടരില്ലെന്ന് നിലപാടറിയിച്ച ക്യാപ്റ്റന് അമരീന്ദര് സിംഗ് ബിജെപിയിലേക്ക് പോകില്ലെന്നും അറിയിച്ചു. captain amarinder singh\n‘ഇത്രയും കാലം കോണ്‍ഗ്രസിനൊപ്പമായിരുന്നു ഞാന്. ഇനിയും അപമാനം സഹിച്ച് ഇവിടെ തുടരാനാകില്ല. കേന്ദ്ര ആഭ്യന്തര മന്ത്രി അമിത് ഷായുമായി നടത്തിയ കൂടിക്കാഴ്ചയ്ക്ക് ശേഷമാണ് അമരീന്ദര് സിംഗിന്റെ പ്രതികരണം. അതിനിടെ മുതിര്‍ന്ന കോണ്‍ഗ്രസ് നേതാക്കളായ അംബിക സോണിയും കമല്‍നാഥും അമരീന്ദര് സിംഗിനെ അനുനയിപ്പിക്കാന് ശ്രമം നടക്കുന്നുണ്ടെന്നാണ് റിപ്പോര്‍ട്ടുകള്. എന്നാല് ചൊവ്വാഴ്ച മുതല് ഡല്‍ഹിയില് തുടരുന്ന ക്യാപ്റ്റന് സോണിയാ ഗാന്ധിയുമായി കൂടിക്കാഴ്ച നടത്താന് ശ്രമിച്ചില്ല.\nദേശീയ സുരക്ഷാ ഉപദേഷ്ടാവ് അജിത് ഡോവലുമായി ഇന്ന് രാവിലെ അമരീന്ദര് സിംഗ് കൂടിക്കാഴ്ച നടത്തിയിരുന്നു. പഞ്ചാബ് കോണ്‍ഗ്രസിലെ പൊട്ടിത്തെറികള്‍ക്കിടയിലും അതിര്‍ത്തി സുരക്ഷ സംബന്ധിച്ച വിവരങ്ങള് ചര്‍ച്ചയില് ഉള്‍പ്പെട്ടെന്നാണ് റിപ്പോര്‍ട്ടുകള്. സംസ്ഥാനത്ത് തെരഞ്ഞെടുപ്പിന് നാലുമാസം അവശേഷിക്കെയാണ് ഈ മാസം 18ന് ക്യാപ്റ്റന് അമരീന്ദര് സിംഗ് രാജിവച്ചത്.\nRead Also : പഞ്ചാബില് മഞ്ഞുരുക്കം?; സിദ്ദു പിസിസി അധ്യക്ഷ സ്ഥാനത്തേക്ക് തിരിച്ചെത്തുമെന്ന് സൂചന\nകോണ്‍ഗ്രസ് സംസ്ഥാന അധ്യക്ഷനുമായുള്ള ഭിന്നത രൂക്ഷമായ സാഹചര്യത്തിലായിരുന്നു രാജി പ്രഖ്യാപനം. അമരീന്ദറിനെ മാറ്റണമെന്നാവശ്യപ്പെട്ട് 40 എംഎല്‍എമാരും ഹൈക്കമാന്‍ഡിന് കത്ത് നല്‍കിയിരുന്നു. പാര്‍ട്ടി സംസ്ഥാന അധ്യക്ഷന് സിദ്ദുവും മുഖ്യമന്ത്രി അമരീന്ദറുമായുള്ള അധികാര തര്‍ക്കം ശക്തമായതിനിടെയാണ് രാജി. 30ലേറെ എംഎല്‍എമാര് ആംആദ്മി പാര്‍ട്ടിയില് ചേരുമെന്ന് ഭീഷണി മുഴക്കിയതോടെ ഹൈക്കമാന്‍ഡും ക്യാപ്റ്റനെ കൈവിട്ടു. പാര്‍ട്ടി തീരുമാനം സോണിയാ ഗാന്ധി അമരീന്ദര് സിംഗിനെ നേരിട്ട് അറിയിച്ചതോടെ രാജ്ഭവനിലെത്തി ഗവര്‍ണര്‍ക്ക് കത്ത് കൈമാറുകയായിരുന്നു. രാജിക്കത്ത് നല്‍കുമ്പോഴും താന് അപമാനിതനായാണ് പടിയിറങ്ങുന്നതെന്നായിരുന്നു ക്യാപ്റ്റന്റെ പ്രതികരണം.\nStory Highlights: captain amarinder singh\nRead more on: Amarinder Singh | panjab congress


നീന്തി മുന്നേറുന്ന മലക്കുകള് | islamonlive.in\nوَالسَّابِحَاتِ سَبْحًا എന്നതിലെ നീന്തികൊണ്ടിരിക്കുന്നവ കൊണ്ടുദ്ദേശ്യം റൂഹ് പിടിക്കുന്ന മലക്കുകളാണെന്നും അതല്ല മുഴുവന് മലക്കുകളുമാണ് അതുകൊണ്ടുദ്ദേശ്യം എന്ന് അഭിപ്രായപ്പെട്ടവരുമുണ്ട്. ഒന്നാമത്തെ വീക്ഷണത്തെ കുറിച്ച് ഇബ്‌നു അബ്ബാസ്(റ)ല് നിന്ന് റിപോര്‍ട്ട് ചെയ്യപ്പെട്ട് വന്നിരിക്കുന്നു: വളരെ നൈര്‍മല്യത്തോടെയാണ് മലക്കുകള് വിശ്വാസികളുടെ റൂഹിനെ ഊരിയെടുക്കുക. وَالنَّاشِطَاتِ نَشْطًا എന്നതിന്റെ ഉദ്ദേശ്യവും അത് തന്നെയാണ്. റൂഹിനെ പിടിച്ച ശേഷം അല്‍പം വിശ്രമം നല്‍കി വെള്ളത്തില് നീന്തുന്നയാളെ പോലെ നൈര്‍മല്യത്തോടെയും അവതാനതയോടെയും അതിനെ പുറത്തെടുക്കും. വേദനയോ കാഠിന്യമോ അവരെ അറിയിക്കാതിരിക്കാനാണ് ഇത്രയധികം നൈര്‍മല്യത്തോടെ ഇത് ചെയ്യുന്നത്. എന്നാല് മുഴുവന് മലക്കുകളുമാണ് അതുകൊണ്ടുദ്ദേശിക്കപ്പെടുന്നതെന്ന് അഭിപ്രായപ്പെടുന്നവര് പറയുന്നു: മലക്കുള് വളരെ വേഗത്തിലാണ് ആകാശത്ത് നിന്നും ഇറങ്ങുന്നത്. അവരുടെ ആ ഇറക്കത്തെയാണ് നീന്തലിനോട് ഉപമിച്ചിരിക്കുന്നത്. നല്ല കുതിരയെ കുറിക്കുന്നതിന് അറബികള് ‘അത് സാബിഹ് (നീന്തുന്നത്) ആണെന്ന് പറയാറുണ്ട്.\nفَالسَّابِقَاتِ سَبْقًا എന്നതിന്റെ ഉദ്ദേശ്യം റൂഹുമായി കുതിക്കുന്ന മലക്കുകളാണെന്ന് വിശദീകരിച്ചവരുണ്ട്. നിഷേധികളുടെ ആത്മാക്കളെ കൊണ്ടത് നരകത്തിലേക്കും വിശ്വാസികളുടെ ആത്മാവുമായി സ്വര്‍ഗത്തിലേക്കും അവ കുതിക്കുന്നു. മുഴുവന് മലക്കുകളുമാണ് അതുകൊണ്ടുദ്ദേശ്യം എന്ന് അഭിപ്രായപ്പെട്ടവരുമുണ്ട്.\nമലക്കുകള് മുന്‍കടക്കുന്നു എന്നതിന്റെ ഉദ്ദേശ്യത്തെ കുറിച്ച് വ്യത്യസ്ത അഭിപ്രായങ്ങളുണ്ട്. മുജാഹിദ് അബൂറൗഖ് പോലുള്ളവര് പ്രകടിപ്പിച്ചിട്ടുള്ളതാണ് ഒന്നാമത്തെ അഭിപ്രായം. വിശ്വാസത്തിലും അല്ലാഹുവോടുള്ള അനുസരണത്തിലും അവര് മനുഷ്യരെ കവച്ചു വെച്ചിരിക്കുന്നു എന്നതാണ്. നന്മകളില് മുന്നേറുന്നത് വലിയ മഹത്വമുള്ള കാര്യമാണെന്ന് അല്ലാഹു തന്നെ വ്യക്തമാക്കിയിട്ടുണ്ട്. ‘മുമ്പന്മാര് മുമ്പന്മാര് തന്നെ. അവരാകുന്നു ദൈവസാമീപ്യം സിദ്ധിച്ചവര്.’ (അല്-വാഖിഅ: 10-11)\nരണ്ട്, അല്-ഫര്‍റാഅ്, അസ്സുജാജ് എന്നിവര് പറഞ്ഞു: വഹ്‌യ് കട്ട് കേള്‍ക്കുന്ന പിശാചിനെ മറികടന്ന് അവയേക്കാള് മുമ്പ് അതുമായി പ്രവാചകന്‍മാരുടെ അടുക്കല് എത്തുന്നവയാണ് മലക്കുകള്.\nമൂന്ന്, ‘വാക്കുകള് കൊണ്ട് അവര് അവനെ മുന്‍കടക്കില്ല’ (അല്‍അമ്പിയാഅ്: 27) എന്ന് അല്ലാഹു മലക്കുകള്‍ക്ക് നല്‍കിയ വിശേഷണമായിരിക്കാം ഇവിടെ ഉദ്ദേശ്യം. അതായത് അനുമതി ലഭിക്കുന്നതിന് മുമ്പ് അവര് ചലിക്കുകയോ സംസാരിക്കുകയോ ഇല്ല. അല്ലാഹുവിന്റെ മഹത്വത്തെ മാനിച്ചും അവന്റെ ഗാംഭീര്യത്തില് ഭയപ്പെട്ടുമാണത്. ഇവിടെ മുന്‍കടക്കുമെന്ന് പറഞ്ഞിരിക്കുന്നതു കൊണ്ടുദ്ദേശ്യം ഒരു കല്‍പന കിട്ടിയാല് അത് നടപ്പാക്കാന് ധൃതിവെക്കുന്നവരായിരിക്കും അവര് എന്ന അര്‍ത്ഥത്തിലാണ്. തങ്ങളുടെ അനുസരണം പ്രകടിപ്പിക്കാന് ധൃതി വെക്കുന്നവരാണ് ആ മലക്കുകള്. (തുടരും)


❝വിവാദങ്ങൾ വിട്ടൊഴിയാത്ത നെയ്മറുടെ ഫുട്ബോൾ ജീവിതം ❞ - Sportssify\n❝വിവാദങ്ങൾ വിട്ടൊഴിയാത്ത നെയ്മറുടെ ഫുട്ബോൾ ജീവിതം ❞\nപാരിസ് സെന്റ് ജെർമെയ്ൻ താരം നെയ്മറും സ്പോർട്സ് വെയർ ഭീമനായ നൈക്കും കഴിഞ്ഞ വർഷം കരാർ അവസാനിക്കുന്നതിനു മുമ്പുതന്നെ അവരുടെ ബന്ധം അവസാനിപ്പിരുന്നു.നെയ്മറും നൈക്കും തമ്മിലുള്ള 15 വർഷത്തെ ബന്ധം 2020 അവസാനത്തോടെ ഒദ്യോഗികമായി അവസാനം കുറിച്ചു.നെയ്മർ വളരെ പെട്ടെന്ന് തന്നെ പ്യൂമയുമായി പുതിയ കരാറിലേർപ്പെട്ടു. എന്ത് കൊണ്ട് നെയ്മറും നൈക്കിയും തമ്മിൽ വേർപിരിഞ്ഞുവെന്നതിൻെറ കാരണം ഇപ്പോൾ പുറത്ത് വന്നിരിക്കുകയാണ്. താരത്തിനെതിരായ ലൈംഗി കാരോപണക്കേസുമായി ഇതിന് ബന്ധമുണ്ട്.വാണിജ്യപരമായ കാരണങ്ങളാൽ നൈക്കുമായുള്ള കരാർ അവസാനിച്ചതായി അക്കാലത്ത് നെയ്മറിന്റെ വക്താവ് പറഞ്ഞിരുന്നത്.\nമൂന്ന് തവണ ലിഗ് 1 ജേതാവ് നെയ്മറിന് നൈക്കുമായി 78.6 മില്യൺ ഡോളർ ലാഭകരമായ സ്പോൺസർഷിപ്പ് കരാർ ഉണ്ടായിരുന്നു.2022 വരെ കരാർ ഉണ്ടായെങ്കിലും 2020 സെപ്റ്റംബറിൽ അമേരിക്കൻ ബ്രാൻഡുമായുള്ള പങ്കാളിത്തം അവസാനിപ്പിച്ചു. 13 വയസ്സ് മുതൽ നെയ്മറുടെ ബ്രാൻഡായ നൈക്ക് താരത്തെ ഒഴിവാകകനുള്ള കാരണത്തെ വെളിപ്പെടുത്തുകയാണ്. “ലൈംഗി കാരോപണക്കേസിൽ സഹകരിക്കാതിരുന്ന നെയ്മറുടെ നടപടി കാരണമാണ് നൈക്കി അദ്ദേഹവുമായുള്ള കരാർ അവസാനിപ്പിച്ചത്. നൈക്കിയുടെ ജീവനക്കാരിയായിരുന്നു കേസിലെ പരാതിക്കാരി,” കമ്പനി പുറത്തിറക്കിയ വാർത്താക്കുറിപ്പിൽ പറയുന്നു.\n2016ലുണ്ടായ സംഭവവുമായി ബന്ധപ്പെട്ട് 2018ലാണ് പരാതി നൽകിയത്.പരാതിയിൽ നൈക്കി സ്വതന്ത്രമായി നേരത്തെ തന്നെ അന്വേഷണം നടത്തിയിരുന്നു. 2019ൽ കമ്പനി നടത്തിയ അന്വേഷണത്തിനോടും നെയ്മർ സഹകരിച്ചില്ലെന്നാണ് റിപ്പോർട്ട്. താരത്തിൻെറ നിസ്സഹകരണം തുടർന്നതോടെയാണ് കമ്പനി കരാർ അവസാനിപ്പിക്കാൻ തീരുമാനിച്ചത്.നെയ്മർ കരിയർ തുടങ്ങിയ കാലം മുതൽ നൈക്കിയുമായി കരാറുണ്ടായിരുന്നു. പതിനഞ്ച് വർഷത്തോളം നീണ്ട കരാറാണ് ഈ കേസിന് പിന്നാലെ അവസാനിച്ചത്.\nനെയ്മർ ഇപ്പോൾ കളിക്കുന്ന ഫ്രഞ്ച് ക്ലബ് പിഎസ്ജി യുടെ സ്പോൺസർഷിപ്പ് നൈക്കിക്കാണ്. നെയ്മർ നേരത്തെ കളിച്ച സാൻേറാസ്, ബാഴ്സിലോണ ക്ലബ്ബുകളുമായും നൈക്കിക്ക് കരാറുണ്ട്. ബ്രസീൽ ടീമുമായും അവർക്ക് കരാറുണ്ട്. എന്നാൽ ഈ ആരോപണങ്ങൾക്കെതിരെ നെയ്മർ ശക്തമായി പ്രതികരിച്ചു. ഇതെല്ലം വെറും അടിസ്ഥാന രഹിതമാണെന്ന് നെയ്മറുടെ വക്താവ് പറഞ്ഞു.\n❝പത്തു വർഷത്തിന് ശേഷം ചാമ്പ്യൻസ് ലീഗ് കിരീടം സ്വപ്നം കണ്ട് പെപ് ഗ്വാർഡിയോള❞\n❝ഏഷ്യൻ കപ്പിൽ ഇന്ത്യക്ക് ഇടം നേടാൻ സാധിക്കും ; ആത്മവിശ്വാസം പ്രകടിപ്പിച്ച് പരിശീലകൻ ഇഗോർ സ്റ്റിമാക്ക് ❞